Gai gayah araa bayyeh jehigen Maruvaa meehaa Hinavaa kafunkoh Kashu Namadh kurane goi! | Dhiislam\nކޮރޯނާވައިރަސް (ކޮވިޑް 19) ފަދަ ގައިން ގަޔަށް އަރާ ބައްޔެއް ޖެހިގެން މަރުވާ މީހާ ހިނަވައި ކަފުންކޮށް ކަށު ނަމާދު ކުރާނެ ގޮތަކާ ބެހޭގޮތުން އަޅުގަނޑަށް އައިސްފައިވާ ސުވާލެއްގެ ޖަވާބުގައި ދަންނަވަމެވެ.\nއިސްލާމްދީނުގައިވާގޮތުން ކޮންމެ މުސްލިމު އިންސާނަކު މަރުވުމުން އޭނާ ހިނަވައި ކަފުންކޮށް އޭނާގެ މައްޗަށް ކަށުނަމާދުކޮށް ވަޅުލުމަކީ ވާޖިބުވެގެންވާ ކަމެކެވެ. އެއީ ކިފާޔަތުގެ ފަރުޟެކެވެ.\nނަމަވެސް މައްޔިތާ ހިނެވުން ޢުޒުރުވެރިވާ ޙާލަތުތައް ވެއެވެ. އެއީ މައްޔިތާއަކީ އަލިފާނުގެ ޙާދިސާއެއްގައި މަރުވެ ވަރަށް ބޮޑަށް ފިހިފައިވާ މީހަކަށް ވުމާއި ޖުޒާމްބަލި ނުވަތަ ޠާޢޫން (ގައިންގަޔަށް އަރައި ފެތުރޭ) ބައްޔެއްޖެހިގެން މަރުވެފައިވާ މީހަކަށް ވުމާއި މި ނޫންވެސް ބައެއް އެހެން ސަބަބުތައްވެއެވެ.\nފަހެ، ގައިންގަޔަށް އަރާ ބައްޔެއްޖެހިގެން މަރުވާ މީހާ އޮތީ ހިނެވޭ ފަދަ ޙާލަތެއްގައި ނަމަ ކަންކުރަންވީ ގޮތް ދަންނާށެވެ. އޭނާ ހިނެވުމުގައި ރައްކާތެރިކަމުގެ ހުރިހާ ފިޔަވަޅެއް އަޅަންޖެހެއެވެ. ހިނަވާ މީހާ ހުންނަންވާނީ މެޑިކަލް ހެދުމެއްގައެވެ. ( ވައިރަހުން ސަލާމަތްވުމަށް އެފަދަ މީހުންގެ ގާތުގައި އުޅޭ އިރު ލާހެދުން).\nގައިންގަޔަށް އަރާ ބައްޔެއް ޖެހިގެން މަރުވޭފައިވާ މައްޔިތަކަށް ޖަމާތަކެއްގައި މިސްކިތެެއްގައި ނޫނަސް ކަށު ނަމާދު ކުރެވިދާނެއެވެ. ކޮންމެ ތަނެއްގައިވެސް ކަށު ނަމާދު ކުރެވޭނެއެވެ. ހޮސްޕިޓަލުގައިވެސް ކުރެވިދާނެއެވެ. ހަމަ އެކަނި އެންމެ2މީހަކު ތިބެގެން ވެސް ކަށު ނަމާދުކުރެވިދާނެއެވެ. އެއީ ފިޤުޙީ ނަޒަރުން ބަލާއިރު ޖަމާޢަތުގެ އެންމެ ކުޑަމިނެވެ. ނުވަތަ ހަށިގަނޑު ދުރުގައި ބާއްވައިގެން ވެސް ހުސްތަނެއްގައި ކަށުނާމާދު ކުރެވިދާނެއެވެ. ވަބާ ފެތުރިދާނެ ކަމުގެ ބިރަށް ކަށު ނަމާދުގައި ބައިވެރި ނުވެވޭ މީހާ، މައްޔިތާ ވަޅުލެވުމަށް ފަހު، ޤަބުރު ކައިރީގައި ވަކިވަކިން ފަރުދީގޮތުން ވެސް ކުރެވިދާނެއެވެ. މިގޮތުން ވަޅުލެވޭ މައްޔިތާ އަށް، އޭނާގެ ޢާއިލާގެ މީހުން ޣައިބަށް ކަށު ނަމާދު ކުރުން ވެސް ހުއްދައެވެ.\nއަދި ވެސް ﷲ ވަޙީކުރައްވާފައިވެއެވެ.( فَاتَّقُوا الله مَا اسْتَطَعْتُمْ) (التغابن 16 މާނައި : ތިޔަބައި މީހުންނަށް ކުޅަދާނަކަންލިބިގެންވީ މިންވަރަކުން ﷲ އަށް ތަޤުވާވެރިވާށެވެ\nޑރ. މޫސާ އަންވަރު ހަސަން5ގަޑިއިރު ކުރިން


BREAKING : Japan Gai Kulli Nurakkaluge Haalathu Iulaan Kurany - Vaguthu\nދުނިޔޭގެ ހުރިހަައި ހިސާބެއްގައި ހަލުވިކަމާއި އެކު ކޮވިޑް-19 ވައިރަސް ފެތުރެމުން އަންނަ މި ދަނޑިވަޅުގައި ދުނިޔޭގެ އެންމެ ވަރުގަދަ އެއް އިގްތިސާދު އޮންނަ ޖަޕާނުގައި ކުއްލި ނުރައްކަލުގެ ހާލަތު އިއުލާން ކުރަން ނިންމައިފިއެވެ.\nޖަޕާނުގައި މި އަހަރުގެ ކުރީކޮޅު ވަައިރަސް ފެތުރެން ފަށައި، ކުޑަ ދުވަސްކޮޅަކަށް ވައިރަސް ކޮންޓްރޯލް ވެފައި އޮތް ނަމަވެސް މިހާރު އަނެއްކާވެސް ވަައިރަސް ފެތުރެމުން ގެންދާތީ އެ ގައުމުގައި ކުއްލި ނުރައްކަލުގެ ހާލަތު އިއުލާން ކުރަން ނިންމެވީ ބޮޑުވަޒީރު ޝިންޒޯ އަބޭއެވެ.\nޝިންޒޯ ވިދާޅުވެފައި ވަނީ މާދަމާ އިން ފެށިގެން މި ހާލަތު ވެރިރަށް ޓޯކިޔޯގެ އިތުރުން އެހެން6ސިޓީއެއްގައި ތަންފީޒުކުރަން ފަށާނެ ކަމަށާއި ނަމަވެސް، އެ ގައުމުގައި މާ ހަރުކަށި ފުރަބަންދު (ލޮކްޑައުން) އެއް ނޯންނާނެ ކަމަށެވެ.\nބޮޑުވަޒީރު ޝިންޒޯ ވަނީ ހަރުކަށި ފުރަބަންދެއް އަދި ތަންފީޒުކުރަން ނުފަށާ ކަމަށާއި ނަމަވެސް، ޔޫރޮޕްގެ ގައުމުތަކުގައި ފުރަބަންދު ކުރަމުން އަންނަ ގޮތަށް، ކޮންމެހެން މަޖުބޫރުވެގެން މެނުވީ ބޭރަށް ނުނިކުތުމަށް ނަސޭހަތްތެރިވާ ކަމަށެވެ.\nޖަޕާނުގައި މާދަމާ އިއުލާން ކުރާ ކުއްލި ނުރައްކަލުގެ ހާލަތާއި ބެހޭ އިތުރު މައުލޫމާތު މާދަމާ ހިއްސާ ކުރައްވާނެ ކަމަށް ޝިންޒޯ ވިދާޅުފައި ވާއިރު އެ ގައުމުގައި މިހައިތަނަށް 3،654 މީހަކު ވަނީ ވައިރަހަށް ފައްސިވެފައެވެ. އަދި 84 މީހަކު ވަނީ މަރުވެފައެވެ. އެއީ މި އަހަރުގެ ކުރީކޮޅު ޖަޕާނުގެ ބަނދަރެއްގައި ބަނދަރު ކުރި ކްރޫޒް ޝިޕް ”ޑައިމަންޑް ޕްރިންސަސް“ އިން ފައްސިވި 712 މީހުންނާއި މަރުވި 11 މީހުން ނުހިމަނައެވެ.\nފާއިތުވެދިޔަ 24 ގަޑިއިރު ތެރޭގައި އެކަނިވެސް ވެރިރަށް ޓޯކިޔޯ އިން 1،033 މީހަކު ވައިރަހަށް ފައްސިވެފައި ވާއިރު، އެ ސިޓީގެ ހޮސްޕިޓަލްތައް ދަނީ ތޮއްޖެހެމުންނެވެ. މިއާއިއެކު އެ ސިޓީ އިން ދަނީ ހާލު ސީރިއަސް ނޫން މީހުން ހޮޓެލްތަކަށް ބަދަލުކޮށް، ސީރިއަސް މީހުންނަށް ހޮސްޕިޓަލްތަކުން ޖާގަދެމުންކަން ފާހަގަކޮށްލެވެއެވެ.


ފަސްދޮޅަސް ހަތަރު ވަނަ އަސާސީ ތަމްރީނު ކޯހުގެ ދަސްވެނިވުމުގެ ރަސްމިއްޔާތު ބާއްވައިފި\n09 ފެބްރުއަރީ 2019 10:05\nސިފައިންގެ ޚިދުމަތާ އަލަށް ގުޅުނު ސިފައިން ތަމްރީނު ކުރުމަށް ހިންގުނު 64 ވަނަ އަސާސީ ތަމްރީނު ކޯހުގެ ދަސްވެނިވުމުގެ ރަސްމިއްޔާތު ބާއްވައިފިއެވެ.\nގިރިފުށި ޓްރޭނިންގ ސެންޓަރުގައި މިއަދު ހަވީރު ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވައި ވަނަވަނައަށް ހޮވުނު ފަރާތްތަކަށް ތައްޓާއި ހަނދާނީ ލިޔުން ޙަވާލުކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ އެވެ.\n64 ވަނަ އަސާސީ ތަމްރީނު ކޯހުން ހުރިހާ ގޮތަކުން އެންމެ މޮޅު ދަރިވަރަކަށް ހޮވިފައިވަނީ ޕްރައިވެޓް އަޙުމަދު ޝައިހާން ޖަލީލެވެ. މިކޯހުގައި އަމާޒަށް ބަޑިޖެހުމުން އެއްވަނަ ހޯދައިގެން މޭޖަރ އިނގިރޭސި އުމަރު މަނިކުގެ އެވޯޑް ހާސިލްކޮށްފައިވަނީ ޕްރައިވެޓް އަޙްމަދު ހިޝާމެވެ. ހެވިކަމަށް އެންމެ މޮޅު ދަރިވަރަކަށްދޭ ކޮމާންޑަރ އިސްމާޢީލް ދީދީގެ އެވޯޑް ހާސިލްކޮށްފައި ވަނީ ވެސް ޕްރައިވެޓް އަޙްމަދު ހިޝާމެވެ. ހަށިހެޔޮކަމުން އެއްވަނަ ދަރިވަރަކަށް ދޭ ކޮމާންޑަރ މޮޓަރ ހަސަން މަނިކުގެ އެވޯޑް ޕްރައިވެޓް ޙުސައިން އާދަމް ހޯދާފައިވާއިރު މަޒުމޫނު ލިޔުމުން އެއްވަނަ ހޯދައިގެން މޭޖަރ ރިޓަޔަރޑް ޙުސައިން ޝާކިރުގެ އެވޯޑް ހޯދާފައި ވަނީ ޕްރައިވެޓް ސާމިޙް މުޙައްމަދެވެ. މިކޯހުގެ އެންމެ މޮޅު އަންހެން ދަރިވަރަކަށް ހޮވިފައި ވަނީ ޕްރައިވެޓް އައިޝަތު ޝަހުމާއެވެ.\nމި ކޯހުގެ ޗާލީ ޕްލެޓޫންގެ އެންމެ މޮޅު ދަރިވަރަކަށް ހޮވިފައިވަނީ ޕްރައިވެޓް އިބްރާހީމް މަފާޒެވެ. ގޮލްފް ޕްލެޓޫންގެ އެއްވަނަ ދަރިވަރަކަށް ޕްރައިވެޓް އަޝްވާޤް އިބްރާހީމް ހޮވިފައިވާއިރު މައިކް ޕްލެޓޫންގެ އެއްވަނަ ދަރިވަރަކަށް ހޮވިފައިވަނީ ޕްރައިވެޓް އިބްރާހީމް މުޙައްމަދެވެ. އަދި ޓެންގޯ ޕްލެޓޫންގެ އެއްވަނަ ދަރިވަކަށް ހޮވިފައިވަނީ ޕްރައިވެޓް ޙުސައިން އާދަމެވެ.\nމިރަސްމިއްޔާތުގައި ޝަރަފުވެރި މެހުމާން އަލްއުސްތާޛާ މަރިޔާ އަޙްމަދު ދީދީ ވަނީ ލަޝްކަރު ބަލާ ފާސްކޮށްދެއްވައި ކޯހުގެ ދަރިވަރުންނާ މުޚާޠަބުކުރައްވާ ވާހަކަފުޅު ދައްކަވާފައެވެ. ޑިފެންސް މިނިސްޓަރގެ ވާހަކަފުޅުގައި، ދަސްވެނިވެގެން ސިފައިންގެ އަމަލީ މައިދާނަށް ނުކުންނަ އިރު، ސިފައިންގެ މީހަކަށްވުމަށް ކުރި ހުވާގެ މަތިން އަބަދުމެ ހަނދާން ބެހެއްޓުމަށް އެންމެހާ ދަރިވަރުންނަށް ނަސޭހަތްތެރިވެ ލެއްވިއެވެ. އަދި ސިފައިންގެ ޢަމަލީ މައިދާނުގައި ވެސް ކުރަންޖެހޭ މަސައްކަތްތަކަކީ ވަކި ކުޑަ މަސައްކަތްތަކެއް ނޫންކަމަށާއި ސިފައިންނާއި މަތިކުރެވިފައިވާ، މަސްޢޫލިއްޔަތާއި ވާޖިބުތައް އަދާކުރުމުގައި ހިތްވަރާއެކު ޢަޒުމް ވަރުގަދަ ބައެއްގެ ގޮތުގައި ފަސް ނުޖެހި ދެމިތިބުމަށް ވެސް ޑިފެންސް މިނިސްޓަރ ވިދާޅުވިއެވެ.\nޝަރަފުވެރި މެހެމާންގެ ވާހަކަފުޅަށްފަހު ކޯހުގެ ދަރިވަރުންނަށް ޢަޒުމް ލައިދެއްވީ އެމްއެންޑީއެފްގެ ކޮލެޖް އޮފް ޑިފެންސް އެންޑް ސެކިއުރިޓީ ސްޓަޑީޒްގެ ކޮމާންޑިންގ އޮފިސަރ ބްރިގޭޑިއަރ ޖެނެރަލް ވައިސް ވަޙީދެވެ. މިރަސްމިއްޔާތު ނިމިގެން ދިޔައީ ސިފައިންގެ ލަވަ އާއި ޤައުމީ ސަލާމަށްފަހު 64 ވަނަ އަސާސީ ތަމްރީނު ކޯހުގެ ދަރިވަރުން ފާސްވެ ހިނގާދިޔުމުންނެވެ.\n2018 އޯގަސްޓް 11 ވަނަ ދުވަހު ފެށި 64 ވަނަ އަސާސީ ތަމްރީނު ކޯސް ފުރިހަމަކޮށްފައި ވަނީ 125 ދަރިވަރުންނެވެ. އެއީ 111 ފިރިހެން ސިފައިންނާއި 14 އަންހެން ސިފައިންނެވެ.\n64 ވަނަ އަސާސީ ތަމްރީނު ކޯހުގެ ދަސްވެނިވުމުގެ ރަސްމިއްޔާތުގައި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލާއި ޖެނެރަލް އޮފިސަރުންނާއި ސިފައިންގެ ސީނިއަރ އޮފިސަރުންގެ އިތުރުން ކޯހުގެ މުދައްރިބުންނާއި ގިނަ އަދަދެއްގެ ބެލެނިވެރިން ބައިވެރިވެލެއްވިއެވެ.


Valhi Akun Karu Buri Kollai Mamma Aku7Aharuge Dharifulhu Maraalaifi - Vaguthu\nވަޅިއަކުން ކަރު ބުރިކޮށްލާ މަންމައަކު7އަހަރުގެ ދަރިފުޅު މަރާލައިފި\nއެމެރިކާގެ ނިއުޔޯކުގައި މަންމައަކު އޭނާގެ7އަހަރުގެ ދަރިފުޅު ވަޅިއަކުން ކަރު ކަނޑާލައި މަރާލައިފިއެވެ.\nނިއުޔޯކްގެ ފުލުހުން ހާމަކޮއްފައިވާ ގޮތުގައި މީހަކު ކުރި ރިޕޯޓަކާއި ގުޅިގެން ފުލުހުން އެގެޔަށް ދިޔައިރު 36 އަހަރުގެ އެ އަންހެން މީހާ ދަރިފުޅު މަރާލުމަށްފަހު ވަޅިޔާއެކު ގޭގެ ތެރޭގައި ހަރަކާތްތެރި ވަމުން ދިޔައެވެ. އަދި ޕޮލިހުން ގެޔަށް ވަންނަށް މަސައްކަތް ކުރުމުން އެ އަންހެން މީހާ އެއްވެސް ވަރަކަށް ފިލަން މަސައްކަތް ނުކުރާ ކަމަށް ފުލުހުން ބުނެފައިވެއެވެ.\nނިއުޔޯކް ފުލުހުން ހާމަކޮއްފައިވާ ގޮތުގައި7އަހަރުގެ ދަރިފުޅުގެ ކަރު އަނިޔާވެރި ގޮތަކަށް މަންމަ ކަޑާލާފައި ވާއިރު އެކުއްޖާދެ ބުރަކައްޓައްވެސް ވަޅި ޖަހާފައިވެއެވެ. މި މައްސަލާގައި އެކުއްޖާގެ މަންމަ މިހާރު ފުލުހުންގެ ބެލުމުގެ ދަށަށް ގެންގޮސްފައިވާއިރު އަދިވެސް އެކުއްޖާ މަރާލީ ކޮން ސަބަބަކާއި ހުރެ ކަމެއް ނޭންގެއެވެ.\nމި މައްސަލަ ފުލުހުންނަށް ރިޕޯޓްކުރި އެގޭކައިރީގައި އުޅޭ މީހާ ބުނީ އެދުވަހު ހެދުނުން ފެށިގެން އެކުއްޖާ ރޯ އަޑު އިވޭ ކަމަށާއި އަދި އެކުއްޖާ މަންމަ އޭނާ އާއި ދިމާލަށް ހަޅޭލަވާ އަޑު އިވޭ ކަމަށެވެ. ނަމަވެސް މާ ގިނަ އިރު ރޯ އަނިޔާ ކުރާ އަޑު އިވޭތީ އޭނާ ފުލުހުންނަށް ރިޕޯޓް ކުރީ ކަމަށެވެ.\nއެމީހާ ބުނީ އޭނާ މަންމަ އެކުއްޖާ މަރާލަފާނެ ކަމަކަށް އެއްވެސް ވަރަކަށް ނުވިސްނޭ ކަމަށާއި އޭނާ އަކީ ވަރަށް މީހުނާ ގުޅޭ އަދި އެފަދަ އަނިޔާވެރި އަމަލެއް މީގެ ކުރިން ކޮށްފައިނުވާ މީހެއްކަމަށެވެ. އަދި އަމިއްލަ ދަރިފުޅުގެ ކަރު ބުރިކޮށްލުމުން ވަރަށް ހައިރާންވާ ކަމަށް އޭނާ ބުންޔެވެ.\nފުލުހުން މިހާރު މިމައްސަލަ ތަހުގީގް ކުރަމުން ދާއިރު މި އަންހެން މީހާގެ ފިރިމީހާ އެކުއްޖާއާއި އަންހެނުން ދޫކޮށް ވަރިކޮއްފައި ދިޔަތާ އަދި މާގިނަ ދުވަހެއް ނުވެއެވެ. އަދި މިއީ އެ އަންހެން މީހާ ޑިޕްރެސް ވެގެން ކުރި ކަމަކަށް ވެދާނެ ކަމަށްވެސް އެހިސާބުގައި އުޅޭ ބައެއް މީހުން ބުނެއެވެ.\nނިއުޔޯކް ފުލުހުން ބުނީ މި މިމައްސަލަ ވަރަށް ސީރިއަސް މައްސަލައެއްގެ ގޮތަށް ބަލަމުން ގެންދާނެ ކަމަށެވެ.\nއޭޕްރީލް 8, 2018 00:59\nމިހާރު މިވަނީ ހުޅަނގު ފަރާތުން އިރު އަރާފަ\nއޭޕްރީލް 8, 2018 02:25\nޢަހަރެންގެ ހިތުގަ އަބަދުވެސް އުފެދޭ ސުވާލެއް މިކަހަލަ ހަބަރުތައް ކީއްކުރަން ބޢަޭ ދިވެހި ނޫސްޔަކުގަލިއަނީ........މީފާދެއްގެ އިޝްތިހާރެއްބާއޭވެސް ހިތައްއަރާ...\nއޭޕްރީލް 8, 2018 08:32\nކޮން ސީރިޔަހެއް ވާކަށް. ތިތާ އާންމު ކަމެއްނު ތީ. މުސްލިމުން ގިސާސް ހިފީމައެއްނު ގޯހީ. ލަދު ކޮބައިބާއޭ ހިތަށް އަރާ.


SunOnline: Mifaharu ehvvs party akah bodu agulabiyathu nudhemaathoa?\nމިފަހަރު އެއްވެސް ޕާޓީއަކަށް ބޮޑު އަޣުލަބިއްޔަތެއް ނުދެމާތޯ؟\nއ 11 Jan 2019, 10:08\nރައްޔިތުންގެ މަޖިލީހުގެ ޖަލްސާއެއްގެ ތެރެއިން --- ފައިލް ފޮޓޯ/ މަޖިލިސް\nކުރިއަށް އޮތް ޢާއްމު އިންތިޚާބުގައި ތިމާގެ ދާއިރާ އަށް ކުރިމަތި ލާފައި ތިބި ކެންޑިޑޭޓުންނަށް ވޯޓު ލުމުގެ ކުރިން ވިސްނަން ޖެހޭ ވަރަށް ބައިވަރު ކަންތައްތައް އެބަހުއްޓެވެ. މި ފަސް އަހަރުގެ ރައްޔިތުންގެ މަޖިލީހުން ފިލާވަޅު ލިބިގަންނަންވީ ބައިވަރު ކަންތައްތައް އެބަހުއްޓެވެ. ރައްޔިތުންގެ މަޖިލީހަށް ތަޢުލީމީ ބޭފުޅުން ހޮވުން މުހިއްމު ބާވަ އެވެ. ރައްޔިތުންގެ މަޖިލީހުގައި ވަރަށް މޮޅަށް ކިޔަވައި ވިދާޅުވެގެން ތިއްބެވި ބޭފުޅުން އެބަތިއްބެވި އެވެ. އަދި ބައެއް ފަންނުގައި ރާއްޖެ އިން ލިބެން ހުރި އެންމެ ތަޖުރިބާކާރު ބޭފުޅުން އެބަ ތިއްބެވި އެވެ. މަޖިލީހަށް ބިލްތައް ހުށައެޅޭ އިރު އެބޭފުޅުންގެ ފަންނުގެ ބިލް ހުށައެޅޭ ބައެއް ފަހަރު ފަހަރު ވެސް ހިމޭނުން ތިއްބެވުމަކީ އެންމެ ބުއްދިވެރި ގޮތް ކަމަށް ދެކެވަޑައި ގަންނަވަ އެވެ. އަދި ވޯޓަށް އެހުމުން ފެހި ފިތައް ފިއްތަވާލެއްވުމަކީ އެންމެ ރައްކާތެރި ގޮތްކަމަށް ދެކެވަޑައި ގަންނަވަ އެވެ. އެއީ ރަނގަޅު ވިސްނުންފުޅަކަށް ވެދާނެ އެވެ. އެބޭފުޅުންގެ ޒާތީ ފައިދާ އާއި ފަސޭހަ އިން ކަންކަން ކުރެއްވުމަށް ބަލާއިރު ގަ އެވެ. ރައްޔިތުންގެ މަޖިލީހަށް ބޭނުންވާ ކަމަށް ފަހަކަށް އައިސް ވަރަށް ގިނަ މީހުންނަށް ފެންނަނީ ލަދުގެ ކަންފުޅެއް ވެސް ނެތް ދޫ ނުބައި، އަޑު ގަދަ، ވައި އެބުރި އުޅޭ މޫސުމުގައި އެނބުރޭ ވަހުތާނެއްހެން ސިޔާސީ ބާރާއި ފައިސާގެ ނުފޫޒު އޮންނަ ދިމާއަކަށް އެނބުރޭ މީހުންނެވެ.\nދާދި ފަހުން މިނިސްޓަރެއްގެ އަރިއަހަށް މަޝްވަރާ ބައްދަލުވުމަކަށް ދިޔަ ބަޔަކު، އަދަބާއި ޚިލާފަށް ކަންތައް ކުރަމުން އަޑުގަދަ ކުރަމުން ބުނަމުން ދިޔައީ، އެމީހުން އެފަދަ އަމަލުތައް ދަސްކުރީ ރައްޔިތުންގެ މަޖިލީހުގެ ޖަލްސާތަކުން ކަމުގަ އެވެ. އެއީ ތެދަކަށް ވިޔަސް ނުވަތަ ދޮގަކަށް ވިޔަސް، ރައްޔިތުންގެ މަޖިލީހުގެ ބައެއް މެމްބަރުން މަޖިލީހުގެ ޖަލްސާގެ ތެރޭގައި ވާހަކަ ދައްކަވާ އުޅުއްވާ ބަހުރުވަޔާއި ހަރަކާތްތެރި ވެވަޑައިގަންނަވާ ގޮތް ފެނިފައި ވަނީ އެފަދަ ހައިބަތު ހުންނަ ތަންތާގައި، އެ ފެންވަރުގެ ބޭފުޅުންގެ އަމަލުތައް ހުންނަން ޖެހޭ މިންގަނޑަށް ވުރެ މާ ދަށް މިންގަނޑެއްގަ އެވެ. އެބޭފުޅުން ގިނަ ފަހަރަށް ވާހަކަ ދައްކަވަނީ ހުށައެޅިފައި އޮންނަ މައްސަލަ އަކަށް ނޫނެވެ. އެބޭފުޅުންނަށް ފެނިވަޑައިގަންނަވާ ވާހަކައެއް ދައްކަވާފައި އަބުރާ ބެހެން ބޭނުންވާ މީހެއްގެ އަބުރާ ބެހިވަޑައިގަންނަވާފައި އިށީދެވަޑައިގަންނަވަނީ އެވެ. މަޖިލީހުގެ ރައީސްގެ ރޯލެއް ކަމަށް ފާއިތުވި ދުވަސްވަރުގައި ފެނިފައި ވަނީ ތަންކޮޅެއް އުސް ސްޓޭޖެއްގެ މަތީގައި މެމްބަރުންނަށް ވާހަކަ ދައްކަވަން ފުރުޞަތު ދެއްވަން އިންނަވާ ބޭފުޅެއްގެ ގޮތުގަ އެވެ. އަދި ކުރިމަތީގައި ހިނގާ ކަންތައްތަކުގެ ކުޅި ބަލަން އިންނަވާ ބޭފުޅެއްގެ ގޮތުގަ އެވެ. ޤަވައިދުގައި ބުނާ ގޮތަށް މަޖިލީސް ކަންޓުރޯލު ނުކުރައްވާ ތީވެ އެވެ.\nމިހާރު މި ހިނގާ ރައްޔިތުންގެ މަޖިލީހުގެ ބައެއް މެމްބަރުން އަލަށް މެމްބަރު ކަމުގެ ގޮނޑީގައި އިށީދެ ވަޑައިގަތުމުގެ ކުރިން މެމްބަރު ކަމާއި ކުރިމަތިލުމަށް ދައްކަން ޖެހޭ ފީ ވެސް އަތްޕުޅުގައި ނެތް ކަމަށް ވިދާޅުވި އަޑު އަޅުގަނޑު މެން އެހީމެވެ. މިހާރު އެބޭފުޅުންނަކީ މާތްﷲގެ މިންވަރުފުޅުން ގޮނޑި ގެއްލުނަސް، އެކަމުގެ އެއްވެސް އަސަރެއް އެބޭފުޅުންގެ ދިރިއުޅުމަށް ނުކުރާނެ ވަރުގެ ތަނަވަސް ދިރިއުޅުމެއް އުޅުއްވާ ބޭފުޅުންނެވެ.\nފާއިތުވި ދައުރުގައި ރައްޔިތުންގެ މަޖިލީހުގެ މެމްބަރުންގެ ތެރެއިން ގިނަ މެމްބަރުން ކުރައްވާފައިވާ މަސައްކަތަށް ބަލާ އިރު އެބޭފުޅުން އެންމެ ބުރަކޮށް މަޖިލީހުގެ ތެރޭގައި ކުރައްވާ ފައި އޮތް މަސައްކަތަކީ ސަރުކާރުން ފޮނުވާ ބިލްތަކާ ބެހޭ ގޮތުން މަޖިލީހުގެ ޖަލްސާގައި ވާހަކަ ދެކެވޭ އިރު ޙާޒިރުވެވަޑައިގަންނަވާ ދުވަސް ދުވަހު އަޑު އައްސަވަން ތިއްބެވުމެވެ. އެ އަށް ފަހު އެ ބިލް އަކަށް ވޯޓު ދެއްވުމަށް ވޯޓުދޭ ސިސްޓަމުގެ ފިތަކަށް ފިއްތަވާ ލެއްވުމެވެ. ވެރިކަން ކުރާ ޕާޓީގެ މެންބަރުން އަބަދު ވެސް ފިއްތަވަނީ ސަރުކާރުން އެދޭ ގޮތަށް ސަރުކާރުގެ ބިލްތަކަށް ފެހި ފިތަށެވެ. އެހެން ބަޔަކު ބިލެއް ހުށައަޅައިފި ނަމަ ރަތް ފިތަށެވެ. ބައެއް ފަހަރު ސަރުކާރުގެ ޕާޓީގައި ނުހިމެނޭ ބައެއް މެމްބަރުން، އެ ފަރާތްތަކުން އެދޭ ގޮތަށް ސަރުކާރުން އެ ފަރާތުން އެދޭ ކަމެއް ކޮށްދިނުމަށް ވަޢުދު ވެއްޖެ ނަމަ ސަރުކާރާ އެއްކޮޅަށް ފެހި ފިތަށް ފިތާލަ ދެއްވަ އެވެ. މިގޮތަށް ވޯޓު ހޯދަން ކުރެވުނު އެއް ވަޢުދެއް، އެފަރާތުން އެދުނު ގޮތަށް ސަރުކާރުން ފަހުން އެ ވަޢުދު ފުއްދާ ނުދޭ ކަމުގައިވެ އެވެ. އެއީ ޤާނޫނު އަސާސީ އިޞްލާޙް ކުރުމަށް ބޭނުންވާ ޢަދަދަށް ވޯޓު ހޯދި ފަހަރު ކަމުގައިވެ އެވެ. ރައްޔިތުންގެ ހައްޤުތަކަށް ވަކާލާތުކޮށް ރައްޔިތުންގެ ޙައްޤުތައް ރައްކާތެރި ކުރުމަށް މިހާރު މިއޮތް މަޖިލީހުގައި އެކަށީގެންވާ ގޮތަކަށް މަސައްކަތް ކުރެވުނު ކަމަށް އަޅުގަނޑަށް ޤަބޫލު ނުކުރެވެ އެވެ. އެބޭފުޅުން މަޖިލީހުގެ ތަޅުމުގައި ވާހަކަފުޅު ދެއްކެވީ އަމިއްލަ އެޖެންޑާ އަކަށެވެ. އަމިއްލަ ލަނޑުދަނޑިއެއް ޙާޞިލް ކުރައްވާށެވެ. މުޅި ރައްޔިތުންގެ ފައިދާ އަށް ނުވަތަ މުޅި މުޖުތަމަޢުގެ ފައިދާ އަކަށް ނޫނެވެ.\nރައްޔިތުންގެ މަޖިލީހުގެ މެމްބަރު ކަމުގެ ގޮނޑި ގެއްލުނަސް އެބޭފުޅުންނަށް ކުރާނެ މާ ބޮޑު ގެއްލުމެއް ނެތެވެ. އެބޭފުޅުން ވަނީ އެބޭފުޅުން އަމިއްލަފުޅަށް ވޯޓު ދެއްވައިގެން ވަރަށް ބޮޑު މުސާރައެއް ވެސް ފާސް ކުރައްވައިފަ އެވެ. ވަރަށް ބޮޑެތި ޢިނާޔަތްތައް ވެސް ލިބިވަޑައިގަންނަވާ ގޮތަށް ފާސްކުރައްވައިފަ އެވެ. ހެލްތު އިންސުއަރެންސް ރާއްޖެއިންނާއި ދެކުނު އޭޝިއާއިންނާއި އީސްޓު އޭޝިއާއިން ލިބިވަޑައި ގަންނަވަ އެވެ. ހައުސިންގް އެލަވަންސް ލިބިވަޑައި ގަންނަވަ އެވެ. ކޮމިޓީ އެލަވަންސް ލިބިވަޑައި ގަންނަވަ އެވެ. އޮފީސް އެލަވަންސް ލިބިވަޑައި ގަންނަވަ އެވެ. ދާއިރާ އަށް ކުރައްވާ ދަތުރުގެ ޚަރަދު ލިބިވަޑައިގަންނަވަ އެވެ. އަދި މީގެ އިތުރަށް ފަސް އަހަރު ދުވަހުގެ ދައުރެއް ފުރިހަމަ ކުރައްވައިފި ނަމަ އުމުރުދުވަހަށް ޕެންޝަން ލިބޭ ގޮތަށް ވެސް ހަމަޖައްސާ ފައި އޮންނަ ކަމުގައި ވާހަކަ ދެކެވެ އެވެ. ސިދާކޮށް ލިބިވަޑައިގަންނަވާ މިފައިދާތަކުގެ އިތުރަށް ވެރިކަންކުރާ ޕާޓީގެ މެމްބަރުންނަށް ލިބިވަޑައިގަންނަވާ އަރިމަތީ-ފައިދާ ވެސް ވަރަށް ގިނަ އެވެ. ދަރިންނާއި، ރައްޓެހިންނާއި ތިމާގެ މީހުންނަށް ސަރުކާރުގެ މަތީ ފެންވަރުގެ ސިޔާސީ ވަޒީފާ ލިބުމާއި ސަރުކާރުގެ މަޝްރޫޢުތައް ފަސޭހަ އިން ލިބުމާއި، ސަރުކާރުގެ ކުންފުނިތަކުން ޢާއްމުން ކޮންމެ ދުވަހަކު ހެން ބޭނުން ކުރާ ބައެއް ޒަރޫރީ އެއްޗެތި އަގުހެޔޮކޮަށް ގަނެފައި، އެހެން ބަޔަކަށް ވިއްކުމުގެ ފުރުޞަތު ވެސް ތަނަވަސްވެ އެވެ. އަދި މީގެ އިތުރަށް ސަރުކާރުގެ ކުންފުނިތަކުން ކުރެޑިޓަށް ނަގާ އެއްޗެތި ވެސް ކުރެޑިޓަށް ނުނަގާ އެއްޗެތި ކަމަށް ވެސް ނިންމާ ފައިވެ އެވެ. ލިއުންތައް ވެސް ހުއްޓަ އެވެ. މިފަދަ ކަންކަން މިގޮތަށް ދާނީ އެއްކޮޅުގައި ހުންނަނީ ސަރުކާރަށް ތާއީދުކުރާ "މެމްބަރު މުދަލާލި" އަކަށް ވަންޏާ އެވެ.\nމަޖިލީހުގެ ޖަލްސާތައް ބާއްވަން ބޭނުންވާ ޙާޒިރީ ނުލިބިގެން ކިތަންމެ ޖަލްސާއެއް ކެންސަލް ކުރެވިފައިވެ އެވެ. ކޮމިޓީތަކުގެ ޖަލްސާތަކުގެ ޙާޒިރީ އާއި އެބޭފުޅުންނަށް ލިބިވަޑައިގަންނަވާ ކޮމިޓީ އެލަވަންސާއި ގުޅިފައި އޮންނާތީވެ ކޮމިޓީތައް ބޭއްވޭ ގޮތްވެ އެވެ. ކޮމިޓީތަކުގެ ޙާޒިރީ ފަންސާސް އިން ސައްތަ އަށް ދަށް ވެއްޖެ ނަމަ އެ މަހުގެ ކޮމިޓީ އެލަވަންސް އެއްގޮތަކަށް ވެސް ލިބިވަޑައި ނުގަންނަވަ އެވެ. ވަރަށް ގިނަ ފަހަރަށް ރައްޔިތުންގެ މަޖިލީހުގެ މެންބަރުން ޖަލްސާގެ ތެރޭގައި ހަޅޭފުޅު ލައްވާ އަޑު ގަދަ ކުރައްވާ، އެއްބޭފުޅަކު އަނެއް ބޭފުޅަކަށް ހުތުރު އެއްޗެތި ވިދާޅުވެ ގަޔަށް ބޮލަށް އަރައިގަންނަ ހިސާބަށް މެމްބަރުންގެ ޢިއްޒަތްތެރިކަން ދެ އެވެ. އެ ހިސާބަށް ކަންތައް ދިއުމުން މަޖިލީހުގެ ސިކިއުރިޓީ ބަލަހައްޓާ މީހުން ބައެއް މެންބަރުން "ޢިއްޒަތު"ގައި ޖަލްސާ ކުރާ މާލަމުން ގަދަކަމުން ނެރެވިފައި ވެސްވެ އެވެ. އަޅުގަނޑުމެން ރައްޔިތުންގެ މަޖިލީހަށް މެންބަރުން ހޮވަނީ ރައްޔިތުންގެ ޙައްޤުތައް ރައްކާތެރި ކުރުމަށާއި ޤައުމާއި ރައްޔިތުންގެ ޙިމާޔަތް ކުރުމަށް މަޖިލީހުގައި ވަކާލާތުކޮށް ޤާނޫނު ފާސް ކުރުމަށެވެ. މިހާރު މިއޮތް މަޖިލީހުން އެކަން ކޮށްފައި އޮތް ކަމަކަށް އަޅުގަނޑަށް ޤަބޫލު ކުރަން އުނދަގުލެވެ. އަލަށް ވަޑައި ގަންނަވާ މެމްބަރުން މާ ބޮޑު ކަމެއް ކުރައްވާނެ ކަމަކަށް ނޫނެވެ. އެ ބޭފުޅުންނަކީ މެމްބަރު ކަމަށް ވަޑައިގަންނަވާ އިރު އާދައިގެ ދިރިއުޅުމެއް އުޅުއްވާ ބޭފުޅުން ކަމަށްވާ ނަމަ ފަސް އަހަރު ދުވަހު މަޖިލީހުގައި މަސައްކަތް ކުރުއްވުމަށް ފަހު މުޖުތަމަޢުގެ ތެރެއަށް ނުކުމެ ވަޑައިގަންނަވާނީ އެންމެ ކުޑަ މިނުން މެދުފަންތީގެ ދިރިއުޅުމެއް އުޅުއްވޭ ވަރުގެ ބޭފުޅެއްގެ ގޮތު ގަ އެވެ. ކުޑަ ވިޔަފާރިވެރިއެއް ކުރައްވާ ބޭފުޅަކަށްވާ ބޮޑު ވިޔަފާރިވެރިއެއްގެ ގޮތުގަ އެވެ.\nދިވެހި ރައްޔިތުންނަށް އަޅުގަނޑު ހެޔޮ ނިޔަތުގައި، ހެޔޮ ހިތުން އަރުވާ ހެޔޮ ނަސޭޙަތަކީ އެއްވެސް ޕާޓީ އަކަށް ބޮޑު އަޣްލަބިއްޔަތެއް ލިބޭނެގޮތަށް ވޯޓު ނުދެއްވުމެވެ. ބޮޑު އަޣްލަބިއްޔަތެއް ނުލިބޭ ނަމަ ވެރިކަން ކުރަން އުނދަގޫވާނެ ކަމަށް ވިދާޅުވުމުން އަޅުގަނޑުމެން ޕީޕީއެމް އަށް ބޮޑު އަޣްލަބިއްޔަތެއް ދިނީމެވެ. އެބޭފުޅުން ބޭނުންފުޅު ގޮތަށް ވެރިކަން ކުރެއްވި އެވެ. ރައްޔިތުން ނޮޅާލީ އެވެ. ފަރުދީ ޙައްޤުތައް އޮޔާ ފޮނުވާލި އެވެ. ނޫސްވެރިންގެ މިނިވަންކަމާއި ޙައްޤުތައް ކަނޑަށް ޣަރަޤުކޮށްލި އެވެ. ކުޑަ އަޣްލަބިއްޔަތެއް ލިބިއްޖެ ނަމަ ޖެހޭނީ އެހެން ޕާޓީތަކާ ގުޅިގެން ވެރިކަން ކުރާށެވެ. ގުޅިގެން ވެރިކަން ކުރަން އަޅުގަނޑުމެން ދަސް ކުރަން ވެއްޖެ އެވެ. ނިޒާމް ބަދަލު ކުރިއަސް މި މައްސަލަ ނުކުންނާނެ އެވެ. ތަފާތަކަށް ވާނީ ވެރިކަމަށް އަންނަ މީހަކީ ރައްޔިތުންގެ ފަންސާސް އިން ސައްތަ އަށް ވުރެ ބޮޑު ތާއީދު ލިބިފައި އޮތް މީހަކަށް ނުވުމެވެ. ވަކި ޕާޓީއަކަށް ބޮޑު ތާއީދެއް ލިބިއްޖެ ނަމަ ޝަރުޢީ ދާއިރާ އިޞްލާޙު ކުރާނެ ވާހަކަތައް ދެކެވޭ އިރު ދެހާސް ނުވަ ވަނަ އަހަރުވީ ކިހިނެއްތޯ އެވެ؟ މާލެ މިއޮތީ ފުރިފަ އެވެ. މާލެ އަތޮޅު ސަރަހައްދު މިއޮތީ ފުރިފަ އެވެ. މާލޭގައި ދިރިއުޅޭ ގެދޮރު ނެތް ކޮންމެ ރައްޔިތަކަށް ގޮވައްޗެއް ދޭނީ ކޮންތާކުންތޯ އެވެ؟ ކަންނައްނޫރުންތޯ އެވެ؟ މުޅިން "ހޮޅި"! "ހޮޅި" ވާހަކަ އެވެ.\nމިފަހަރު އެއްްވެސް ޕާޓީއަކަށް ބޮޑު އަޣުލަބިއްޔަތެއް ނުދެމާތޯ؟


[ޤަޟާއީ އަހަރު 2019] އިފްތިތާޙް ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n[ޤަޟާއީ އަހަރު 2019] އިފްތިތާޙް ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n18 ފެބުރުވަރީ 2019، ރިފަރެންސް: SA/RIMS/2019/15\nދިވެހިރާއްޖޭގެ އުއްތަމަ ފަނޑިޔާރު އޮނަރަބްލް ޑޮކްޓަރ އަޙްމަދު ޢަބްދުﷲ ދީދީ، ރައްޔިތުންގެ މަޖިލީހުގެ ރައީސް އޮނަރަބްލް ޤާސިމް އިބްރާހީމް، ދައުލަތުގެ ވަޒީރުން، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުން، ކޯޓުތަކުގެ ފަނޑިޔާރުންނާއި ޤާޟީން، އަދި މެޖިސްޓްރޭޓުން، ހާޒިރުވެވަޑައިގެން ތިއްބެވި އެންމެހައި ބޭފުޅުން، ރާއްޖޭގެ ލޮބުވެތި ރައްޔިތުން؛\nހިނގަމުންމިދާ 2019 ވަނަ އަހަރަށް، ރާއްޖޭގެ ފަނޑިޔާރުގޭގެ މަސައްކަތްތައް ފެށުމުގެ މުނާސަބަތުގައި، ދިވެހިރާއްޖޭގެ އުއްތަމަ ފަނޑިޔާރު އޮނަރަބްލް ޑޮކްޓަރ އަޙްމަދު ޢަބްދުﷲ ދީދީއަށް މަރުޙަބާއާއި ތަހުނިޔާ ދަންނަވަން. ހަމަ އެފަދައިން، ރާއްޖޭގެ ހުރިހާ ފަނޑިޔާރުންނަށާއި، ޢަދުލު އިންޞާފު ޤާއިމުކުރުމުގެ ދާއިރާގައި މަސައްކަތް ކުރައްވާ ހުރިހާ ބޭފުޅުންނަށްވެސް މަރުޙަބާ ދަންނަވައި ހެޔޮއެދުންތައް އަރިސްކުރަން.\nމިނިވަން ފަނޑިޔާރުގެއެއް ހުރުމަކީ، ޒަމާނީ ޑިމޮކްރެސީ، އެ މައްޗަށް ބިނާވެފައިވާ، އެންމެ މުހިންމު ރުކުން. ޑިމޮކްރެސީއެއްގެ އަމާޒަކީ، ރައްޔިތުންނަށްޓަކައި، ރައްޔިތުން އެދޭފަދަ ހެޔޮ ވެރިކަމެއް ކޮށްދިނުން. ހެޔޮ ވެރިކަމެއްގެ ބޭނުމަކީ، އެއްވެސް އިސްތިސްނާއެއް ތަފާތުކުރުމެއްނެތި، ކޮންމެ ރައްޔިތަކަށްމެ، އެމީހެއްގެ ޙައްޤުތައް ލިބިދިނުން.\nއެކަން ޙާޞިލުވެގެން މިދަނީ، މިނިވަން ފަނޑިޔާރުގެއެއް ހުރުމުން. މީގެކުރިން ރާއްޖޭގައި ޢަމަލުކުރަމުން އައި ޤާނޫނުއަސާސީތަކުގައި، ޢަދުލު އިންޞާފު ޤާއިމުކުރުމުގެ ބާރުވެސް އޮންނަނީ، ތަންފީޒީ ބާރުގެ ތެރޭގައި. ފަނޑިޔާރުގޭގެ ނިންމުންތަކުގައި، އެންމެފަހު ބަސް ބުނުމުގެ ބާރުވެސް އޭރު އޮންނަނީ، ތަންފީޒީ ބާރުގެ އެންމެ އިސް ވެރިޔާއަށް.\nނަމަވެސް މިހާރުގެ ޤާނޫނުއަސާސީގައި ފަނޑިޔާރުގެއަކީ، ފުރިހަމަ މިނިވަންކަން ލިބިގެންވާ ދައުލަތުގެ މުސްތަޤިއްލު ބާރެއް. އަދި ފަނޑިޔާރުންނަކީ، ވަކި މުއްދަތެއްނެތި، ދާއިމީ ގޮތެއްގައި އެ މަޤާމަށް ޢައްޔަނު ކުރެވޭ ބައެއް. އެހެންކަމުން، މި ދެންނެވި މިނިވަންކަމާއި ބާރާ އެއްވަރަށް، އިންޞާފު ޤާއިމުކޮށްދިނުމަކީ، ފަނޑިޔާރުންގެ ފަރާތުން ރައްޔިތުން އެދޭ އެންމެ ބޮޑު އެދުން.\nޤާނޫނުއަސާސީން ފަނޑިޔާރުގެ މިނިވަންކޮށްދީފައިވަނީ، ކޮންމެ މަރުޙަލާއެއްގެ ކޮންމެ ކޯޓެއްވެސް، މިނިވަންކަމާއެކު ހިންގޭނެ ގޮތަށް. އެހެންވީމާ، ފަނޑިޔާރުގޭގެ ކޮންމެ ކަމެއްވެސް ހުންނަންވާނީ، އެކަމަށް ބުރޫނާރާނެފަދަ ގޮތަކަށް.\nސަރުކާރުގެ ނިންމުމަކާމެދު ހިތްހަމަނުޖެހިއްޖެނަމަ، ނުވަތަ ރައްޔިތުންގެ މަޖިލީހުން ފާސްކުރާ ޤާނޫނަކާމެދު ހިތްހަމަނުޖެހޭނަމަ، އެކަން ޙައްލުކުރުމަށް ދާން އޮތް ތަނަކީ ފަނޑިޔާރުގެ. ހަމައެފަދައިން ދޭދޭ ފަރުދުންގެ މެދުގައި އުފެދޭ ދެބަސްވުންތަކަށް، ޢަދުލުވެރި ޙައްލެއް ހޯދުމަށް ދާން އޮންނަ ތަނަކީވެސް ހަމަ އެއީ.\nމިއީ ރައްޔިތުންގެ ވެރިކަން ހިނގާ ކޮންމެ ޤައުމެއްގައިވެސް، ދައުލަތުގެ ބާރުތައް ތަރުތީބުކުރެވި އިންތިޒާމު ކުރެވިފައި ހުންނަ ގޮތް. މި ރާއްޖޭގައިވެސް، ރައްޔިތުންގެ ޙައްޤުތައް ލިބިދިނުމުގައި، ދައުލަތުގެ ތިން ބާރުގެ ތެރެއިން، އެންމެ މުހިންމު ބާރަކަށްވެފައި މި އޮންނަނީ، ޢަދުލު އިންޞާފު ޤާއިމުކުރުމުގެ ބާރު. ފަނޑިޔާރުގެ މިނިވަންވާންޖެހެނީ މި ސަބަބަށްޓަކައި.\nމިރާއްޖޭގައި މިއޮތީ ރައްޔިތުންގެ ފަރާތުން އުފެދިފައި އޮންނަ ރައްޔިތުންގެ ވެރިކަމުގެ ނިޒާމެއް. ޤާނޫނުއަސާސީ އެކުލަވައިލާފައި އޮތީވެސް، ދައުލަތުގެ ތިން ބާރުވެސް ރައްޔިތުންގެ ކުރިމަތީގައި ޖަވާބުދާރީވާންޖެހޭ ގޮތަށް. އެހެންކަމުން، ފަނޑިޔާރުންނަކީވެސް ޤާނޫނުއަސާސީގެ އިމުގެ ތެރޭގައި ޖަވާބުދާރީ ކުރެވެންޖެހޭނެ ބައެއް.\nޝަރީޢަތްތައް ހިންގާންވާނީ، ޢާންމުކޮށް ހުޅުވާލައިގެން ހާމަކަމާއެކު ބާއްވާ އަޑުއެހުންތަކެއްގައި ކަމަށް، ޤާނޫނުއަސާސީގައި ސާފު ބަހުން ބުނެފައި އެ އޮންނަނީވެސް މި ސަބަބަށްޓަކައި. އެހެންވީމާ، ޝަރީޢަތްތައް ހުޅުވައިލުމަކީ، ފަނޑިޔާރުގޭގެ އިޚްތިޔާރަށް ދޫކޮށްލާފައި އޮތް ކަމެއް ނޫން. އެއީ އިންޞާފު ހޯދަންދާ މީހާގެ ޙައްޤެއް. އެއީ މުޅި މުޖްތަމަޢުގެ ޙައްޤެއް.\nރައްޔިތުންގެ ކުރިމަތީގައި ޖަވާބުދާރީވުމުގެ އަނެއް އުޞޫލަކީ، ބިނާކުރަނިވި ފާޑުކިޔުމަށް ތަރުޙީބު ދިނުން. ރައްޔިތުންގެ މަޖިލީހަކީ، މިހާރުވެސް އެންމެ ގިނަ ފާޑުކިޔުންތައް އަމާޒުވާ އެއް ތަން. ހަމައެފަދައިން ފަނޑިޔާރުގެއަކީވެސް، ބިނާކުރަނިވި ފާޑުކިޔުމަށް ތަރުޙީބުދޭ ތަނަކަށްވާނަމަ، ފަނޑިޔާރުގޭގެ މިޞްރާބު ސީދާކުރަން ވަރަށް ފަސޭހަވާނެ.\nރައްޔިތުންގެ ވެރިކަމެއްކުރާއިރު، ރައްޔިތު މީހާއާ އެންމެ ރައްޓެހި، އަދި އެންމެ ގާތުން ޚިދުމަތްދޭ ތަނަކަށް ވާންޖެހޭނީ ފަނޑިޔާރުގެ. އެ ތަންތަނުގެ އިންތިޒާމުތައް ހަމަޖައްސާފައި ހުންނާންވާނީ، ކޮންމެ މީހަކަށްވެސް ފަސޭހައިން މައްސަލަ ހުށަހެޅޭނެ ގޮތަށް. ސަބަބަކީ ރައްޔިތު މީހާ ފަނޑިޔާރުގޭގެ ދޮރުގައި ޓަކިދޭނީ، އޭނާގެ ޙައްޤެއް ހޯދުމަށް ކަމަށްވާތީ.\nބާރުތައް ވަކިވެ، މިނިވަން ފަނޑިޔާރުގެއެއް ހުރުމުގެ އަސާސަކީ، ރައްޔިތުންގެ މިނިވަންކަމާއި ޙައްޤުތައް ޙިމާޔަތްކޮށްދޭނެ ކަމުގެ ޖާމިނުވުމެއް. އެކަން ބިނާވެފައި އޮންނަނީ، ފަނޑިޔާރުންގެ ތެދުވެރިކަމާއި، އަމާނާތްތެރިކަމާއި، ނަޒާހަތްތެރިކަމުގެ މައްޗަށް.\nކޮންމެ އިންސާނެއްގެ ޙަޔާތުގައިވެސް، އޭނާގެ ނަޒާހަތްތެރިކަމާއި ތެދުވެރިކަން އިމްތިޙާނުކުރެވޭ، ވަގުތެއް ނުވަތަ ޙާލަތެއް އަންނާނެ. އެ ޙާލަތުގައި ފަސާދައަށް ނޫނެކޭ ބުނެ، ނަޒާހަތްތެރިކަން އިސްކޮށްފި މީހަކަށް ނޫނީ، ނުފޫޒުން އެއްކިބާވުމަކީ ކުރެވޭނެ ކަމެއް ނޫން. ޢާންމު ރައްޔިތުން މިއަދުވެސް ކުރަމުންދާ އެންމެ ބޮޑު އުއްމީދަކީ، ރާއްޖޭގެ ފަނޑިޔާރުން ނުފޫޒުތަކުން އެއްކިބާވެ ތިބެ، ޢަދުލު އިންޞާފު ޤާއިމުކޮށްދޭނެ ކަމުގެ ޔަޤީންކަން ލިބުން. ރައްޔިތުންގެ އެ އުންމީދުތައް ޙާޞިލުކޮށްދިނުމަށްޓަކައި، ކުރަންޖެހޭ ކިތަންމެ ކަމެއް އެބަހުރިކަން، މިވެއަތުވެދިޔަ ދިހަވަރަކަށް އަހަރުގެ ތެރޭގައި އަޅުގަނޑުމެންނަށް ތަޖުރިބާ ކުރެވިއްޖެ.\nއޭގެ ތެރެއިން އެންމެ މުހިއްމު އެއްކަމަކީ، ފަނޑިޔާރުގޭގެ ޤާނޫނީ އޮނިގަނޑު އިޞްލާޙު ކުރުން. ދެވަނަކަމަކީ، އެންމެހައި ނުފޫޒުތަކުން ސަލާމަތްވެގެން ތިބެ، އިންޞާފުގެ މަގަށް ޝަރީޢަތް ކުރެވޭނެ މާޙައުލެއް، ފަނޑިޔާރުންނަށް ޤާއިމުކޮށްދިނުން. މިއީ ނަޒާހަތްތެރި ފަނޑިޔާރުގެއެއް ޤާއިމުކުރުމަށްޓަކައި ކޮންމެހެން ކުރަން ޖެހިފައިވާ ކަންތައްތައް.\nއަޅުގަނޑު މި މަޤާމާ ޙަވާލުވުމަށްފަހު، ސަރުކާރުން އެންމެ ބޮޑު އިސްކަމެއްދީގެން ކުރަމުން މި އަންނަނީ، ރައްޔިތުންގެ ކިބައިން ނިގުޅައިގަނެވިފައިވާ ޙައްޤުތައް، އަނބުރައި ހޯދައިދިނުމުގެ މަސައްކަތް. އެގޮތުން، ނުޙައްޤުން ވަޒީފާއިން ވަކިކުރި މީހުންނަށް، ވަޒީފާ އިޢާދަކޮށްދިނުމުގެ މަސައްކަތް އަޅުގަނޑުމެން ވާނީ ފަށާފައި.\nމަރާލާފައިވާ މީހުންނާއި، ގެއްލުވައިލާފައިވާ މީހުންގެ މައްސަލަތައް ބަލައި، ޙަޤީޤަތް ދެނެގަތުމުގެ މަސައްކަތް، މުޅީން އައު ފެށުމަކުން ފަށައިގެން އެ ދަނީ ކުރިއަށް. ކޮރަޕްޝަން ހިމެނޭގޮތަށް ބޭއިންޞާފުން ދޫކުރި ފްލެޓްތަކުގެ މައްސަލަތައްވެސް، އަލުން ބަލައި ދިރާސާ ކުރުމުގެ މަސައްކަތް މި އަންނަނީ ކުރަމުން.\nހަމައެފަދައިން ވައްކަމާއި، ކޮރަޕްޝަނާއި، ޚިޔާނާތުގެ ތެރެއިން، ދައުލަތުގެ ޚަޒާނާއިން ގެއްލިފައިވާ މުދަލާއި ފައިސާތައް ހޯދުމުގެ މަސައްކަތްވެސް، ޚާއްޞަ ކޮމިޝަނެއްގެ ބެލުމުގެ ދަށުން އެ އަންނަނީ ކުރަމުން. އޭގެއިތުރުން، ވަކި ބަޔަކަށް އަމާޒުކޮށް ހަދާފައިވާ ނުވަތަ ބަދަލުކޮށްފައިވާ ޤާނޫނުތައް، އިޞްލާޙު ކުރުމަށްޓަކައި ދިރާސާ ކުރުމުގެ މަސައްކަތްވެސް މިހާރުވަނީ ފެށިފައި.\nމިއިން ކޮންމެ ކަމެއްގެ ފަހަތުގައިވެސް އޮތީ، ރައްޔިތުންގެ ޙައްޤުތަކާ ގުޅިފައިވާ މަޞްލަޙަތުތައް ޙިމާޔަތް ކުރުން. އިންތިޤާލީ އިންޞާފު ޤާއިމުކޮށްދިނުމާއެކު، ރައްޔިތުންގެ ޙައްޤުތައް ކަށަވަރުކޮށްދިނުން. އެނޫން އެހެން އެއްވެސް ވިސްނުމެއް އަޅުގަނޑުގެ ނެތް. މިކަމުގައި ހަމަ އެއްވެސް ރައްޔިތަކާމެދު ތަފާތުކުރުމެއް އަޅުގަނޑު ނުގެންގުޅޭނަން.\nއެހެންކަމުން، މިއަދު މި ފެށުނު ޤަޟާއީ އަހަރުގެ ތެރޭގައި، ކޮންމެ ފަނޑިޔާރެއްގެވެސް އެންމެ އިސް އަމާޒަކަށް ހައްދަވަންވީ، ރައްޔިތުންގެ ޙައްޤުތައް ކަށަވަރުކޮށްދިނުން. މާދަމާ ފެށިގެންދާ [ޖުޑީޝަލް ކޮންފަރެންސް]ގައިވެސް، މިނިވަން ފަނޑިޔާރުގެއެއް ހިންގާނެ ގޮތާއި، ފަނޑިޔާރުގެ އިޞްލާޙު ކުރުމާމެދު މަޝްވަރާ ކުރައްވައި، ބިނާކުރަނިވި ނިންމުންތަކެއް ނިންމަވާނެ ކަމަށް އަޅުގަނޑު އުއްމީދު ކުރަން.\nހަމަ އެއާ ވިދިގެން، މި ހަފުތާ ބަންދުގައި ބާއްވާ ފަނޑިޔާރުންގެ މަހާސިންތާގައި، ކޯޓުތަކަށް ހުށަހެޅޭ މައްސަލަތައް، އަވަހަށް ނިންމުމަށްޓަކައި ކުރަންޖެހޭ ކަންތައްތަކާ ބެހޭގޮތުން، ފަނޑިޔާރުންގެ މެދުގައި މަޝްވަރާ ކުރައްވައި، މުހިއްމު ގޮތްތަކެއް ނިންމަވާނެ ކަމަށް އުއްމީދު ކުރަން.\nރައްޔިތުންގެ ލޯތައް އަމާޒުވެފައި ހުރީ ތިޔަ ފަނޑިޔާރުންނަށް. ރައްޔިތުންގެ އުއްމީދުތައް ޙާޞިލުވާނީ، ތިޔަ ފަނޑިޔާރުން ނަޒާހަތްތެރިވާ މިންވަރަކުން. ރައްޔިތުންގެ ޙައްޤުތައް ގުޅިފައިވަނީ ތިޔަ ފަނޑިޔާރުން އިއްވަވާ ޙުކުމްތަކާ.\nބައެއް ބޭފުޅުންގެ ނަޒަރުގައި، ފަނޑިޔާރުން ޢައްޔަނު ކުރުމާއި، ފަނޑިޔާރުން ޖަވާބުދާރީ ކުރުވުމުގެ ޒިންމާ އަދާކުރަންޖެހޭ، ޖުޑީޝަލް ސަރވިސް ކޮމިޝަން އެކުލެވިފައި އޮންނަ ގޮތަކީ، ފަނޑިޔާރުންގެ ނަޒާހަތްތެރިކަމަށް އެޅިފައިވާ ހުރަހެއް. އެހެންވީމާ، ޖޭ.އެސް.ސީ އެކުލެވިފައިވާގޮތާމެދު ފުންކޮށް ވިސްނައިލެއްވުން ރަނގަޅުވާނެ.\nޖޭ.އެސް.ސީ.ގައި މިހާރު ހިމެނެނީ، ރައްޔިތުންގެ މަޖިލީހުގެ ރައީސް، ތިން މަރުޙަލާގެ ކޯޓުތަކުން ތިން ފަނޑިޔާރުން، ރައްޔިތުންގެ މަޖިލީހުގެ މެމްބަރެއް، ބަންޑާރަ ނައިބު، ޤާނޫނީ ވަކީލެއް، ސިވިލް ސަރވިސް ކޮމިޝަންގެ ރައީސް، އަދި އާންމުންގެ ތެރެއިން މީހަކާއި ރައީސުލްޖުމްހޫރިއްޔާ ޢައްޔަނުކުރާ މީހެއް.\nމީގެ ތެރެއިން 8 ބޭފުޅުންނަކީ، އެ ބޭފުޅުންގެ މަޤާމުގެ ހައިސިއްޔަތުން، މާތް ﷲ ގަންދީ ހުވައެއް ކުރައްވައިގެން ތިއްބެވި ބޭފުޅުން. އޭގެ އިތުރުން ޖޭއެސްސީގެ މެމްބަރުކަމުގެ ހުވައިވެސް ކުރައްވައިގެން ތިއްބެވި ބޭފުޅުން. މަތިމައްޗަށް ދެ ހުވައި ކުރައްވައިގެން ތިއްބަވާއިރު، އެންމެ ނަޒާހަތްތެރިވާންޖެހޭނީ އެބޭފުޅުން ނޫންތޯ؟\nއަޅުގަނޑުމެންނަށް އެތައް ޤާނޫނަކާއި، އެތައް ޤަވާޢިދެއް ހެދިދާނެ. އިތުރު ނިޒާމުތަކެއްވެސް ރޭވިދާނެ. ނަމަވެސް ނެތިގެން މިއުޅެނީ ޤާނޫނުތަކާއި ޤަވާޢިދުތަކެއް ނޫން. ޙަޤީޤަތުގައި ގެއްލިގެން މިއުޅެނީ، އަޅުގަނޑުމެންގެ އަމިއްލަ ޒާތުގައި ހުންނަންޖެހޭ، އިޚްލާޞްތެރިކަމާއި، އަމާނާތްތެރިކަމާއި، ތެދުވެރިކަން.\nފަނޑިޔާރުންނަކީ، އެބޭފުޅުންގެ ކޮނޑުފުޅުގައި، ވަރަށް މަތިވެރި ޒިންމާތަކަކާއި ވާޖިބުތަކެއް އެޅިފައިވާ ބައެއް. ފަނޑިޔާރުގެއަކަށް މީހަކު ދާނީ، އޭނާގެ ކިބައިން ނިގުޅައިގެންފައިވާ ކޮންމެވެސް ޙައްޤެއް އަނބުރާ ހޯދުމަށް. ނުވަތަ ކޮންމެވެސް އަނިޔާއަކުން ނުވަތަ ބޭއިންޞާފަކުން މިންޖު ކޮށްދިނުމަށް އެދިގެން.\nއެހެންވީމާ، ފަނޑިޔާރުންގެ މަސްއޫލިއްޔަތަކީ، ވަޒީފާއެއް އަދާކުރުމަށްވުރެ މާމަތިވެރި، އަދި އެހާމެ ޤަދަރުވެރި މަސްއޫލިއްޔަތަކަށް ވާންޖެހޭނެ. ޤައުމުގެ ހަމަޖެހުމާއި އަމާންކަން ގުޅިފައިވަނީ، ފަނޑިޔާރުގޭގެ ނިންމުންތަކާ. މުޖްތަމަޢުގެ އުފާވެރިކަމާއި ފާގަތިކަން ބިނާވެފައިވަނީ، އެ މުޖްތަމަޢެއްގައި ޢަދުލުވެރިކަން ޤާއިމުވެފައި އޮންނަ މިންވަރެއްގެ މައްޗަށް.\nއަނިޔާވެރިކަމާއި ބޭއިންޞާފުގެ ވާހަކަ ދައްކާއިރު އަބަދުވެސް ބުނެ އުޅޭ، ކޮންމެ އިހުމާލަކީ އަނިޔާއެކޭ. އެހެންކަމަށްވާނަމަ، ޙައްޤެއް ހޯދުމަށް ފަނޑިޔާރުގެއަށް ހުށަހެޅުމުން، އެކަމާމެދު އަޅައިލުމެއްނެތި، ތިން ހަތަރު އަހަރު ވަންދެން މައްސަލަ ބާއްވާއިރު، އެއަށްވުރެ ބޮޑު އަނިޔާވެރިކަމެއް އޮންނާނެބާވައޭ، އަޅުގަނޑުގެ ހިތުގައި ސުވާލު އުފެދޭ.\nފަނޑިޔާރުގޭގައި މައްސަލަތައް ދިގުލައިގެން ދިޔުމަކީ، ޤައުމުގެ އިޤްތިޞާދަށާއި ތަރައްޤީއަށް ލިބޭ ވަރަށް ބޮޑު ގެއްލުމެއް. ވިޔަފާރިއާއި ބޭންކުގެ މުޢާމަލާތްތަކާ ގުޅިގެން ހުށަހެޅޭ މައްސަލަތައް، ފަނޑިޔާރުގޭގައި ތާށިވެފައި އޮންނަ ކޮންމެ ދުވަހަކީ، ރާއްޖޭގައި އިންވެސްޓް ކުރަން ބޭނުންވާ ބޭރުގެ ވިޔަފާރިވެރިން، ރާއްޖެއާ ދުރަށް ޖައްސާނެ ދުވަހެއް.\nރާއްޖޭގެ ޤާނޫނީ އަދި ޝަރުޢީ ނިޒާމާ ބެހޭގޮތުން، 2014 ވަނަ އަހަރު ޔޫ.އެން.ޑީ.ޕީން ހެދި ސާރވޭއިން ދައްކާގޮތުގައި، ރައްޔިތުންގެ ގާތްގަނޑަކަށް 71 އިންސައްތަ މީހުން ބޭނުންވަނީ، ކޯޓުތަކަށް ނުގޮސް މައްސަލަތައް ޙައްލުކުރަން. ސަބަބަކީ ކޯޓުތަކަށް އިތުބާރު ނުކުރެވުން. އެއީ އިންޞާފު ލިބޭނެކަމުގެ އިތުބާރު ނެތުން. އެކަށީގެންވާ އަވަސްމިނެއްގައި ޝަރީޢަތް ކުރެވޭނެ ކަމުގެ އިތުބާރުވެސް ނެތުން.\nއޭގެފަހުން މިވެއަތުވެދިޔަ ހަތަރު އަހަރުގެ ތެރޭގައި، ޝަރުޢީ ނިޒާމުގެ ތެރޭގައި ކަން ހިނގާފައިވާ ގޮތް، އަޅުގަނޑަށްވުރެ މާ ރަނގަޅަށް ތިޔަ ބޭފުޅުންނަށް އެނގިވަޑައިގަންނަވާނެ. މާދަމާ ފެށޭ [ޖުޑީޝަލް ކޮންފަރެންސް]ގައިވެސް، މިނިވަން ފަނޑިޔާރުގެއެއް ހިންގާނެ ގޮތާއި، ފަނޑިޔާރުގެ އިޞްލާޙު ކުރުމާ ބެހޭގޮތުން މަޝްވަރާ ކުރެއްވުމަށް ތާވަލު ކުރައްވާފައިވަނީވެސް، ރައްޔިތުންގެ އިތުބާރު އަލުން ހޯއްދަވަންޖެހޭކަން ގަބޫލުކުރެއްވޭތީ ކަމަށް އަޅުގަނޑަށް ޔަޤީން.\nފަނޑިޔާރުގެ އިޞްލާޙުކޮށް، އިންޞާފުގެ މަގަށް ޝަރީޢަތް ކުރެވޭނެ މަގު ކޮށުމަކީ، އަޅުގަނޑުގެ ރިއާސީ ވަޢުދެއް. މާތް ﷲގެ ވާގިފުޅާއެކު، މި ސަރުކާރުން އެ ވަޢުދު ފުއްދާނެ. އަޅުގަނޑުމެން އެކަން ކުރާނީ، ޤާނޫނީ އިމުގެ ތެރެއިން، އަދި ފަނޑިޔާރުގޭގެ ލަފަޔާއި މަޝްވަރާވެސް ހޯދައިގެން.\nއަޅުގަނޑު އުއްމީދުކުރާ ގޮތުގައި، މިއަދު މިފެށުނު ޤަޟާއީ އަހަރުގެ ތެރޭގައިވެސް، ފަނޑިޔާރުގެތަކުން އެންމެ ބޮޑު އިސްކަމެއް ދެއްވާނީ، ރައްޔިތުންގެ އިތުބާރު ހޯދުމަށް. ރައްޔިތުންނަށް ލިބޭނެ އެންމެ ބޮޑު ހިތްހަމަޖެހުމަކަށްވާނީ، ފަނޑިޔާރުގެއިން ކަންކަން ނިންމާނީ، އިންޞާފުވެރިކަމާ އެކުގައި ކަމުގެ ޔަޤީންކަން ލިބުން.\nއަޅުގަނޑުގެ ދުޢާއަކީ، އަޅުގަނޑުމެންނަކީ ރައްޔިތުންގެ މައްޗަށް އޯގާތެރި، ރައްޔިތުންގެ ޙައްޤުތަކަށް ޙުރުމަތްތެރިކޮށްހިތާ ބަޔަކު ކަމުގައި މާތް ﷲ ލެއްވުން. މި ރާއްޖޭގެ ރައްޔިތުންނަށް ފާގަތިކަމާއި ކާމިޔާބީ މިންވަރު ކުރެއްވުން. މި ރާއްޖެއަށް ކުރިއެރުން ހޯދައިދިނުމަށް މިކުރާ މަސައްކަތުގައި މާތް ﷲ ބަރަކާތް ލައްވައި، ކާމިޔާބާއި ތައުފީޤް މިންވަރު ކުރައްވާށި! އާމީން.


Fushidhiggaa hingun huttuvai fuluhunge belumuge dhashah | Mihaaru\nގަވައިދާ ހިލާފަށް ޓޫރިޒްގެ މާލީ މަންފާ ހޯދި ފުށިދިއްގާ-- ފޮޓޯ:ޓޫރިޒަމް މިނިސްޓްރީ\nސަރުކާރުގެ ރަސްމީ އިދާރާއަކަށް ނޭނގި ފުށިދިއްގާ އަށް ޓޫރިސްޓުން ގެންގޮސް މާލީ މަންފާ ހޯދަމުންދާ ކަމަށް ފެންމަތިވި މައްސަލައަކާ ގުޅިގެން ޓޫރިޒަމް މިނިސްޓްރީގެ އޮފިޝަލުންނާއި ފުލުހުން މިއަދު ވަނީ އެ ރަށަށް ގޮސް ކަން ހިނގި ގޮތް ބަލައިފަ އެވެ.\nމިކަމާ ގުޅިގެން ޓޫރިޒަމް މިނިސްޓްރީގައި މިރޭ ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވަހީދު ވިދާޅުވީ ގަވާއިދާ ޚިލާފަށް ކަންތައްތަކެއް އެ ރަށުގައި ހިންގާފައިވާތީ އެކަން ފުލުހުންނަށް ހުށަހަޅާފައިވާ ކަމަށެވެ. އެ ރަށް ވެސް މިހާރު އޮތީ ފުލުހުންގެ ބެލުމުގެ ދަށުގައި ކަމަށް އޭނާ ވިދާޅުވި އެވެ.\n"އަހުމަދު ހަލީލާ އެކު އެއްވެސް ސަރުކާރަކުން ހެދި އެގްރީމެންޓެއް ވެސް ނެތް. އަދި އަހުމަދު ހަލީލު އެ ތަނުގަ ފަތުރުވެރިކަމުގެ ހިދުމަތް ދިނުމަށް ދޫކުރި ލައިސެންސެއް ނެތް. އެހެންވީމަ ގާނޫނާ ހިލާފު ކަންތަކެއް ނުކުރެވޭނެ،" އަލީ ވަހީދު ވިދާޅުވި އެވެ.\nރިސޯޓު ތަރައްގީ ކުރުމަށް ތިން މިލިއަން ޑޮލަރަށް އެޗްއެމްއެޗަށް ފުށިދިއްގާ ދޭން ނިންމި ނަމަވެސް ހުރި ލިޔެކިޔުންތަކުން އެނގޭ ގޮތުގައި އެ ކުންފުނިން މިހާތަނަށް ދައުލަތަށް ދެއްކީ 1.3 މިލިއަން ޑޮލަރެވެ. އަދި މޯލްޑިވިއަނާ އެކު ހިންގާފައިވާ މުއާމަލާތްތަކުގައިވާ ގޮތުން ސަރުކާރުން އޭރު އެދުނު އަދަދު ކަމުގައިވާ ހަ ލައްކަ ޑޮލަރު އެކުންފުނިން ކަނޑައެޅި މުއްދަތުގައި ދައްކާފައިވެ އެވެ.\nމި މުއާމަލާތްތައް ހިންގާފައިވަނީ އަހުމަދު އަދީބު ޓޫރިޒަމް މިނިސްޓަރަކަށް ހުރި ދުވަސްވަރުގަ އެވެ.\n"މިރަށް ހައްގުވަނީ ކޮން ބައެއްކަން އަދި ނުނިންމޭނެ. އަޅުގަނޑުމެންގެ ދިރާސާކޮށް އެޓާނީ ޖެނެރަލް އޮފީހާއި ދައުލަތުގެ މުއައްސަސާތަކާ އެކު ބަލާނަން،" އަލީ ވަހީދު ވިދާޅުވި އެވެ.\nމިކަމުގައި ގޮތެއް ނިންމުމުގައި ދިވެހި ރައްޔިތުންނަށް އެންމެ ފައިދާވާ ގޮތްތައް ބަލާނެ ކަމަށް މިނިސްޓަރު ވިދާޅުވި އެވެ.\nޓޫރިސްޓުން ޓޫރިޒަމް ޓޫރިޒަމް މިނިސްޓްރީ އަލީ ވަހީދު، ކުރީގެ ޓޫރިޒަމް މިނިސްޓަރު ފުލުހުން ޓޫރިޒަމް މިނިސްޓަރު ރިސޯޓްތައް އދ. ފުށިދިއްގާ\n35 ކޮމެންޓް, 69 ރިއެކްޝަންސް\nހެޔޮނުވާނެ، ގަވާއިދާ ޚިލާފަށް ޕާކްކޮއްފަ ހުންނަ ސައިކަލްތަކުގަ ސްޓިކާޖެހުން ހުއްޓާލާފަ ތިގޮތައް ގަވާއިދާ ޚިލާފަށް ގެސްޓުން ގެންގުޅެ މީހުން ބޮޑު ޖޫރިމަނާއެއް ކޮއްލަބަލަ. ގައިމު ލިބޭ ލާރި ވެސް މާގިނަވާނެ. ބޮޑު މަންފާއެއް ހޯދަން ގަވާއިދާ ޚިލާފުވުމާ، މަޖުބޫރުން ގަވާއިދާ ޚިލާފުވުން ވެސް ތަފާތުވާން ޖެހޭނެ ދޯ.\nތިޔަ ރަށުގެ ބޭނުން ޤވާއިދާ ޚިލާފަށް ކުރަމުންދާކަން އެނގުނީ މިއަދަކުނޫން. ޢެތައް ފަހަރަކު ތިޕޯރޓުކޮށްފަ ހުންނާނެ....ޕޮލިސް ސާވިސް، މަހިބަދޫ ޕޮލިސ، ފިޝަރީޒަ މިނިސްޓްރީއާއި އެންޓި ކޮރަޕްޝަނުގެ ލިޔުންތަކުން އެނގޭނެ ޝަކިވާކޮށް އެއިދާރާތަކުން ފިޔަވަޅު ނާޅާ ހުރިކަން\nއެރަށުގައި އަވައްޓެރި ގައުމެއްގެ ދެ ބިދޭސީން ތިބުމަކީ ރިސޯޓެއް ހިންގުންތަ؟\nއެބަ ރަނގަޅުވޭ އަލީވަހީދު މަށަށް ފެންނަ ގޮތުގައި އެންމެ ގިނައިން ލާރި ދެއްކި ބަޔަކަށް ރަށް ދޭންޖެޙޭނީ އެއީ އިންސާފް އަދި ސަރުކާރަށްވެސް ފައިދާވާނީ\nމިހާރު ގަވްމު ހިންގަނީ ދިވެހި ރައްޔިތުން، ސަރުކާރު އޮތީ ފަހަރު ފަޔަށް ބުރަވެފަ. ފުލުހުންވެސް ބޮޑުތަނުން ފެއިލްވެފަ، މިނިވަން މުއައްސަސާތައްވެސް އަޅުވެތިވެފަ\nމިކަހަލަ ތަރަށްގީން ސޮނިވެއްޓިފަ ތިބިބަޔަކު މިގައުމުގަ އެބަތިބި .މިކަން ކުރި ބައެއްގެ ގެދޮރާ މުދާ ވިއްކާފަ ބަދަލުދޭންވީ ދައުލަތަކުންނޫން\nޕިކްނިކް ރަށެއްގޮތުގަ ބާއްވަން ފެނޭ\nބ ހިބަޅިދޫގަވެސް ތިބާވަތުގެ މަންފާ ހޯދަމުންދޭ..\nގަވާއިދާއި ހިލާފުވި ދެ ބަންގާޅީން ގަލޮޅު ސްޓޭޑިއަމައް ގެންގޮސް ރަޖިސްޓްރީވާން ފުރުސަތުދޭތި\nއާން ދޭތި. އެކަމަކު އެމީހުން ރާއްޖެގެނައި ކުންފުނި ބަނގުރޫޓުވާ ވަރުގެ ޖޫރިމަނާ ކުރާތި. ކުންފުނި ތަކުން މީހުން ގެނެސް ދޫކޮށްލަނީ. ކުންފުނި ތަކުގެ ޒިންމާއެއް އެމީހުން ގެންނަ ބޭރުމީހުންގެ ވޯކްޕާމިޓް އާކުރުމަކީ. ގިނަ ކުންފުނި ތަކުން މިކަމުގަ އިހުމާލުވޭ. ގެއްލުން ވަނީ އާންމުންނަށް\nފުށިދިއްގާ ދެ ކުންފުންޏަކަށް ދޫކޮށް އެމީހުން އަތުން ފައިސާ ނަގައިގެން ޔާމީނު އެހުންނަވަނީ. ދެން އެމީހުންނަށް ބަދަލު ދިނުމުން، ނުކުމެ މި ދައްކަނީ ދައުލަތް ހުސްކުރަނީއެވެ. މިމީހުން ހިންގާފައިވާ ޖަރީމާތަކުން ކަމެއް ނޭންގޯތޯ ބަދަލުގެ ގޮތުގައި އެތައް މިލިޔެއް ދައްކަން ޖެހިފައިވަނީ.


Asifa Ge Aailaa Ah Rahkaatherikan Foarukoh Dhinumah Court In Amuru Kohfi - Vaguthu\nއާސިފާގެ އާއިލާއަށް ރައްކާތެރިކަން ފޯރުކޮށްދިނުމަށް ކޯޓުން އަމުރުކޮށްފި\n2 އަހަރު ކުރިން ( އޭޕްރީލް 16, 2018 )\nއިންޑިއާގައި މިދިޔަ ޖެނުއަރީ މަހުގެ ތެރޭގައި، ގިނަ ބަޔަކު ބައިވެރިވެގެން މަރާލާފައި އޮއްވައި ފެނުނު އާސިފާގެ އާއިލާއަށް ރައްކާތެރިކަން ފޯރުކޮށްދިނުމަށް، އިންޑިއާގެ ސުޕްރީމް ކޯޓުން އެޤައުމުގެ ކަމާއި ބެހޭ އިދާރާތަކަށް އަމުރުކޮށްފިއެވެ.\nކޯޓުން މިގޮތަށް އަމުރުކޮށްފައި މިވަނީ، އާސިފާގެ މަރުގެ މައްސަލަ ފެންމަތިވެ ބަލަމުންދާ މި ދަނޑިވަޅުގައި އޭނާގެ އާއިލާއަށް ގެއްލުންދޭނެ ކަމުގެ އިންޒާރު ބައެއް ފަރާތްތަކުން ދެމުންދާ ދަނޑިވަޅެއްގައެވެ. އެގޮތުން އާސިފާގެ އާއިލާ ދިރިއުޅެމުންދާ ގެ އަންދާލައި އާއިލާގެ މެމްބަރުންނަށް މަރުގެ އިންޒާރުވެސް ދީފައިވާ ކަމަށް ރިޕޯޓްތަކުގައި ބުނެފައިވެއެވެ.\nއާސިފާގެ އާއިލާގެ އިތުރުން އޭނާގެ ދިފާޢުގައި އާއިލާއަށް އިންސާފު ހޯދައިދިނުމަށް މަސައްކަތް ކުރަމުންދާ ދިޕިކާ އެސް ޖަޖަވާތަށްވެސް އިންޒާރު ލިބެމުންދާއިރު، އޭނާ ބުނެފައިވަނީ އޭނާވެސް ރޭޕްކޮށް މަރާލާނެކަމުގެ ބިރު މިހާރު އެބައޮތްކަމަށެވެ.\nމި މައްސަލަ ބަލާ ކޯޓުން މިއަދު ވަނީ މިކަމާއި ގުޅިގެން އާސިފާގެ އާއިލާގެ އިތުރުން އޭނާގެ ވަކީލަށްވެސް ރައްކާތެރިކަން ފޯރުކޮށްދިނުމަށް ކޯޓުން ވަނީ ފުލުހުންނަށް އަމުރުކޮށްފައެވެ. މި މައްސަލަ މިހާރު ކުރިއަށްދަނީ އާސިފާގެ ރޭޕްގެ ކަންތައް ހިނގި ޖައްމޫ އެންޑް ކަޝްމީރުގެ ކަތުއާ ނަމަކަށްކިޔާ އަވަށުގައެވެ.\nމުސްލިމް އާއިލާއަކަށް ނިސްބަތްވާ އުމުރުން އަށް އަހަރުގެ އާސިފާ ވަގަށް ނަގައިގެންގޮސް ރޭޕްކޮށްލީ، އަށް މީހަކު ވެގެން އޭނާ ރޭޕްކޮށްލުމަށްފަހުއެވެ. މި ޢަމަލުގައި ފުލުހުންގެ އަތެއްވެސް ވާކަމަށް ބެލެވިފައިވާއިރު، ސަރުކާރުގެ އިންޑިއާ ސަރުކާރުގެ އިސް ބައެއް ފަރާތްތަކުގެ ބައިވެރިވުންވެސް މި ހާދިސާގައި ހިމެނޭ ކަމަށް ވަނީ ތުހުމަތު ކުރެވިފައެވެ.\nކޮވިޑް-19 ދުނިޔެއިން ނެތިގެން ހިނގައިދާނެ ކަމަށްބުނެ މީހެއްގެ ކަރު ބުރި ކޮށްލައިފި\nއިންޑިއާގައި އުމުރުން ހަތަރު އަހަރުގެ ކުއްޖަކު ރޭޕްކޮށްލުމަށްފަހު މަރާލައިފި\nއޭޕްރީލް 16, 2018 18:27\nއަދިވެސް އިންޑިޔާ އޭ ބޮޑުބޭބެ އޭ ކިޔާބަލަ\nއޭޕްރީލް 16, 2018 18:53\nއަޅެ ރަނގަޅައް ވިސްނާފަ ބުނެބަލަ އައިއެސް ހަމަ ގޯސްތަ؟އަހަންނަށް ކަށަވަރު އޭރު އައިއެސްގެ ބާރުއޮތް އިރު ތިޔައީ އެތަނުގައި ހިނގިކަމެއްނަމަ ތިޔަކަން ކުރިބަޔަކު އެއީ މުޚްސިނުންނަމަ އެބަޔަކު ދުނިޔޭގަ މިހާރު ނުތިބީސް. 100% ގެރެންޓީ. އެހެނީ އެއީ އިސްލާމީ ޝަރީޢަތަކީ. ޢަދުލުއިންސާފް. މުޚްސިނުންކަމު ނުވިނަމަ ހައްދު ޖެހޭނެ އަދި މަރާލިކަމުގެ ބަދަލުގަ މަރަށް މަރުހިފޭނެ. އެކަމާ އެމެރިކާއާއި ރަޝިޔާ އަދި ދުނިޔެ އެ ބިރުގަތީ.\nއޭޕްރީލް 16, 2018 21:17\nހެޔޮނުވާނެ އެކުއްޖާ އަށް އެހެން ހަދަން.\nއޭޕްރީލް 16, 2018 21:32\nރޭޕް އިންޑިޔާ! ޗީޑި.\nއޭޕްރީލް 16, 2018 21:58\nއިންޑިއަގައި މިހާރުގެ ސަރުކާރަށް ނިސްބަތްވިޔަސް އިންސާފު އެބަ ލިބޭ ދޯ ދެން ކޮން ބޮޑުބޭބެއެއް އިންޑިއާއެއްކިޔާ ކޮމެންޓްކުރަނީ؟ މިރާއްޖޭގެ ހާލަތަކީ ޕޯޑިއަމްގެ މަރުގެ އިންޒާރު ދިނީމަ ވެސް އެކަން ބަލާނެ މުއައްސަސާޡއެއް ނެތް! %100 އިސްލާމް ގައުމެއްގަ ކަލަޕެއިންޓް ކޮށް ރޯއޮރިޔާމާ ތިބީމަ އެކަންވެސް ނުބެލުނު ދެން ކޮން އަނގައެއް ތިތަޅަނީ


Ukulhahu convention center Council'aa havaalu kohfi\nރާއްޖެ - އުކުޅަސް\nއުކުޅަހު ކޮންވެންޝަން ސެންޓަރު ކައުންސިލާއި ހަވާލުކޮށްފި\nއެންމެ ބާރު ސްޕީޑުގައި ނިމިގެންދިޔަ މަޝްރޫއު\n400 މީހުންގެ ޖާގައިގެ ކޮންވެންޝަން ސެންޓަރެއް\nހަރަދުކުރީ 20.8 މިލިއަން ރުފިޔާ\nކ. މާލެ 24 އޯގަސްޓު 2019 | ހޮނިހިރު 15:31 8,204\nއުކުޅަހުގައި ބިނާ ކުރި ކޮންވެންޝަން ސެންޓަރު - ޓްވިޓަރ\nޕްލޭނިންގ މިނިސްޓްރީ ފަރާތުން އަމީން ކޮންސްޓްރަކްޝަން ޕްރައިވެޓް ލިމިޓެޑާއި ހަވާލުކޮށްގެން ހޯމަ ދުވަހު ބާއްވާ ޓެކް ފެއަރ އަށް އއ. އުކުޅަހުގައި އިމާރާތް ކޮށްފައިވާ ކޮންފަރެންސް ހޯލް "އުކުޅަސް ކޮންވެންޝަން ސެންޓަރ" ނިންމާ، ރަސްމީކޮށް އެރަށު ކައުންސިލާއި ހަވާލު ކޮށްފިއެވެ.\nސެންޓަރ ރަސްމީކޮށް ހަވާލުކުރިކަމުގެ އެއްބަސްވުމުގައި މިނިސްޓްރީގެ ފަރާތުން ސޮއި ކުރެއްވީ މިނިސްޓަރ މުހައްމަދު އަސްލަމްއެވެ. އަދި އުކުޅަސް ކައުންސިލްގެ ފަރާތުން ސޮއިކުރެއްވީ ކައުންސިލްގެ ރައީސް ޝައުކަތު އިބްރާހީމްއެވެ.\nއެ ރަސްމިއްޔާތުގައި ވާހަކަ ދައްކަވަމުން މިނިސްޓަރ އަސްލަމް ވިދާޅުވީ މި މަޝްރޫއުއަކީ މިހާތަނަށް އެންމެ ބާރު ސްޕީޑުގައި ނިމިގެންދިޔަ މަޝްރޫއު ކަމަށެވެ. 400 މީހުންގެ ޖާގައިގެ މި ކޮންވެންޝަން ސެންޓަރަކީ އުކުޅަހުގެ މުސްތަގުބަލުގައި ވަރަށް ގިނަ މުހިންމު ބޭނުންތަކެއް ކުރެވިގެންދާނެ ތަނެއް ކަމަށް ކަމަށާއި، އަދި ބާރު ސްޕީޑުގައި، އެއްވެސް ދަތިކަމެއް ނެތި އެހާ ފުރިހަމަކޮށް އެފަދަ މަޝްރޫއުތައް ނިމިގެން ދިއުމަކީ ލޯކަލް ކޮންޓްރެކްޓަރުންގެ ގާބިލްކަން އެނގިގެންދާ ކަމެއް ކަމަށް އަސްލަމް ވިދާޅުވިއެވެ.\nކޮންވެންޝަން ސެންޓަރު ކައުންސިލާއި ހަވާލުކުރުމުގެ ރަސްމިއްޔާތުގެ ތެރެއިން\nއުކުޅަހު ކައުންސިލްގެ ރައީސް ޝައުކަތު އިބްރާހީމް ވިދާޅުވީ، އެހާ ބޮޑު މަޝްރޫއުއެއް ކުޑަ ދުވަސްކޮޅެއްގެ ތެރޭގައި ނިންމާނެ ކަމަށް ޤަބޫލު ނުކުރެވުން ކަމަށެވެ. ނަމަވެސް އެއްބަސްވުމުގައި ސޮއިކުރިތާ 29 ދުވަހުގެ ތެރޭ މަޝްރޫއުގެ މަސައްކަތް އެއްކޮށް ނިމުމުން ސަރުކާރުގެ ތަރައްގީގެ ދުވެލި ވަރަށް ހަލުވިކަން އެނގިގެން ދިޔަ ކަމަށް ޝައުކަތު ވިދާޅުވިއެވެ.\nއުކުޅަސް ކޮންވެންޝަން ސެންޓަރުގައި މަލްޓިޕަރޕަސް ހޯލަކާއި، މީޓިންގ ރޫމާއި، ވީއައިޕީ މީޓިންގ ރޫމާއި، ދެ ކްލާސްރޫމާއި، އެޑްމިން އޮފީހާއި، ވެއިޓިންގ އޭރިއާގެ އިތުރުން 8 ފާހާނާ ހިމެނެއެވެ. އަދި ކޮންވެންޝަން ސެންޓަރުގައި ބާއްވާ ކޮންފަރެންސްތަކަށް ކޭޓަރ ކުރުމަށް ކެފެޓީރިއާ ސަރަހެއްދެއް ވެސް ވަނީ ހިމަނާފައެވެ.\nއެ މަޝްރޫއު އަކީ 20.8 މިލިއަން ރުފިޔާ ހަރަދު ކޮށްގެން ކުރިއަށް ގެންގޮސްފައިވާ މަޝްރޫއުއެކެވެ. އޭގެ ތެރެއިން 7.8 މިލިއަން ރުފިޔާ ޚަރަދު ކޮށްފައިވަނީ އިންޑިއާ ސަރުކާރުން ދިން ހިލޭ އެހީގެ ދަށުންނެވެ.\nމި މަޝްރޫއުގެ އެއްބަސްވުމުގައި ސޮއިކޮށްފައިވަނީ ޖުލައި މަހުގެ 25 ވަނަ ދުވަހުއެވެ. އަދި މަޝްރޫއުގެ ޢަމަލީ މަސައްކަތް ފަށާފައިވަނީ ޖުލައި މަހުގެ 27ގައެވެ. މި ޢިމާރާތުގެ އެންމެހާ މަސައްކަތް އޮގަސްޓްމަހުގެ 24 އަށް ނިމިފައިވުމާއެކު، އެއް އަހަރު ދުވަހުގެ މުއްދަތަށް ހިނގަމުންދާނީ ޑިފެކްޓްސް ލައިބިލިޓީގެ މުއްދަތަށެވެ.


110 Dhuvahah Fahu Maadhamaa Border Hulhuvaalanee – Iru\n110 ދުވަހަށް ފަހު މާދަމާ ބޯޑަރު ހުޅުވާލަނީ\n110 ދުވަހު ރާއްޖޭގެ ބޯޑަރު ބަންދުކޮށްފައި އޮތް އޮތުން މާދަމާ ނިމުމަކަށް ގެނެސް، ވެލާނާ އިންޓަނޭޝަނަލް އެއާޕޯޓް ހުޅުވާލާއިރު އެކަމާ ގުޅުން ހުރި އިދާރާތަކުން އެންމެ ފަހުގެ ތައްޔާރީތައް ވާން ފަށައިފިއެވެ.\nކޯވިޑް-19އާ ގުޅިގެން ޤައުމުގައި ސިއްހީ ކުއްލި ނުރައްކަލުގެ ހާލަތު އިއުލާންކޮށް، ފުރަބަންދުގެ ފިޔަވަޅުތަކާއިއެކު 27 މާރޗުގައި ރާއްޖޭގެ ބޮޑަރު ބަންދުކުރިއެވެ. ޒަރޫރީ ބޭނުމުގައި ތަކެތި ގެންނަ ފްލައިޓްތައް އަދި ރެޕަޓްރިއޭޝަން ފްލައިޓް ނޫން އެހެން ފްލައިޓެއް ވީއައިއޭއަށް މިމުއްދަތުގައި ނުޖައްސައެވެ.\nމައުލޫމާތު ލިބޭ ގޮތުގައި ބޯޑަރު ހުޅުވުމުގެ ގޮތުން ވީއައިއޭގައި މާދަމާ ހެނދުނު ބާއްވާ ހާއްސަ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހުގެ އިތުރުން ސަރުކާރުގެ ވަޒީރުން ވެސް ބައިވެރިވެ ވަޑައިގަންނަވާނެ އެވެ.\nރާއްޖޭގެ ބޯޑަރު ހުޅުވައިލި ނަމަވެސް ގިނަ އެއާލައިންތަކުގެ ދަތުރުތައް ފަށާނީ އަންނަ މަހު އެވެ. މި މަހަށް ޝެޑިއުލްކޮށްފައިވަނީ ގަތަރު އެއާވޭސްގެ އިތުރުން އެމިރޭޓްސް އާއި އިއްތިހާދު އެއާވޭސްގެ ދަތުރުތަކެވެ.\nއަންނަ މަހު ރާއްޖެއަށް ދަތުރުތައް ފަށާ ހަ އެއާލައިންގެ ތެރޭގައި ސްރީލަންކަން އާއި ސިންގަޕޯ އާއި އިންޑިގޯ އާއި ގަލަފް އެއާ ހިމެނެ އެވެ.


SunOnline: Kafihihuras mathin dhiya meehegge gaigai jehi accident vi saikalu tow koffi\nކަފިހިހުރަސް މަތިން ދިޔަ މީހެއްގެ ގައިގައި ޖެހި އެކްސިޑެންޓުވި ސައިކަލު ޓޯކޮށްފި\nނަޖާހު މަސްއޫދު 02 Jan 2020, 23:11\nކަފިހިހުރަހެއްގެ މަތިން ބަޔަކު މަގު ހުރަސް ކުރަނީ -- ސަން ފޮޓޯ/ ފަޔާޒު މޫސާ\nފުރުގާން މިސްކިތް ކައިރިން ކަފިހިހުރަސް މަތިން ހިނގާފައި ދިޔަ އުމުރުން ދުވަސްވީ މީހެއްގެ ގައިގައި ސައިކަލުން ޖެހި އެކްސިޑެންޓުވި މައްސަލައިގައި ސައިކަލު ދުއްވަންއިން މީހާ ހޯދަން ފުލުހުން ފަށައިފި އެވެ.\nމިރޭ އީޝާ ނަމާދަށް ފަހު ފުރުގާން މިސްކިތް ކައިރީ އެ އެކްސިޑެންޓު ހިނގީ އުމުރުން ދުވަސްވީ މީހަކު ކަފިހިހުރަހުން މަގު ހުރަސްކުރަނިކޮށް އޭނާ ގައިގައި ސައިކަލަކުން ޖެހިގެންނެވެ.\nފުލުހުން ބުނީ އެ ހާދިސާގެ ރިޕޯޓު ލިބިފައި ވަނީ މިރޭ 19:38 އެހާކަންހާއިރު ކަމަށެވެ. އަދި އެ އަނިޔާވީ އުމުރުން 56 އަހަރުގެ މީހަކަށް ކަމަށް ބުންޏެވެ. އަދި އެ މީހާ އައިޖީއެމްއެޗްއަށް ގެންގޮސް ފަރުވާ ދީފައިވާ ކަމަށާއި އޭނާގެ ހާލު ސީރިއަސް ނޫން ކަމަށް ފުލުހުން ބުންޏެވެ.\nއެ މީހާ ގައިގައި ޖެހުނު ސައިކަލު ސީސީޓީވީގެ އެހީގައި ހޯދައި އެ ސައިކަލު ޓޯކޮށްފައިވާ ކަމަށް ފުލުހުން ބުންޏެވެ. އަދި ސައިކަލު ދުއްވަން އިން މީހާ ހޯދަމުންދާ ކަމަށް ބުންޏެވެ.\nމަންޒަަރު ދުށް މީހަކު ބުނި ގޮތުގައި އެ އެކްސިޑެންޓުގައި އަނިޔާވި އުމުރުން ދުވަސްވީ މީހާގެ މޫނުމަތި ފަޅައިގެން ގޮސް ވަރަށް ބޮޑަށް ލޭ ފޭބިއެވެ.\n"އަނގަމައްޗާއި މޫނުމައްޗާއި ތަންތަން ފަޅައިގެން ގޮސް މުޅި ގައިގައި ލޭ އޮތީ. އާންމު ރައްޔިތުންނާއި ފުލުހުންން ނަގައިގެން ޓެކްސީއަކަށް އަރުވައިގެން ގެންދިޔައީ ހޮސްޕިޓަލަށް،" މަންޒަރު ދުށް މީހާ ކިޔައިދިނެވެ.


Ice Fen Nuboathi Ei Sihhathah Nurahkaatheri Kameh!\nމާރޗް 31, 2018 76 0\nއައިސް ފެން ނުބޯތި، އެއީ ސިއްޙަތަށް ނުރައްކާތެރި ކަމެއް\nރެފްރިޖެނޭޓަރ އާމުވީއްސުރެ އައިސް ފެނަކީ ދިވެހިންގެ ތެރޭގައި ވަރަށް ގިނައިން ބޭނުން ކުރާ އެއްޗެކެވެ. އެހެންނަމަވެސް ސައިސްވެރިން ބުނާގޮތުގައި އައިސްފެނަކީ އެހާ ރައްކާތެރި އެއްޗެއް ނޫނެވެ. އައިސްފެނަށްވުރެ ރައްކާތެރީ ވަޅޯތާފަނާ ނުވަތަ އާދައިގެ ފިނިހޫނުމިނެއްގައި ހުންނަ ފެނެވެ.\nސައިންވެރިން މިހެން ބުނެފައިވަނީ ހެކިތަށް ދެއްކުމާއެކުގައެވެ. ތިރީގައި މިވަނީ އައިސްފެން ބުއިމުގެ ސަބުބުން ހަށިގަނޑަށް އަންނަ ބަދަލުތަކެވެ.\nއައިސްފެން ބުއިމުގެ ސަބަބުން ހަށިގަނޑުގެ ފިނި ހޫނުމުން އެއްވަރެއްގައި ހިފެހެއްޓުމަށްޓަކައި ހަކަތަ ބޭނުންވެއެވެ. އަދި މިކަމުގެ ސަބުބުން ކާނާ ހަޖަމް ކުރުމަށާއި ހަށިގަނޑަށް ބޭނުންވާ މާއްދާތަށް ނެގުމުގެ ބަދަލުގައި މިހަކަތަ ފިނިހޫނުމިން އެއްވަރެއްގައި ހިފެހެއްޓުމަށް ބޭނުން ކުރެވިގެންދެއެވެ. މީގެ އިތުރުން ލޭ ހޮޅިތަށް ހިމަވެ، ލޭދައުރު ވުމަށްވެސް ހުރަސް އަޅައެވެ. މިކަމުގެ ސަބުބުން ހަށިގަނޑުން ފެނުގެ ނިސްބަތްވެސް ބައެއް ފަހަރު މަދުވެއެވެ.\nކަމުން ފިނިފެން ބޮއެފިނަމަ ކާނާގައިވާ ފެޓްސް ހަރުކޮށްލައެވެ. އަދި މިކަމުގެ ސަބަބުން ފެޓްސްގެ ބައި ހަށިގަނޑު ތެރޭގައި ރަނގަޅަށް ހަޖަމް ނުވެއެވެ. އަދި މީހާ ފަލަވުމަށް ނުވަތަ ބައެއް ބަލި ބަލި ޖެހުމަށްވެސް މަގުފަހިކޮށްދެއެވެ.\nކައި ނިމިގެން ފިނިފެން ބޮއެފިނަމަ ރޯގާ ޖެހުމަށް މަގުފަހިވެއެވެ. ސަބަބަކީ ހަށިގަނޑުގެ ތެރޭގައި ހުންނަ މިއުކަސްއާއި މިތަކެތި ބައްދަލު ކުރުމެވެ.


BREAKING : Male' Gai Dhanvaru Curfew Iulaan Koffi - Vaguthu\nމާދަމާ ރެއިން ފެށިގެން ދަންވަރު 12 ގެ ފަހުން މާލެ ސަރަހައްދުގައި ބޭރަށް ނިކުމެ އުޅުން މަނާކޮށް ކާފިއު އިއުލާނު ކޮށްފިއެވެ.\nޑިރެކްޓަރު ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް ލިބިދީފައިވާ ބާރުގެ ދަށުން މިގޮތަށް ނިންމަވާފައި ވަނީ ވަކި މުއްދަތެއް ނެތް ގޮތަށެވެ. މައިމޫނާ ސޮއިކުރައްވައި މިރޭ ނެރުއްވި އެންގުމުގައިވާ ގޮތުން މާދަމާ ރެއިން ފެށިގެން މާލެ ސަރަހައްދުގައި ދަންވަރު 12 އިން ފަތިހު4އާ ދެމެދު މީހުން ބޭރަށް ނުކުމެ އުޅުން ވެސް މަނާ ވާނެއެވެ.\nނަމަވެސް، ދިވެހި ސިފައިންނާއި ފުލުހުންގެ އިތުރުން ސިއްހީ ޙިދުމަތް ދޭ އިދާރާތަކާއި އެތަންތަނުގެ މުވައްޒަފުންނާއި އެ މުވައްޒަފުން ދުއްވާ އުޅަނދުފަހަރު މި ނިންމުމުން އިސްތިސްނާ ވާނެއެވެ. މީގެ އިތުރުން އެމްބިއުލޭންސާއި ހެލްތު އެމަޖެންސީ އޮޮޕަރޭޝަންސްގެ ފާސް ލިބިފައިވާ ފަރާތްތަކާއި ފަތިސް ނަމާދަށް ދާ މީހުންގެ އިތުރުން، ސިއްހީ އެމަޖެންސީ ހާލަތެއްގައި ނިކުމެ އުޅޭ މީހުންވެސް މި ނިންމުމުން އިސްތިސްނާވާނެއެވެ.\nއެޗްޕީއޭ އިން ހަރުކަށި ފިޔަވަޅުތަކެއް އަޅާފައި މިވަނީ ފާއިތުވެދިޔަ ދުވަސްތަކުގައި ވަރަށް ހަލުވިކަމާއި އެކު މާލެ ސަރަހައްދުގައި ކޮވިޑް-19 ފެތުރެމުން ގެންދިއުމާއި ގުޅިގެންނެވެ.\nކޮވިޑާ ގުޅިގެން އެންމެ ފުރަތަމަ ކާފިއު އިއުލާން ކޮށްފައި ވަނީ މިދިޔަ އެޕްރީލް މަހުގެ ތެރޭގައެވެ. އެގޮތުން ހަވީރު ހަތަރަކުން ފެށިގެން ރޭގަނޑު އަށަކަށް ކާފިއު އިއުލާންކޮށްފައި އޮތެވެ. ދި އެޕްރީލް 14 އިން ފެށިގެން މާލެ ސަރަހައްދު އެއްކޮށް ފުރަބަންދަކަށް ދިއުމަށް ފަހު، ޖޫން މަހުގެ ތެރޭގައި ލުއި ދޭން ފެށިއެވެ. އަދި ކޮވިޑް-19 ވޭދަނަތައް މަދުވަމުން ދިއުމުން، ކާފިއު ގަޑިތައް އުވާލީ މިދިޔަ ޑިސެމްބަރު 19 ގައެވެ.\nކާފިއު އުވާލުމަށް ފަހު ވެސް އެޗްޕީއޭ އިން ވަނީ އިތުރު ލުއިތައް ދީފައެވެ. އެގޮތުން ކަރަންޓީނުގެ މުއްދަތު 10 ދުވަހަށް މަދު ކުރުމާއި ރާއްޖެއިން ބޭރުން އައިސް ކަރަންޓީން ވާން ނުޖެހުމުގެ އިތުރަށް މާލެއިން ރިސޯޓުތަކަށް ދާއިރު ކަރަންޓީން ވާން ނުޖެހޭ ގޮތަށް ވެސް ވަނީ އުސޫލަށް ބަދަލުތައް ގެނެސްފައެވެ.\nކޮވިޑް-19 އަށް ރާއްޖެ އިން މިހާތަނަށް 15،000 އަށް ވުރެ ގިނަ މީހުން ފައްސިވެ، 51 މީހަކު ވަނީ ނިޔާވެފައެވެ. މި ބަލި ޖެހިގެން ހާހަކަށް ވުރެ ގިނަ މީހުންނަށް ފަރުވާ ދެމުން އަންނަ އިރު، ބަލީގައި ރަނގަޅުވެފައި ވަނީ 13،000 އަށް ވުރެ ގިނަ މީހުންނެވެ.\nޖެނުއަރީ 27, 2021 01:32\nމިނާގާބިލް ސަރުކާރަކަށް އެއްވެސްކަ މެއް ތަންފީޒެއްނުކުރެވޭ ނޯ ވޯޓް\nޖެނުއަރީ 27, 2021 11:26\nޖެނުއަރީ 27, 2021 01:44\nސާބަހޭ މައި މޫނާ ކައުންސިލް އިންތިހާބު ބޭއްވިޔަނުދޭތި..ބުނަން މައި މޫނާ ވަކި ރެސްޓޯރަންޓު ތަކެއް އިސްތިސްނާ ވަނީ ކީއްވެ ..ކޮވިޑް ގެ ފުރަތަމަ ކާފިއު އިން ފެށިގެން ..ހ.ހިރިގާ ރެސްޓޯރަން ދަންވަރު 03 ޖަހަން ދެން ސަޓާދޮރުން ބަންގާޅީންލައްވަ ދޮރުހުޅުވައިގެން ދެޖިންސް މީހުން ކީއްތޯ ނުކުރަނީ ކާ މީހުންކަނީ ބޯމީހުންބޮނީ..މައިމޫނާ އިންސާފައް ލޯބިކުރައްވާ ފުލުހުން ލައްވާ އެތަން ޗެކޮކޮށް ފިޔަވަޅު ނާލާ އަހަރުވެގެން ދަނީ..ބޮޑުވަރު..\nމިކަމާ އިންތިހާބާ އޮތީ ކޮން ގުޅުމެއް... މެޑިކަލް އެމަޖެންސީ އޮތަސް އެމްޑީޕީން މިފަހަރު އިންތިހާބް ބާއްވަން ކުރެވުނު ވަރެއް ކުރާނެ\nޖެނުއަރީ 27, 2021 02:11\nޖެނުއަރީ 27, 2021 02:19\nއިބޫސޯލިހަކީ ގައުމަށް ޖެހިފައޮތް ބަލާވެރިކަމެއް\nޖެނުއަރީ 27, 2021 12:03\nޖެނުއަރީ 27, 2021 02:20\nމަ ދުއާކުރަން މި އަނިޔާވެރި ވެރިކަން ވެއްޓޭތޯ\nޖެނުއަރީ 27, 2021 02:21\nކަލޭމެނަށް ހަލާކު ހުރި\nޖެނުއަރީ 27, 2021 02:22\nމި ޖަނަވާރުން ވެރިކަމަށް އެރިފަހުން ރައްޔިތުންނަށް ޖަައްސަނީ ބަލާއާއި މުސީބާތް\nޖެނުއަރީ 27, 2021 02:23\nރޯޔަލް ކަލޭގެ މީހަކާ އިންފަހުން އެހެން މީހުނަށް ދިރިއުޅެން ދަތި\nކަލޭމެން ރައްޔިތުން ނޮޅާގެން ކާލަންވީއެއްނު\nޖެނުއަރީ 27, 2021 02:26\nމައިމޫނާގެ ބަލާވެރިކަމުން ގައުމު ނޫޅޭ ސަލާމަތްވާކަށް\nޖެނުއަރީ 27, 2021 03:05\nބަލަގަ ކަލޭމެން ހޭބޯ ނާރައިގެން ލުއީތައް ދިނީމައެއްނުންތަ އަތައް ގޮވައިގެން ތިޔަ އުޅެނީ ، ރާއްޖެއިން ބޭރުން އަންނަ މީހުންވެސް ކަރަންޓީނެއްނެތި މާލެ ތެރޭގަ މިނިވަންކަންމަތީ އުޅެން ދޫކޮއްލީ މިހާލަތު ގެނާކައް ނޫންތަ.\nއިދިކޮޅުން އެއްވުމެއް ބާއްވަން އުޅޭކަން އެނގުމުން ބޮލަށް ތެޔޮއެރީދޯ! ކޮވިޑު މަގުމަތީގަ އުޅެނީ ހަމައެކަނި ދަންވަރު 12 ގެ ފަހުންތަ؟ ކާފިއު އިއުލާނު ކޮށްފަ އޮތްހާހިނދަކު މަގޭ ދަރިން ސްކޫލް އަކަށް ނުފޮނުވާނަން ! ސްކޫލް ގަޑީގަވެސް ހަމަ ކޮވިޑު އުޅޭނެދޯ!\nޖެނުއަރީ 27, 2021 03:15\nކިނބޫގެ ސަރުކާރުން ކޮވިޑު ފަތުރަނީ! ކޮވިޑްގެ ހާލަތު އެންމެ ގޯސް ޤައުމުތަކުން ފަތުރުވެރިން އައުން ނުހުއްޓުވާހާ ހިނދަކު ކާފިއުގެ އެއްވެސް ބޭނުމެއް ނެތް ދޯ!\nޏާ ހަމަ ތެދެއް\nޖެނުއަރީ 27, 2021 03:17\nކޮވިޑް 19 ފެތުރެނީ ދަންވަރު 12 ގެ ފަހުންތަ؟ އަޅެ ފަހެ މި މައިމޫނާ އޭ މިކިޔާ ދައިތައަށް ކިހިނެއް ވެގެންތަ މިއުޅެނީ!!! ތިކަން އެންމެ ވައްތަރީ، އިދިކޮޅު ފަރާތްތަކުން ސަރުކާރާ ދެކޮޅަށް މުޒާހިރާކުރާ ދުވަސްވަރަކަށްވާތީވެ، އެކަން ވިޔަނުދޭން އެޅި ފިޔަވަޅަކަށް!!! މައިމޫނާއްތަ އަށް ބޯކޮށް ސަލާން!!! ކޮވިޑް ސިޔާސީކޮށް ނިންމައިފި!!! ވެއްޓިދާނެކަމުގެ ބިރަށް!!!\nޖެނުއަރީ 27, 2021 04:00\nވަރަށް ހެއްވާ މާލޭގަ ހަލުވިކަމާ އެކު ކޮވިޑް ފެތުރެނިއްޔޭ ކިޔާފަ ކާފިއު އިއުލާންކުރާއިރު ސްކޫލްތަކެއް ބަންދެއްނުކުރޭ. މިހާރު ސްކޫލްތަކުން ކޮވިޑް ފެތުރޭލެއް މަދެއްނޫން ސްކޫލްތައްދޯ ފުރަތަމަ ބަންދުކުރަންވީ ޝާފިއުގެ ވާހަކަ ހުއްޓާލާފަ އަދި އެވެސް 12ގެ ފަހުން. ތިއުޅެނީ ކޮންމެސް އެހެންކަމެއްވެގެން\nޖެނުއަރީ 27, 2021 04:09\nހުސްދޮގު. މިކަމަކީ މި ސަރުކާރުން ހިންގާ ޖަރީމާތަކުގެ ސަބަބުންނާއި ކުރީގެ ރައީސަށް ނުހައްގުން އިއްވާފައިވާ ޖަލުހުކުމުގެ ސަބަބުން ރައްޔިތުން ދޮންބޮޑުވެ ސަރުކާރަށް ނޫނެކޭ ބުނަން މަގުމަށްޗަށް ނުކުންނާތީ އެކަން ހުއްޓުވަން ސީދާ އެމްޑީޕީން މައިމޫނާގެ ޅަ ބޮލަށްވަދެގެން ކުރާކަމެކެވެ. އިއުލާނަށް ބަލާލީމާ އެނގުނު އެއްޗަކީ ސަރުކާރާއި ދެކޮޅު ނުވާނަމަ ކޮންމެ ގަޑިއެއްގައިވެސް މަގުމައްޗަށް ނުކުތުމުގައި މައްސަލައެއް ނެތެވެ.\nޖެނުއަރީ 27, 2021 10:39\nމާލެގެ ސްކޫލްތައް ބަންދުކުރަނީ ކިހިނެއް! ބައެއް ބެލެނިވެރިިން ކުދިން ސްކޫލަށް ފޮނުވަނީ އެމީހުން ބޭނުން ޕްރައިވެޓް ޓައިމް ނުލިބިގެން! އެކުދިން ސްކޫލުގައި ހޭދަކުރާ4ގަޑީއިރު އިމީހޫން ބޭނުންގޮތަކަށް އުޅެންވެގެން!!! ބެލެނިވެރިން ކޮންމެ ގޮތެއް ހަދާފައިވެސް ކުދިން ފޮކުވާނެ! ސިއްޙަތަށް ވުރެ މުހިންމީ ޕްރައިވެޓް ޓައިމް!\nޖެނުއަރީ 27, 2021 05:02\nހެޔޮނުވާނެ ސްކޫލް ތައް ބަންދުކޮށް ދެއްވާ. އާދޭސްކޮށްފައި މިބުނީ. ރޭގަނޑު މީހުން ނިދާފައި ތިބޭގަޑީގައިއެއްނޫންދޯ ކޮވިޑް ފެތުރެނީ. ފިޔަވަޅުތައް ހަރުކަށި ކުރައްވާ. ފަރުވާކުޑަ ނުކުރައްވާ. އޮފީސްތައް ވެސް ކުރީގޮތައް ވަކި ދުވަހު ޚިދްމަތް ދޭ ގޮތައް ހައްދަވާ\nޖެނުއަރީ 27, 2021 06:18\nމިވެރިކަން ވެއްޓޭނީ ﷲގެ ކޯފާއިން\nޖެނުއަރީ 27, 2021 06:25\nބަލަގަ ސުކޫލްތަށް ބަންދު ކުރާކަށް ނުވޭތަ އަދިވެސް. މައިމޫނާއަކަށް ނުފެނޭތަ ސުކޫލް ތަކުން އެއްދުވަހުން އަނެއްދުވަހަށް އިތުރުވަމުންދާ ކޭސްތަކެއް. ކިހިނެއްވެފަތަ ކަލޭމެން ތިތިބެނީއަޅެފަހެ. ސުކޫލްތައް ބަންދުނުކޮށް ތިއުޅެނީ މިކަން އިތުރަށް ފަތުރަންހެން ހީވަނީ.\nޖެނުއަރީ 27, 2021 06:27\nކޮވިޑްގެ ހާލުއެބަ ގޯސްވޭ ލޯކަލް ކަައުންސިލް އިންތިހާބޭ ކިޔާ ތަނުން؟\nޖެނުއަރީ 27, 2021 06:42\nޖާހިލިއްޔަ ވެރިކަ މެއް އެއީ ރަށްޔިތުން ބޭނުވިގޮތް ދެންވެސް ބަދަލު ކުރޭ\nޖެނުއަރީ 27, 2021 06:44\nދުވާލަކު 600 ސާންޕަލް ޓެސްޓްކޮށްގެން ސަތޭކަޔަށްވުރެ ގިނަމީހުން ޕޮޒިޓިވްވަމުން ދިޔައިރު ކުރިގޮތަށް މިހާރު ތިކުރަނީ އިދިކޮޅުން ކުރާ އިޙްތިޖާޖުހުއްޓުވަން ކުރާކަމެއްތީ.\nދިވެހިރާއްޖޭގައި މިއޮތް ސުންޕާ އަނިޔާވެރި ޙަރާމް ސަރުކާރު ހުރުހާދިމާއަކުން ވީއްދަވައި ބަލިކުރައްވާންދޭވެ!\nޖެނުއަރީ 27, 2021 07:11\nކޮވެޑެއްނެތް! ދެންކީކުރަން! މީގެ ދެދުވަސްކުރިން ނޫންތޯ! ރެސްޓޯރެންޓް ކެފޭ ދަންވަރު ހުޅުވާފައި ބަހައްޓާގޮތަށް ބަދަލުކުރީ! ކިރިޔާ ނަމްބަދުތަށް ދަށައްދާއިރަށް ގެންނަބަދަލުގެ ސަބަބުބް ވާގޮތްތައް ބަލާބަލަ!!!\nމިކަން ބޮޑު އުނދަގުލަކަށްވެއްޖެ ނޫންތަ ޤާނޫނުގެ ބޭނުން ނަހަމަގޮތުގައި ހިފުން މީ. މައިމޫނާއަށް ކޮންގޮތަކުން ލިބިގެންވާ ބާރެއް މީ. ކަނޑައެޅިގެން ޤާނޫނު އަސާސީއާ ޚިލާފުކަމެއް.\nސަރުކާރުން ހިންގަން ނޭނގެންޏާ އިސްތިއުފާ ދީބަލަ.\nހިތަށް އެރީމާ ކާފިއު ހިންގާފަ ހިތައެރީމާ އެކަން އުވާލާފަ.\nބޮޑު މުޞީބާތަކަށް ވެއްޖެކަމެއް މީ.\nއިދިކޮޅު މީހުން މުޖާހަރާ ކުރާތީ ކުރާކަމެއް. އަދި މައިމޫނާމެންގެ މައްޗަށް ޤާނޫނު އަރާ ހަމަކުރާނެ ދުވަސް އަންނާނެ. މަޤާމުގެ ބޭނުން ނަހަމަގޮތުގައި ހިފުންމީ.\nޖެނުއަރީ 27, 2021 09:25\nރޭގަނޑު ދަަންވަރު ފެތުރޭއެއްޗެއްތަ މީ؟؟ ނަ މެއްގައި ދެން ކަ މެއްކޮށްލަނިދޯ އަ މާކީތީ ފަރަށްދާ އުސޫލުން!! ތިޔައްވުރެ ޒިން މާދާރު ކޮށް ތިކަންކޮށްގެން ކޮވިޑް މައިތިރިކުރެވޭނީ!!\nކިހާ ބޮޑު ނޮހޮރުއްޕާނެެއް. މައިމޫނާ އާއި އިބޫ އިސްތިއުފާ. ރައްޔިތުން އަޅުންނައް ހަދައިގެން އުޅެން އުޅޭބައެއް\nޖެނުއަރީ 27, 2021 10:37\nމި ކަމާގުޅިގެން އަހަރެން ލިޔަން އޮތް ކޮމެންޓް ލިޔެފިނަމަ އަހަރެން ޖަލަށްލާ ހައްޔަރު ކުރާނެ. މައިތިރިވެލީމި#\nޖެނުއަރީ 27, 2021 10:59\nމާ ލަސްވެއްޖެ! މިހާރު މި އޮތް ރޭޓުގަ މީހުން ބަލިވާނެ ފިޔަވަޅު ނޭޅީމަ ކުރިން!.. ނަމަވެސް ފިޔަވަޅު އެޅުން ރަންގަޅު..! ލަފާކުރެވެނީ އެޗްޕީއޭ، ސަރުކާރު ވެރިން ޓެސްޓެއްކޮށްލީކަމަށް..! ކުރިން ލަފާކުރެވުނު އަދަދަކަށް ރާއްޖެއިން މީހުން ބަލިނުވި..! ގިނަ މީހުން ކަމާބެހޭ ފަރާތްތަކުގެ ބަސް އެހި..! މިހާުރު ކޮންމެވެސް ބަޔަކު ގޯސް ހަދައިފި..! ވެކްސިން ލި ބުނީމަ ތޯ؟\nތަމެން ރަންރީނދޫ ޓްވިޓަރޭ މެން ވެރިކަން ވެއްޓިދާނެތީވެ ބިރުން އުޅެނީ ތަމެން ރަންރީނދޫ ޓްވިޓަރޭ ކޮމިއުނިކޭޝަން ކަޓޭ ދަ ބަތާހަރާމީ ދަހަރާމްކޯރޭ ދަގަމާރޭ ދަ ތަޖްރިބާ އެއް ނެތް ކަނޑުކޮހޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ...\nޖެނުއަރީ 27, 2021 11:20\nކާފިއު އެވެސް ރޭގަޑު 12ރައިގެ ފަސް ނުވިސްނުނު\nޖެނުއަރީ 27, 2021 11:54\n12 jahaairah curfew badhal kurumun vaki faidhaa eh vaanetho? Dhuniyeyge kuriaraafa hunna gaumuthakunves case thah ginavamundhaathy edhany beyrah nukume ulhey meehunge adhadhuthah dhah kuruvan masakkaiy kuramun. Vaki hisaabuthakehgge ekani vaki adhadhehgge meehunah dhuvveygothah. Raajjeygaves school thah bandhukoh cafe restaurant thah online hidhumathaai delivery kureveyne nizaameh hama jessun minimmu. Adhi kurin oiyhen vaki vaguthuthakehgge Komme geakun pass libifa oiy bayakah beyrah nukume Ehen goiy hadhaa gavaidhaa hilaaf vaanama bodethi adhadhu thakun joorimanaa kurun muhimmu.Economy ah asarukuri kamugaiveenamaves control vandhen Mifadha kankan kurun muhimmu. Gina meehun balimadukanves siyaasee kankamah hadhaathee varah dhera. Meegai vaki party eh vaki muassasaa eh isthisnaa eh nuvey.\nޖެނުއަރީ 27, 2021 12:26\nވެރކަމުގައި ތިބޭ މީހުން އަބަދުވެސް އިދިކޮޅުގައި ތިބޭމީހުންދެކެ ބިރުގަތުން އަދި ހަދާނެގޮތެއް ހެދުން މިއީ ހުރިހާ މުއައްސަސާއެއް ސިޔާސީ ވެފައި އޮންނަކަމުގެ ހެއްކެއް. މިސަރުކާރު އެކަންޏެއްނޫން. ހުރިހާ ސަރުކާރެއްގައިވެސް ކަން އޮތީ މިހެން.\nކޮވިޑް ރާއްޖެއިން ނައްތާލަން ފުރުސަތު ލިބުނު އެ ފުރުސަތުގެ ބޭނުންނުކޮށް ބޭކާރު ގޮތުގަ ވަސީލަތް ދާތީ ކޮވިޑް މިތަނުނ ނުފިލުވިގެން އުލެނީ.


SunOnline: Hoadeddhoo adhi kolamaafushi bandharu hadhan heavy force ah\nހޯޑެއްދޫ އަދި ކޮލަމާފުށި ބަނދަރު ހަދަން ހެވީ ފޯސް އަށް\nގދ ހޯޑެެއްދޫ އަދި ގއ ކޮލަމާފުށީ ބަނދަރުގެ މަސައްކަތް ހެވީފޯސް އާއި ހަވާލުކުރުން --\nގދ ހޯޑެެއްދޫ އަދި ގއ ކޮލަމާފުށީ ބަނދަރުގެ މަސައްކަތް ހެވީފޯސް އާއި ހަވާލުކޮށްފިއެވެ.\nމިއަދު ޕްލޭނިން މިނިސްޓްރީގައި ބޭއްވި ރަސްމިއްޔާތުގައި އެ މިނިސްޓްރީގެ ފަރާތުން މަސައްކަތުގެ އެއްބަސްވުމުގައި ސޮއިކުރެއްވީ ޑިރެކްޓަރު ޖެނެރަލް ފާތިމަތު ޝާނާ ފާރޫގެވެ. ހެވީ ފޯސްގެ ފަރާތުން ސޮއިކުރެއްވީ މެނޭޖިން ޑިރެކްޓަރު އިބްރާހިމް ޒަމީރެވެ.\nކޮލަމާފުށި ބަނދަރު މަޝްރޫއުގެ ދަށުން އެރަށުގައި 548 މީޓަރުގެ ބޭރުތޮށިލައި، 550 މީޓަރުގެ އެއްގަމު ތޮށި ލާނެއެވެ. މީގެ އިތުރުން ހަތަރު ނެރުބައްތި ބަހައްޓައި، 28 ބަނދަރު ބައްތި ހަރުކުރާނެއެވެ. މީގެ އިތުރުން 66،330 ކިޔުބިކް މީޓަރުގެ ސަރަހައްދެއްގެ ބަނަދަރު ފުންކުރުމާއި 5،750 ކިޔުބިކް މީޓަރު ގެ ސަރަހައްދެއްގެ ނެރު ފުންކުރާނެއެވެ. އަދި 404 މީޓަރުގެ ސަރަހައްދެއްގައި ރިވެޓުމެންޓު ޖަހައި 2،750 ސްކޮޔާ މީޓަރުގެ ސަރަހައްދެއްގައި ޕޭވްމެންޓް ގާއިމް ކުރާނެއެވެ.\nހޯޑެއްދޫ ބަނދަރު މަޝްރޫއުގެ ދަށުން އެ ރަށުގައި 1،485 މީޓަރުގެ ބޭރުތޮށިލައި، 310 މީޓަރުގެ އެއްގަމު ތޮށި ލާނެއެވެ. މީގެ އިތުރުން ހަތަރު ނެރުބައްތި ބަހައްޓައި، 50 ބަނދަރު ބައްތި ހަރުކުރާނެއެވެ. މީގެ އިތުރުން 71،590 ކިޔުބިކް މީޓަރުގެ ސަރަހައްދެއްގެ ބަނަދަރު ފުންކުރުމާއި 2،250 ކިޔުބިކް މީޓަރު ގެ ސަރަހައްދެއްގެ ނެރު ފުންކުރާނެއެވެ. އަދި 652 މީޓަރުގެ ސަރަހައްދެއްގައި ރިވެޓުމެންޓު ޖަހައި 1،550 ސްކޮޔާ މީޓަރުގެ ސަރަހައްދެއްގައި ޕޭވްމެންޓް ގާއިމް ކުރާނެއެވެ.\nމި ދެ މަޝްރޫއު ކުރިއަށް ގެންދަނީ އޮފިޑް ފަންޑުގެ 77 ޕަސެންޓު އެހީގައި އަދި ދިވެހި ސަރުކާރުގެ ބަޖެޓުން 23 ޕަސެންޓު ހަރަދު ކުރާ ގޮތަށެވެ. މަސައްކަތް ނިންމަން ހަވާލުކޮށްފައިވަނީ 730 ދުވަހުގެ ތެރޭގައެވެ.\nކޮންޓްރެކްޓުގެ އަގަކީ 112.8 މިލިއަން ރުފިޔާ އެވެ.


Dhihdhoo aai Ihavandhoo ehvaruvi iru Kulhudhuffuttah rangalhu feshumeh\nޒިގްޒެގްގެ، ޒައިދު ގޯލް ޖެހުމަށްފަހު އުފާފާޅުކުރަނީ. މި،މެޗު 3-1 ލަނޑު މޮޅުވީ ޒިގްޒެގް ޓީމް--ފޮޓޯ: ޖައުފަރު އަލީ\nނޯތް ލީގްގައި ދިއްދޫއާއި އިހަވަންދޫ އެއްވަރުވިއިރު ކުޅުދުއްފުއްޓަށް ރަނގަޅު ފެށުމެއް\nފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް)އިން އިންތިޒާމުކޮށްގެން ބާއްވާ ދިވެހި ޕްރިމިއާ ލީގުގެ ނޯތު ލީގުގެ ފުރަތަމަ މެޗުގައި މިއަދު ކުޅުދުއްފުށީގެ ޒިގްޒެގް ފޯ ޔޫތް ލިންކޭޖުން ޓީމް ހަނިމާދޫ ބަލިކޮށްފި އެވެ.\nމިއަދު ހަވީރު ހަނިމާދޫ ފުޓްބޯޅަ ދަނޑުގައި ކުޅެވުނު މެޗު ޒިގްޒެގުން ކާމިޔާބުކުރީ3- 1 ގެ ނަތީޖާއަކުންނެވެ. މިމެޗުގައި ވާދަވެރި ކުޅުމެއް ފެނިގެންދިޔައިރު މިމެޗުން މި ލިބުނު މޮޅަކީ މުބާރާތުގައި ކުރިއަށް ދިއުމަށް ޒިގްޒެގަށް ލިބުނު ވަރަށް މުހިންމު މޮޅެކެވެ.\nމެޗުގައި ފުރަތަމަ ލަނޑުޖަހާ ލީޑު ނެގީ ވެސް ޒިގްޒެގުންނެވެ. މިލަނޑު އެޓީމަށް ޖަހައިދިނީ އެޓީމުގެ ޖޯޒީ ނަމްބަރު 8 އުސައިދު އަލީ (އުޕޭ) އެވެ. އެހެންނަމަވެސް ފުރަތަމަ ހާފު ނިމުމުގެ ކުރިން ހަނިމާދޫގެ އާސިފް ސަލީމް (އާސިއްޕެ)ގެ ލަނޑުން ހަނިމާދޫއިން ވަނީ ނަތީޖާ އެއްވަރުކޮށްފަ އެވެ.\nދެވަނަ ހާފުގައި ޒިގްޒެގުގެ ޓީމުން ވަނީ ކުޅުން ރަނގަޅުކޮށްފަ އެވެ. ޒިގްޒެގުން ކާމިޔާބުކުރި ދެވަނަ ލަނޑު ޖަހައިދިނީ އެޓީމުގެ ޖޯޒީ ނަމްބަރު 21 ޒައިދު މުހައްމަދެވެ. އަދި ތިންވަނަ ލަނޑުޖަހައިދިނީ ޖޯޒީ ނަމްބަރު 11 މުހައްމަދު ނަޝީދު (ފޯވާޑް) އެވެ.\nނޯތު ލީގުގައި މިއަދު ކުޅެވުނު އަނެއް މެޗުގައި އަމިއްލަ ދަނޑުގައި ދިއްދޫއިން ވަނީ އިހަވަންދޫގެ ކުލަބް ޕޯލް ސްޓަރއާ 1 - 1 ން އެއްވަރުވެފަ އެވެ. ނޯތް ލީގުގައި ބައިވެރިވެފައިވަނީ 16 ޓީމެވެ. 16 ޓީމް4ގްރޫޕަކަށް ބަހާލާފައިވާއިރު ޒިގްޒެގާއެކު ގްރޫޕް އޭގައި ހިމެނެނީ ޓީމް ހަނިމާދޫގެ އިތުރުން އިހަވަންދޫގެ ކުލަބް ޕޯލް ސްޓަރއާއި ދިއްދޫ ޓީމުގެ އިތުރުން ނެއްލައިދޫ އެވެ.\nދެރައުންޑަށް ބަހާލައިގެން ކުޅޭ ގްރޫޕް ސްޓޭޖުގެ މެޗުތައް އަންނަ ޖުލައިމަހު4އާ ހަމައަށް ކުރިއަށްދާނެ އެވެ. މިމުބާރާތުގައި ޒިގްޒެގުން ދެން ކުޅޭ މެޗުގައި މިމަހުގެ 18 ވަނަ ދުވަހު ނުކުންނާނީ ޓީމް ނެއްލައިދޫއާ ދެކޮޅަށެވެ. މިމެޗު އޮންނާނީ 18 ވަނަ ދުވަހު ހަވީރު4ޖަހާއިރު ދިއްދޫ ފުޓްބޯޅަ ދަނޑުގަ އެވެ.


އެމް.އެން.ޔޫ.އެސް.ޔޫގެ މެގަޒިން އަށް ލިޔުން ހުށަހެޅުމަށް ފުރުޞަތު ހުޅުވާލުން – MNUSU\nއެމް.އެން.ޔޫ.އެސް.ޔޫގެ މެގަޒިން އަށް ލިޔުން ހުށަހެޅުމަށް ފުރުޞަތު ހުޅުވާލުން\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އިން މުޅީން އަލަށް ނެރެން ފަށަން ހަމަޖެހިފައިވާ މެގަޒިންގެ ފުރަތަމަ ޢަދަދަށް ލިޔުން ހުށަހެޅުމަށް ދިވެހިރާއްޖޭގެ ޤައުމީ ޔުނިވަރސިޓީގެ އެންމެހާ ދަރިވަރުންނަށް ފުރުޞަތު ހުޅުވާލަމެވެ.\nލިޔުމުގެ ވަކި ދިގުމިނެއް ނެތް ނަމަވެސް، ފޮންޓް ސައިޒް 12ގައި، ޑަބަލް ސްޕޭސިންގައި A4 ގަނޑެއްގެ އެއް ގަނޑަށްވުރެ ލިޔުން ކުރުވެގެން ނުވާނެއެވެ.\nލިޔުމަކީ އަމިއްލަ ލިޔުމަކަށް ވާން ވާނެއެވެ. ލިޔުމުގެ ގޮތުގައި ތިރީގައިވާ ބާވަތްތައް ހިމެނިދާނެއެވެ.\nލިޔުމަކީ ޢިލްމީ ލިޔުމަކަށް ވާންޖެހޭނެއެވެ. އަދި އަމިއްލަ ލިޔުމެއްގެ އިތުރުން މީގެ ކުރިން އެހެން އެއްވެސް ގޮތަކުން ޝާޢިއުކުރެވިފައިވާ ލިޔުމަކަށް ވެގެން ނުވާނެއެވެ. ލިޔުމުގެ ރޮނގުތަކުގެ ތެރޭގައި ދީނީ، ޤައުމީ، ފަލްސަފީ، ސައިންޓިފިކް، ވިޔަފާރި، ޞިއްޙީ، ފަތުރުވެރިކަން، ބަހަވީ، ހިމެނިދާނެއެވެ.\nއިނގިރޭސި އަދި ދިވެހި ބަހުންވެސް ލިޔުން ހުށަހެޅިދާނެއެވެ. ކޮންމެ ދަރިވަރަކަށް ގިނަވެގެން ހުށަހެޅޭނީ3ލިޔުމެވެ.\nލިޔުން ހުށަހެޅުމުގެ ސުންގަޑިއަކީ 09 އޭޕްރީލް 2019ވަނަ ދުވަހުގެ ހަވީރު 06.00 އެވެ. ލިޔުން ފޮނުވާނީ މައިކްރޮސޮފްޓް ވާރޑްގައި ލިޔުމަށްފަހު، ”ވާރޑް ފައިލް“ގެ ގޮތުގައި media.mnusu@gmail.com އަށެވެ. ލިޔުން ފޮނުވާ މެއިލްގައި ދަރިވަރުގެ ފުރިހަމަ ނަން، ފެކަލްޓީގެ ނަން، ސްޓޫޑެންޓް އައިޑީ، ދާއިމީ އެޑްރެސް އަދި ގުޅޭނެ ފޯން ނަންބަރެއް ހިމަނަންވާނެއެވެ.\nހުށަހެޅޭ ލިޔުންތަކުން ހޮވާލެވޭ ބައެއް ލިޔުން މެގަޒިންގެ ފުރަތަމަ ޢަދަދުގައި ޝާޢިއު ކުރެވޭނެއެވެ.


SunOnline: SAG: Tennis team event thakun Raajje ah naakaamiyabee\nސައުތު އޭޝިއަން ގޭމްސް: ޓެނިސް ޓީމް އިވެންޓުތަކުން ރާއްޖެއަށް ނާކާމިޔާބީ\nޢަބްދުﷲ އައިމަން 03 Dec 2019, 00:30\nސައުތް އޭޝިއަން ގޭމްސްގައި މިއަދު ކުޅުނު ޓެނިސް ޓީމް އަންހެން އިވެންޓުގައި ރާއްޖެއާ ނޭޕާލް ބައްދަލު ކުރި މެޗުގެ ތެރެއިން --- ފޮޓޯ// އެމްއޯސީ\n(ކަތަމަންޑޫ، ނޭޕާލް): ނޭޕާލްގައި މިހާރު ކުރިއަށްދާ 13 ވަނަ ސައުތު އޭޝިއަން ގޭމްސްގެ ޓެނިސް ޓީމް އިވެންޓުގައި ރާއްޖޭގެ އަންހެން އަދި ފިރިހެން ޓީމަށްވެސް ނާކާމީޔާބީއާ ކުރިމަތިލާން ޖެހިއްޖެއެވެ.\nނޭޕާލްގެ ވެރިރަށް ކަތަމަންޑޫގެ ސަޓްޑޮބާޓޯ ސްޓޭޑިއަމުގައި މިއަދު ކުޅުނު މެޗުތަކުގައި ރާއްޖޭގެ ފިރިހެން ޓީމު ވާދަކުރީ ބޫޓާނާއެވެ. އަންހެން ޓީމު ވާދަކުރީ މުބާރާތުގެ ހޯސްޓް ގައުމު ނޭޕާލްއާއެވެ. މި ދެ މެޗުގައިވެސް ރާއްޖޭގެ ކުޅުންތެރިންގެ ފަރާތުން މޮޅު ކުޅުމެއް ފެނުނު ނަމަވެސް މެޗުތަކުން ލިބުނު ބައްޔާއެކު ރާއްޖެ ވަނީ ޓީމު އިވެންޓުން ކަޓައިފައެވެ.\nމިއަދުގެ މެޗުގައި ރާއްޖޭގެ ފިރިހެން ޓީމުން އެންމެ ފުރަތަމަ ކުޅެން އެރީ އަބްދުﷲ ފާއިހް ފަޒީލް (ފާއި)އެވެ. މި މެޗު ނިމުމުގެ ކުރިން ފާއިއަށް ވަނީ ލިބުނު އަނިޔާއަކާ ގުޅިގެން މެޗު ދޫކޮށްލަން ޖެހިފައެވެ. އަނިޔާގެ ކުރިން ފާއި އޮތީ ސެޓުގެ ލީޑުވެސް ނަގައިފައެވެ. ނަމަވެސް އޭނާއަށް ލިބުނު އަނިޔާއާ އެކު ބޫޓާން ކުޅުންތެރިޔާ އެ މެޗުގެ ސެޓުތައް ގެންދިޔައީ ގެންދިޔައީ 6-7 އަދި 5-5 އިންނެވެ.\nދެވަނަ މެޗުގައި ރާއްޖެއިން ކުޅެން އެރި އިގްނާޒް މަންސޫރު ވަނީ އުންމީދީ ކުޅުމެއް ދައްކައިފައެވެ. ނަމަވެސް ބޫޓާން ކުޅުންތެރިޔާ ވަނީ މި މެޗު ސީދާ ދެ ސެޓުން ކާމިޔާބު ކޮށްފައެވެ. މި މެޗުގެ ސެޓުތައް ބޫޓާން ކުޅުންތެރިޔާ ގެންދިޔައީ 2-6 އަދި 4-6 އިންނެވެ.\nޓީމު އިވެންޓުގެ ފަހު މެޗުގައި ރާއްޖޭގެ އިގްނާޒް މަންސޫރު އަދި ހުސެއިން ނާޒިފުގެ ޕެއާ ބައްދަލުކުރި އިރު، މި މެޗު ބޫޓާން ޕެއާ ކާމިޔާބުކުރީ ތިން ސެޓު އެއް ސެޓުންނެވެ. މި މެޗުގައި ރާއްޖޭގެ ޕެއާއިން ވަނީ ތަފާތު މޮޅު ކުޅުމެއް ކުޅެފައެވެ. މި މެޗުގެ ސެޓުތައް ބޫޓާނުން ކާމިޔާބުކުރީ 6-4، 6-4، 7-6 އަދި 3-7 އިންނެވެ.\nމިއަދު ކުޅުނު އަންހެން ޓެނިސް ޓީމް އިވެންޓުތަކުގައި ވާދަކުރި ކުޅުންތެރިންވެސް ވަނީ ރަނގަޅު ފައިޓެއް ދީ އުންމީދީ ކުޅުމެއް ދައްކައިފައެވެ. ނަމަވެސް އެ މެޗުންވެސް ނޭޕާލް އަތުން ރާއްޖެ ބަލިވީ ކުޅުނު ތިން ގޭމުން ވެސް ބަލިވެގެންނެވެ.\nއެ މެޗުގެ ފުރަތަމަ ސެޓުގައި ރާއްޖޭގެ އަޔާނީ މޫސާ ހަލީމް ކުޅެން ނިކުތްއިރު، ނޭޕާލް ކުޅުންތެރިޔާ މެޗު ކާމިޔާބުކޮށްފައިވަނީ ސީދާ ދެ ސެޓުންނެވެ. މި މެޗުގެ ފުރަތަމަ ސެޓުގައި އަޔާނީގެ ފަރާތުން މޮޅު ކުޅުމެއް ފެނިގެންދިޔައިރު، މި ސެޓު ނޭޕާލް ކުޅުންތެރިޔާ ކާމިޔާބު ކޮށްފައިވަނީ 6-4 އިންނެވެ. ނަމަވެސް މެޗުގެ ދެވަނަ ސެޓުގައި އަޔާނީއަށް އެއްވެސް ޕޮއިންޓެއް ނުދީ ނޭޕާލް ކުޅުންތެރިޔާ ސެޓު ކާމިޔާބު ކޮށްފައިވަނީ 6-0 އިންނެވެ.\nރާއްޖޭގެ ދެވަނަ މެޗު ޒެއިނާ އަބްދުލްރަޝީދުގެ މައްޗަށް ނޭޕާލުގެ ކުޅުންތެރިޔާ ކާމިޔާބު ކުރީ ސީދާ ދެ ސެޓުންނެވެ. އެ މެޗުގެ ސެޓުތައް ނޭޕާލް ކުޅުންތެރިޔާ 6-1، އަދި 6-3 އިން މޮޅުވި އިރު ފަހު މެޗުގައި ރާއްޖޭގެ ރިފްގާ ޔޫސުފް ނަޖީބާއި، ހަޝްމާ ހާނިމް ބައްދަލުކުރި މެޗު ނޭޕާލްގެ ޕެއާއިން ވަނީ ސީދާ ދެ ސެޓުން ކާމިޔާބުކޮށްފައެވެ. މި މެޗުގެ ސެޓުތައް ނޭޕާލް ޕެއާއިން ކާމިޔާބުކުރީ 3-6 އަދި 3-6 އިންނެވެ.\nއިޓާލިއަން އޯޕަންގެ އޮގަނައިޒަރުން ހޫނުފެނަށް\nލައިންސްމަނަށް ހަމަލާ ދިނުމުން ޖޮކޮވިޗް ބޭރުކޮށްލައިފި


Bidheysee anhen meehaa ah insaafu hoadhai dheyn govaalaa tweet thakun dhivehi tourism ge hashtag thah furihje\nބިދޭސީ އަންހެން މީހާއަށް އިންސާފު ހޯދައިދޭން ގޮވާލާ ޓްވީޓްތަކުން ދިވެހި ޓޫރިޒަމްގެ ހޭޝްޓެގްތައް ފުރިއްޖެ\n- 1 week ago 1 - ރިމާހް އިސާ\nހުޅުމާލޭގެ ފަޅުތެރޭގައި އަޅާފައި އޮތް ސަފާރީއެއްގައި ޖިންސީ ގޯނާ ލިބުނު ބިދޭސީ އަންހެން މީހާއަށް އިންސާފު ހޯދައިދޭން ގޮވާލާ ޓްވީޓްތަކުން ދިވެހި ޓޫރިޒަމްގެ ހޭޝްޓެގްތައް ފުރިއްޖެއެވެ.\nފާހަގަކޮށްލެވޭ ގޮތުގައި ސަފާރީގައި އަންހެންމީހާއަށް ޖިންސީ ގޯނާ ލިބުނު މައްސަލަ ފެންމަތިވުމާއި އެކުގައިވެސް، ގިނަ ބަޔަކު މީސް މީޑިޔާގައިވަނީ މިކަމުގެ ސަބަބުން ދިވެހިރާއްޖެއާއި މެދު ބޭރުގެ ފަރާތްތަކުން ދެކޭ ތަޞައްވުރު ހަޑިވެގެންދާނެކަމަށް ބުނެފައެވެ. އަދި އަންހެނުންނަށް ރައްކާތެރިކަމެއް ނެތް ގައުމަކަށް ދިވެހިރާއްޖެ ވެފައިވާކަމަށްވެސް ބުނެ ބައެއް ފަރާތްތަކުން ވަނީ ޝުއޫރު ފާޅުކޮށްފައެވެ.\nނަމަވެސް މި އަޑުތައް އިތުރަށް ގަދަވެފައިވަނީ ޖިންސީ ގޯނާ ލިބުނުކަމަށް ބުނާ ބިދޭސީ އަންހެންމީހާގެ ބަސް ހިމަނައިގެން ދިވެހިރާއްޖޭގެ އޮންލައިން މީޑިޔާއަކުން ގެނެސްދިން ރިޕޯޓަކާއި ގުޅިގެންނެވެ. އެ ރިޕޯޓްގައިވާ ގޮތުގައި ރޭޕްކުރި ފަރާތްތަކުން ވަނީ އެ އަންހެންމީހާގެ ނަސްލުގެ ގޮތުން ދިވެހިން އޭނާ ދައްކާ ވާހަކަތައް ގަބޫލުނުކުރާނެކަމަށް ބުނެ، އެފަރާތްތަކަކީ މުޖުތަމައުގައި ބާރުއޮތް ބައެއްކަމަށް ބުނެފައެވެ.\nމިއާއި އެކު މީސް މީޑިޔާގެ ޕްލެޓްފޯމެއްކަމަށްވާ ޓްވިޓަރގައި ދިވެހި ފަތުރުވެރިން އިޝްތިހާރުކުރުމަށް ބޭނުންކުރާ ތަފާތު ހޭޝްޓެގްތައް ބޭނުންކޮށްގެން ގިނަބަޔަކު ވަނީ މި ޖިންސީ ގޯނާގެ މައްސަލަ ދުނިޔޭގެ ސަމާލުކަމަށް ގެންނަން މަސައްކަތް ފަށާފައެވެ. އެގޮތުން ދިވެހިރާއްޖޭގައި ރޭޕިސްޓުން މުޖުތަމައުއަށް ދޫކޮށްލެވޭ ކަމަށާއި، މިއީ އަންހެނުންނަށް ރައްކާތެެރި އަދި އިންސާފު ނުލިބޭ ގައުމެއްކަމަށް ޓްވީޓްކުރާ ފަރާތްތަކުން ދަނީ ބުނަމުންނެވެ.\nއިޖްތިމާއީ މައްސަލަތަކުގައި އިންސާފު ހޯދައިދޭން ގޮވާލާ، މުހިންމު ހޭޝްޓެގްތައް ހައިޖެކް ކުރުމަކީ ދުނިޔޭގެ ގިނަ ގައުމުތަކުގައި ކުރާ ކަމެކެވެ.\nފާހަގަކޮށްލެވޭ ގޮތުގައި ބައެއް ފަރާތްތަކުން ދަނީ ބިދޭސީ އަންހެން މީހާއަށް އިންސާފު ހޯދައިދޭން ގޮވާލާ ޓްވީޓްތަކުން ދިވެހި ޓޫރިޒަމްގެ ހޭޝްޓެގްތައް ފުރުމަކީ އެހާ ރަނގަޅު ގޮތެއް ނޫންކަމަށް ބުނަމުންނެވެ. އެފަރާތްތަކުން ބުނާ ގޮތުގައި ކޮވިޑް-19 އާއި ގުޅިގެން އިގްތިސާދީ ގޮތުން ގިނަ ދަތިތަކާއި ދިވެހިރާއްޖެ ކުރިމަތިލަމުންދާއިރު، ދިވެހިރާއްޖެއަކީ ފަތުރުވެރިން އަންނަން ހެޔޮނުވާވަރުގެ ތަނެއްކަމަށް ދެއްކުމުން އެކަމުގެ ނޭދެވޭ އަސަރު ގިނަ އާއިލާތަކަކަށް ކުރުމަކީ އެކަށީގެންވާ ކަމެކެވެ.\nނަސީދު މިމަސައްކަތް ކުރިއިރު ނުވިސްނޭތަ ދިވެހި އާއިލާތައް ބިކަވާނެވަރު. މިނޫހުން ވެސް މިއުޅެނީ ރޭޕްކޭހުގައި މަތިއަޅަން ...


K. atoll ge3rashakun Brown Widow makunu fenijje – adduLIVE\nކ. އަތޮޅުގެ ތިން ރަށަކުން ބްރައުން ވިޑޯ މަކުނު ފެނިއްޖެ\nJan 22, 2020, 13:06 މުހައްމަދު އައިމަން\nބްރައުން ވިޑޯ- ފޮޓޯ: ޕޮލިސް\nބްރައުން ވިޑޯ މަކުނު ކ. މާފުށިން ފެނިފައިވާއިރު، އެ އަތޮޅު ހުރާ އަދި ތުލުސްދޫއިންވެސް މިމަކުނުތައް ފެނިފައިވާ ކަމަށް ފުލުހުން ބުނެފިއެވެ.\nފުލުހުންގް މީޑިއާ އޮފިޝަލް މައުލޫމަތުދޭ ގޮތުގައި، ކަ. މާފުށިން ފެނުނު މަކުނު ތަކެއްގެ ސާމްޕަލް ހެލްތް މިނިސްޓްރީއަށް ފޮނުވުމުން، އެ މަކުނުތަކަކީ ބްރައުން ވިޑޯތަކެއް ކަމަށް ހެލްތް މިނިސްޓްރީގެ ވެކްޓާ ކޮންޓްރޯލް ޔުނިޓުން ކަށަވަރުކޮށްދީފައިވާ ކަމަށެވެ. އަދި ފާއިތުވެދިޔަ 24 ގަޑިއިރު ތެރޭގައި މިބާވަތުގެ އިތުރު މަކުނުތަކެއް ކ. އަތޮޅު ހުރާ އަދި ތުލުސްދޫއިންވެސް ފެނިފައިވާކަމުގެ މައުލޫމަތު ފުލުހުންނަށް ލިބިފައިވާ ކަމަށެވެ.\nފުލުހުން ބުނީ މި ރަށްތަކުގެ ކައުންސިލާއި ފުލުހުން އަދި ކަމާއި ގުޅޭ އެހެނިހެން އިދާރާތައް ގުޅިގެން މި މަކުނުތައް ނައްތާލުމުގެ މަސައްކަތް ކުރަމުންދާ ކަމަށެވެ. ފުލުހުން ބުނީ މިކަމާއި ގުޅިގެން ހެލްތް ވެކްޓާ ޔުނިޓުން އަންގާފައިވަނީ މިބާވަތުގެ މަކުނެއް ނުވަތަ މަކުނުގެ ބިސް ފެނިއްޖެނަމަ ހަންހުރަހެއް މެދުވެރިކޮށް، ނެގުމަށްފަހު އަންދާލުމަށް ކަމަށެވެ.\nމި ދުވަސްކޮޅަކީ ކ. އަތޮޅުގެ ބައެއް ރަށްތަކުން ނުރައްކާތެރި ބްރައުން ވިޑޯ މަކުނު ފެންނަމުންދާ ދުވަސްކޮޅަކަށް ވާތީ ރައްޔިތުން އެކަމަށް ސަމާލުވެ ތިބުމަށް ފުލުހުންވަނީ އިލްތިމާސްކޮށްފައެވެ. އަދި ގޭތެރޭގައި އުޅޭއިރާއި، ޖޯލިފަތި ފަދަ ތަންތަނުގައި އިޝީންނައިރު، މަކުނު ހާލި ހަދާފަ ހުރިތޯ ރަނގަޅަށް ބަލާ ޗެކް ކުރުމަށްފަހު މެނުވީ ނީޝީންނުމަށް ފުލުހުން އިލްތިމާސް ކުރެއެވެ.


Fathi Fachah Mathi Machah Suspend Kuriyas Councilorun Fahathah Nujeheyne - Muhamaa - Vaguthu\nފަތިފައްޗަށް މަތިމައްޗަށް ސަސްޕެންޑްކުރިޔަސް ކައުންސިލަރުން ފަހަތަށް ނުޖެހޭނެ - މުހައްމާ\nފަތިފައްޗަށް މަތިމައްޗަށް ސަސްޕެންޑްކުރިޔަސް އިހަވަންދޫ ކައުންސިލްގައި ތިއްބެވި5މެމްބަރުން ފަހަތަށް ނުޖެހޭނެކަން ވަރަށް ސާފުކޮށް އަދުގެ ސަރުކާރަށް އެނގިވަޑައި ގަންނަވާނެކަމަށް އިހަވަންދޫ ދާއިރާގެ ކުރީގެ މެމްބަރު މުހައްމަދު އަބްދުﷲ (މުހައްމާ) ވިދާޅުވެއްޖެއެވެ.\n3 މަސް ދުވަހުގެ ސަސްޕެންޝަނަކަށްފަހު އިހަވަންދޫ ކައުންސިލްގެ މެމްބަރުން އަނބުރާ މަސައްކަތަށް ނިކުންނެވިތާ މަހެއްހައި ދުވަސްފަހުން އަނެއްކާވެސް ވަނީ ސަސްޕެންޑް ކޮށްފައެވެ.\nއިހަވަންދޫ ކައުންސިލްގެ5މެމްބަރުން ސަސްޕެންޑްކުރުމާއި ގުޅިގެން މުހައްމާ ކުރެއްވި ޓްވީޓެއްގައި ވިދާޅުވީ އިހަވަންދޫ5ކައުންސިލަރުން3މަސްދުވަހަށް ރައްޔިތުންގެ ޚިދުމަތުން މަހްރޫމްކޮށް އެލްޖީއޭ އިން ސަސްޕެންޑްކުރި ކުރުމަކީ އަދުގެ ސަރުކާރުގެ ގޮތެއް ފޮތެއް ނެތްކަން ހާމަވާކަމެއް ކަމަށެވެ.\nIhavandhoo5Councilarun3Mas Dhuvahah Rayyithunge Hidhumathun Mahrum koh LGA in suspend kuri kurumaky Adhuge Sarkarge gotheh fotheh nehkan haamavaa kameh. FathiFachhah Mathi Machhah suspnd kuriyase5 Councilarun Fahthakah Nujheyne kan v saaf koh adhuge sarcar ah Egivadanavaane pic.twitter.com/jQEyJwQvdA\n— Mohamed Abdulla (@mpmuhamma) June 1, 2018\n"ފަތިފައްޗަށް މަތިމައްޗަށް ކައުންސިލަރުން ސަސްޕެންޑްކުރިޔަސް ފަހަތަށް ނުޖެހޭނެކަން ސަރުކާރަށް އެނގޭނެ" މުހައްމާ ވިދާޅުވިއެވެ.\nކައުންސިލަރުން ސަސްޕެންޑްކޮށްފައި ވަނީ މުސާރަ ނުހިނގާ ގޮތަށެވެ. މިއީ އިހަަވަންދޫ ފަސް ކައުންސިލަރުން ސަސްޕެންޑް ކުރި ދެވަނަ ފަަހަރެވެ.\nއިހަަވަންދޫ ކައުންސިލްގައި ހިމެނޭ ފަސް ބޭފުޅުން ވެސް ނިސްބަތްވެ ވަޑައިގަންނަވަނީ އެމްޑީޕީ އަށެވެ.\nއިހަވަންދޫގައި މިދިޔަ އަހަރު ބޭއްވި މަސްވެރިންގެ ދުވަހުގެ ހަރަކާތްތަކަށް ސަރުކާރަށް އެއްބާރުލުން ނުދީ މުޒާހަރާކުރުމުން މިއަހަރުގެ ޖެނުއަރީ މަހުގެ 31 ވަނަ ދުވަހުވެސް އިހަވަންދޫ ފަސް ކައުންސިލަރުން ވަނީ ސަސްޕެންޑް ކޮށްފައެވެ. އެފަހަރު ސަސްޕެންޑްކުރުމުން ކައުންސިލަރުން ސަސްޕެންޝަންގެ މުއްދަތު ހަމަކޮށް އޮފީހަށް ނިކުންނެވީ މިމަހުގެ ދެވަަނަ ދުވަހުއެވެ.\nޖޫން 2, 2018 - 10:23\nކަލޭމެން ބުނާގޮތަށް އުޅެގެން މުސާރަކޮޅުވެސް މިގެއްލެނީ. ކިހާދުވަހެއް ވަންދެންބާ މިހާލުގަ އުޅެންޖެހޭނީ. ގައިމު ކައުންސިލަރުންނަށް ގެއްލުން ނުވާގޮތަކަށްވެސް ގެންގުޅެވިދާނެއެއްނު\nޖޫން 2, 2018 - 10:51\nފަތި ފައްޗަށް މަތި މައްޗަށް ކުރަން ޖެހޭނީ ކަލޭމެންގެ ލަދެއް ނެތްކަމުންދޯ. އިދިކޮޅުން ނެރެން އުޅޭމީހާ އެވަރު. މުހައްމާމެން ކަހަލަ ވާނުވާގަ ތިބޭމީހުން އަދި ކިހާވަރެއް ވާނެ\nޖޫން 2, 2018 - 12:45\nކަލޯ ސަރުކާރު ފަހައްޖެހޭތަ؟\nޖޫން 2, 2018 - 13:05\nމުހަންމާ ސައިޒުން ފެންވަރުން ވާހަކަ ދައްކާ.\nޖޫން 2, 2018 - 17:45\nފިލްމު ކުޅެން ދިޔާމަ މާރަންގަޅުވާނެ ހެހެހެ\nޖޫން 2, 2018 - 20:20\nބުރޯގެ ގޮނޑިވެސްް އަތަށްވިއްޔާ ގޮވީ ދޯ\nޖޫން 2, 2018 - 22:59\nކަލޯ ޖުވާކުޅެން ސިލޯނަށްދޭ!\nހެހެހެ މުޙައްމާ ކުޅޭ ތާކުންތާކު ނުޖެހޭ ފިލްމެއް ކަމަށްހީކުރެވުނީތަ؟


ޚިޔާނާތާއި ގުޅިގެން ކޮމިޝަނުން އެކުލަވާލި ރިޕޯޓުގެ ފައިނަލް ޑްރާފްޓް މަސް ނިމުމުގެ ކުރިން ތައްޔާރުވާނެ: ރައީސް – ދިވެހި ނޫސް\nHome ⁄ ހަބަރު ⁄ ޚިޔާނާތާއި ގުޅިގެން ކޮމިޝަނުން އެކުލަވާލި ރިޕޯޓުގެ ފައިނަލް ޑްރާފްޓް މަސް ނިމުމުގެ ކުރިން ތައްޔާރުވާނެ: ރައީސް\nraajje mv9months ago0Comment ހަބަރު\nދައުލަތުން ގެއްލިފައިވާ މުދަލާއި ފައިސާތައް ހޯދުމަށް އެކުލަވައިލި އެސެޓް ރިކަވަރީ ކޮމިޝަނުން އެކުލަވާލި ރިޕޯޓުގެ ފައިނަލް ޑްރާފްޓް މަސް ނިމުމުގެ ކުރިން ތައްޔާރުވާނެ ކަމަށް ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.ލޯކަލް ކައުންސިލް އިންތިހާބުގެ ކެމްޕެއިނަށް އެމްޑީޕީން ބޭއްވި ރ. އަތޮޅުގެ ކެމްޕޭން ބައްދަލުވުމުގައި ވާހަކަފުޅުދައްކަވަމުން ރައީސް ވިދާޅުވީ ގެއްލިފައިވާ ފައިސާ ހޯދުމަށް އެކުލަވާލި ކޮމިޝަންގެ މަސައްކަތް ވަނީ ގާތްގަނޑަކަށް ނިމިފައިކަމަށެވެ. އެގޮތުން އެ ކޮމިޝަނުން އެކުލަވާލި ރިޕޯޓުގެ ފުރަތަމަ ޑްރާފްޓް މިދިޔަ ހަފްތާގައި ލިބިވަޑައިގެންނެވި ކަމަށް ރައީސް ވިދާޅުވިއެވެ.\nއަޅުގަނޑާއި ހިސާބަށް ފުރަތަމަ ޑްރާފްޓް އެބައޮތް މީގެ ހަފްތާއެއް ކުރިން ފޮނުވާފައި. އިރާދަކުރެއްވިއްޔާ މި މަސްތެރޭގައި އަޅުގަނޑު މިބަލަނީ އޭގެ ފައިނަލް ޑްރާފްޓް ކޮމިޝަނުން ތައްޔާރު ކުރުމާއި އެކީގައި އެއާއި ގުޅިގެން އަޅަންޖެހޭ ފިޔަވަޅުތައް އަޅާ، ތިބޭފުޅުންނަށް ހާމަކުރަންޖެހޭ ކަންތައްތައް އަޅުގަނޑު ހާމަކުރާނަން.\n~ ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހު\nރައީސް ސޯލިހު ވިދާޅުވީ މި މަރޗް މަހުގެ ތެރޭގައި ފައިނަލް ޑްރާފްޓް ތައްޔާރުވާނެ ކަމަށެވެ. އަދި ފައިނަލް ޑްރާފްޓް ކޮމިޝަނުން ތައްޔާރު ކުރުމާއިއެކު، އެއާއި ގުޅިގެން އަޅަންޖެހޭ ފިޔަވަޅުތައް އަޅުއްވާނެ ކަމަށާއި ހާމަކުރަންޖެހޭ ކަންތައްތައް ހާމަކުރައްވާނެ ކަމަށް ރައީސް ވިދާޅުވިއެވެ.1 ޖަނަވަރީ 2012 އިން ފެށިގެން 17 ނޮވެންބަރު 2018 ގެ ނިޔަލަށް ހިނގާފައިވާ ޚިޔާނާތާއި، ދައުލަތުގެ މުދަލާއި ފައިސާ ނަހަމަ ގޮތުގައި ބޭނުން ކުރުމުގެ ގިނަ މައްސަލަތައް އެކިއެކި ސަބަބުތައް މެދުވެރި ވެގެން، އެކަށީގެންވާ މިންވަރަށް ތަހުގީގު ކުރެވި އިންސާފު ޤާއިމު ކުރެވިފައި ނުވާތީ އެސެޓް ރިކަވަރީ ކޮމިޝަން އުފައްދަވާފައިވަނީ 17 ނޮވެންބަރު 2018 ވީ ހޮނިހިރު ދުވަހުއެވެ.\nއައިލެންޑް އޭވިއޭޝަންގެ ޚާއްސަ ރިވިއު ރިޕޯޓު: މުވައްޒަފުންގެ މުސާރަ ބޮޑުކުރި މައްސަލަ!\nޕާކިސްތާނުގެ ޔުނިވާސިޓީތަކުން ހަރުކަށި ފިކުރު ޕްރޮމޯޓްކުރާ ކަމަށް ތުހުމަތުކޮށްފި


ރަޝިއާގެ މުޒާހަރާތަކުގެ ތެރެއިން 3000ށް ވުރެ ގިނަ މީހުން...\nފުރަތަމަ ސަފުހާ ރާއްޖެ ކުޅިވަރު ދުނިޔެ ވިޔަފާރި ރިޕޯޓު ވީޑިއޯ ފޮޓޯ ބްލޮގް\nސިއްހަތު ވާހަކަ ލުއިޚަބަރު ދިވެހި އިސްލާމް ލައިފް ސްޓައިލް ދުވަހުގެ ފޮޓޯ\nރަޝިއާގައި ކުރަމުންދާ މުޒާހަރާތައް\nރަޝިއާގެ މުޒާހަރާތަކުގެ ތެރެއިން 3000ށް ވުރެ ގިނަ މީހުން ހައްޔަރުކޮށްފި\nފުލުހުންނާއި އާންމުންނާ ދެމެދު ކުރިމަތިލުންތަން ހިނގި\n110 އަވަށާއި ސިޓީތަކުގައި މުޒާހަރާކޮށްފައިވޭ\nރަޝީއާގެ އެކި ސަރަހައްދުތަކުގައި ބޭއްވި މުޒާހަރާތަކުގައި 10،000ށް ވުރެ ގިނަ މީހުން ބައިވެރިވި\nކ. މާލެ |\n24 ޖެނުއަރީ 2021 | އާދީއްތަ 08:36\nމުޒާހަރާގެ ތެރެއިން ބައިވެރިޔަކު ހައްޔަރުކުރަނީ\nރަޝިއާގެ އިދިކޮޅު ލީޑަރ އެލެކްސީ ނަވަލްނީ ދޫކޮށްލަން ގޮވާލައި ރަޝިއާގެ އެކި ސަރަހައްދުތަކުގައި ކުރަމުންދާ މުޒާހަރާތަކުގައި 3000ށް ވުރެ ގިނަ މީހުން ހައްޔަރުކޮށްފިއެވެ.\nރޮއިޓަރސްގައި ބުނެފައިވަނީ މި މުޒާހަރާތައް ރޫޅާލުމަށް ބާރުގެ ބޭނުންކޮށްފައިވާ ކަމަށެވެ. މުޒާހަރާތަކުގައި އެތައް ހާސް ބަޔަކު ބައިވެރިވެފައިވެއެވެ. މުޒާހަރާތަކުގެ ތެރެއިން ހައްޔަރުކުރި މީހުންގެ ތެރޭގައި ނަވަލްނީގެ އަނބިކަނބަލުން ޔޫލިއާ ނަވަލްނާޔާ ވެސް ވަނީ ހައްޔަރުކޮށްފައެވެ. ނަވަލްނީ ވަނީ އޭނާ ހައްޔަރުކުރުމާއި ގުޅިގެން މުޒާހަރާ ކުރުމަށް ސަޕޯޓަރުންނަށް ގޮވައިލާފައެވެ.\nނަވަލްނީ ހައްޔަރުކޮށްފައިވަނީ މި މަހުގެ 18 ވަނަ ދުވަހު ޖަރުމަނުގެ ހޮސްޕިޓަލުގައި 32 ދުވަސް ވަންދެން ފަރުވާ ހޯއްދެވުމަށްފަހު އަނބުރާ ގައުމަށް ވަޑައިގަތުމުން އެއަރޕޯޓުންނެވެ. ހައްޔަރުކުރާނެކަމުގެ އިންޒާރު ދީފައިވަނިކޮށް ނަވަލްނީ އެނބުރި ޤައުމަށް ވަޑައިގަތުމަކީ އެ ޤައުމުގެ ރައީސް ވްލަޑިމިއަރ ޕުޓިންގެ ސަރުކާރަށް ކުރައްވާ ޗެލެންޖެއްގެ ގޮތުގައި ބޭރުގެ މީޑިއާތަކުން ވަނީ ސިފަ ކޮށްފައެވެ. އެގޮތުން މޮސްކޯގެ ޕްރިޒަން ސަރވިސްއިން މިހާރުވެސް ވަނީ ޕެރޯލްގެ ޤަވާއިދުތަކާ ނަވަލްނީ ޚިލާފުވެވަޑައިގެންފައިވާ ކަމަށް ބުނެ، އޭގެ ނަތީޖާއެއްގެ ގޮތުން3އަހަރާއި6މަސް ދުވަހުގެ ޖަލު ޙުކުމެއް އައިސްދާނެ ކަމަށް ބުނެފައެވެ.\nރަޝިއާ ސަރުކާރުގެ ކޮރަޕްޝަނާ ދެކޮޅަށް އަޑު އުފުއްލަވަމުން ގެންދަވާ ނަވަލްނީގެ ސިއްހީ ހާލުކޮޅު ގޯސްވީ އޮގަސްޓު މަހުގެ 20 ވަނަ ދުވަހު ސައިބީރިޔާއިން މޮސްކޯއަށް ދަތުރު ކުރަމުން ދިޔަ ފްލައިޓެއްގެ ތެރެއިން ސައިފޮދެއް ހިއްޕެވި ފަހުންނެވެ. އިދިކޮޅުން ތުހުމަތުކުރާ ގޮތުގައި ނަވަލްނީ އަށް ވިހަ ދިނުމުގެ ފަހަތުގައި ވަނީ ރަޝިޔާ ސަރުކާރެވެ. އެކަމަކު ސަރުކާރުން ވަނީ އެ ވާހަކަތައް ދޮގުކޮށްފައެވެ.\nރަޝިއާގެ ކަމާބެހޭ އިދާރާތަކުން ވަނީ އާންމުން މުޒާހަރާތަކުގައި ބައިވެރި ނުވުމަށް އަންގާފައެވެ. އަދި އެކަމުގެ ސަބަބުން ކޮވިޑް-19 ޖެހިދާނެކަމަށާއި، ޣައިރު ޤާނޫނީ އެއްވުމެއްގައި ބައިވެރިކަމުގެ ތުހުމަތުގައި ދައުވާކޮށް ޖަލަށްލާނެކަމުގެ އިންޒާރު ވެސް ކަމާބެހޭ އިދާރާތަކުން ވަނީ ދީފައެވެ. ނަމަވެސް އިދާރާތަކުގެ އެންގުމާ ދެކޮޅު ހަދާ ހޮނިހިރު ދުވަހު އެތައް ހާސް ބަޔަކު މަގުތަކަށް ނުކުމެ މުޒާހަރާކޮށްފައިވެއެވެ.\nއޯވީޑީ-އިންފޯ ޕްރޮޓެސްޓް މޮނިޓަރިން ގްރޫއްޕުން ބުނެފައިވަނީ މުޒާހަރާތަކުގެ ތެރެއިން 3060 މީހަކު ހައްޔަރުކޮށްފައިވާ އިރު، މީގެ ތެރެއިން ވެރިރަށް މޮސްކޯއިން 1099 މީހުންނާއި، ސެއިންޓް ޕީޓަރސްބާގުން 386 މީހަކު ހައްޔަރުކޮށްފައިވާ ކަމަށެވެ. އަދިވެސް މި އަދަދު އިތުރުވުން އެކަށީގެންވާ ކަމަށް މި ގްރޫޕުން ބުނެފައިވެއެވެ. ރަޝިއާގެ 110 އަވަށާއި ސިޓީތަކުގައި މުޒާހަރާތައް ބާއްވާފައިވެއެވެ.\nމިއީ ޒަމާންތަކަށް ފަހު މޮސްކޯގައި އެތައް ހާސް ބަޔަކު ނުކުމެ މުޒާހަރާ ބޭއްވި ފުރަތަމަ ފަހަރެވެ. ނަމަވެސް ރަޝިއާގެ އިދާރާތަކުން ބުނެފައިވަނީ މުޒާހަރާއަށް ނުކުތީ 4000 މީހުން ކަމަށެވެ. އަލްޖަޒީރާގައި ރިޕޯޓްކޮށްފައިވާ ގޮތުން މުޒާހަރާގެ ބައިވެރިންނާ ދެކޮޅަށް ފުލުހުން ބާރުގެ ބޭނުންކޮށް މުގުރު ބޭނުންކޮށްފައިވާ ކަމަށެވެ.\nނަވަލްނީގެ އަނބިކަނބަލުން ޔޫލިއާ ސޯޝަލް މީޑިއާގައި ކުރި ޕޯސްޓެއްގައި ބުނެފައިވަނީ މުޒާހަރާގެ ތެރެއިން އޭނާ ހައްޔަރުކޮށްފައިވާ ކަމަށާއި، ނަމަވެސް ފަހުން ދޫކޮށްލާފައިވާ ކަމަށެވެ. ހައްޔަރުކުރި މީހުންގެ ތެރޭގައި ނަވަލްނީގެ ވަކީލު ވެސް ހައްޔަރުކުރިއެވެ.\nއެންމެ ފަހުން އަޕްޑޭޓް ކުރީ:2ދުވަަސް ކުރިން\nރިވިއު ކުރީ: ނަހްދާ އާދަމް\nބުރިޖު މަތިން ފުންމާލަން އުޅުނު މީހަކު އާންމުން ހިފަހައްޓައިފި\nއިންޑިއާ ހައި ކޮމިޝަންގެ ފާރުމަތިން އެރުވީ ބޭރުގައި ތާށިވި މުވައްޒަފެއް: ފުލުހުން\nފުވައްމުލަކުގައި ނުރައްކާތެރި އެކްސިޑެންޓެއް ހިނގައިފި\nފުވައްމުލަކުގައި ހިނގި އެކްސިޑެންޓެއްގައި2މީހަކު ނިޔާވެއްޖެ\nފައިޒަރ ވެކްސިންގެ ފުރަތަމަ ޑޯޒާއެކު ވައިރަސް ފެތުރޭ މިންވަރު ބޮޑުތަނުން ދަށްކޮށްދޭކަން ދިރާސާއަކުން ހާމަވެއްޖެ\nމަގޭ ރިޕޯޓް: ތައުލީމީ މީހުން މަޖިލީހަށް އިންތިޚާބުކުރުމުގެ ބާރުއޮތީ ރައްޔިތުންގެ އަތްމަތީގައިނޫންތޯ؟!\nނައިޖީރިއާގައި ރަހީނުކުރި ސްކޫލް ކުދިން ސަލާމަތްކޮށްފި\n18 އަހަރުން މަތީގެ މީހުންނަށް ވެކްސިން ޖަހަން ފަށަނީ\nކޮވިޑް-19 އާއި ގުޅިގެން އެންޑީއެމްއޭއިން އެކަނި 867.9 މިލިއަން ރުފިޔާ ޚަރަދުކޮށްފި\nމެޖިސްޓްރޭޓުންނަށް ފޯނު އެލަވަންސްގެ ގޮތުގައި މަހަކު 500 ރުފިޔާ ދިނުމަށް މަޖިލީހުން ފާސް ކޮށްފި\nraajjemv RaajjeTelevision raajjetelevision Raajje Television\nHome Sports Video News Business Photo Blogs Reports Entertainment\nAuthors Usage Policy Reader's Opinions\nCopyright © 2021 Raajje, All rights reserved


Huvadhu Atoll Uthuruburi Atoll Council – 2018 – July\nސަރުކާރުގެ ސެކްޓަރ ތަކާއި ޚާއްޞަކޮށް ޒުވާނުންނަށާއި ދަރިވަރުންނަށް އަމާޒްކޮށްގެން މިނިސްޓްރީ އޮފް ހޯމް އެފެއަރޒްގެ ފަރާތުން 20،21 ޖުލައި 2018 ގައި2މަސައްކަތު ބައްދަލުވުން ގއ. ވިލިނގިލީ ގައި ބާއްވައިފިއެވެ. ޖުމްހޫރިއްޔަތާއި ޒުވާނުންގެ ނަމުގައި ބޭއްވި މަސައްކަތު ބައްދަލުވުން އޮތީ ގއ. އަތޮޅުތައުލީމީ މަރުކަޒުގައެވެ. ޒިންމާދާރު މީޑިޔާގެ ނަމުގައި ބޭއްވި މަސައްކަތު ބައްދަލުވުން އޮތީ ގއ. އަތޮޅުކައުންސިލްގެ އިދާރާގެ ޓްރެއިނިންގ ހޯލުގައެވެ. މި ދެމަސައްކަތު ބައްދަލުވުން ހުޅުވުމުގެ ރަސްމިއްޔާތާއި ނިންމުމުގެ ރަސްމިއްޔާތު ބާއްވާފައިވަނީ ގއ. އަތޮޅު [...]\nހޯމް މިނިސްޓްރީގެ ޓީމެއް އަތޮޅު ކައުންސިލާއި ބައްދަލުކުރުން\n20 ޖުލައި 2018 އިން 21 ޖުލައި 2018 ގެ ނިޔަލަށް ” ޖުމްހޫރިއްޔަތާއި ޒުވާނުން ” އަދި ޒިންމާދާރު މީޑިޔާ ” މިނަމުގައި ބާއްވަން ހަމަޖެހިފައިވާ މަސައްކަތު ބައްދަލުވުންތަކާއި ބެހޭ ގޮތުން މަޝްވަރާކުރުމަށްޓަކައި މިނިސްޓްރީ އޮފް ހޯމައެފެއަރޒްގެ ޓީމެއް 18 ޖުލައި 2018 ވީ ބުދަދުވަހުގެ 10.00 ގައި އަތޮޅުކައުންސިލާއި ބައްދަލުކުރައްވައިފި. އަތޮޅު ކައުންސިލްގެ ޖަލްސާކުރާ މާލަމުގައި ބޭއްވި މިބައްދަލުވުމުގައި ހޯމް މިނިސްޓްރީގެ ފަރާތުން އިސްބޭފުޅެއްގެ ގޮތުގައި ބައިވެރިވެ ވަޑައިގެންނެވީ އެމިނިސްޓްރީގެ އެގްޒެކެޓިވް ޑިރެކްޓަރ އަލްފާޟިލް [...]\nހޯމް މިނިސްޓްރީގެ ފަރާތުން2މަސައްކަތު ބައްދަލުވުން ބާއްވަން ހަމަޖެއްސެވުން\n20 ޖުލައި 2018 އިން 21 ޖުލައި 2018 ގެ ނިޔަލަށް2މަސައްކަތު ބައްދަލުވުން ގއ. ވިލިނގިލީގައި ބޭއްވުމަށް ހޯމް މިނިސްޓްރީން ހަމަޖައްސަވައިފި. މިގޮތުން 20 ޖުލައި 2018 ގައި ” ޖުމްހޫރިއްޔަތާއި ޒުވާނުން ” މިނަމުގައި ގއ. އަތޮޅު ތައުލީމީ މަރުކަޒުގައި ޒުވާނުންނަށް އަމާޒްކޮށް މަސައްކަތު ބައްދަލުވުމެއް ބާއްވަން ހަމަޖެހިފައިވާއިރު 21 ޖުލައި 2018 ގައި ޒިންމާދާރު މީޑިޔާ މި ނަމުގައި ގއ. އަތޮޅު ކައުންސިލްގެ އިދާރާގެ ޓްރެއިނިންގ ހޯލްގައި މަސައްކަތު ބައްދަލުވުމެއް ބާއްވަން [...]\nއަތޮޅުކައުންސިލް ހިނގި ގޮތުގެ ފުރަތަމަ6މަހުގެ ރިޕޯރޓް 2018\n2018 vana aharuge furathama6mahuge riport\nއަތޮޅުކައުންސިލްގެ އަހަރީ ރިޕޯރޓް 2017\nކައުންސިލް ހިންގި ގޮތުގެ ފުރަތަމަ6މަހުގެ ރިޕޯރޓް 2017


Cultural and Heritage ministry eh ufahdhaanan: Ibu\nކަލްޗަރަލް އެންޑް ހެރިޓޭޗް މިނިސްޓްރީއެއް އުފައްދާނަން: އިބޫ\nކަލްޗަރަލް ޓޫރިޒަމް އުތީމުގައި ހިންގިދާނެ\nކ. މާލެ6ސެޕްޓެންބަރ 2018 | ބުރާސްފަތި 16:56 1,949\nކޯލިޝަނުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް - ރާއްޖެ އެމްވީ\nކަލްޗަރަލް އެންޑް ހެރިޓޭޗް މިނިސްޓްރީ އުފައްދަވާނެ ކަމަށް އިއްތިހާދުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nބޮޑުތަކުރުފާނުގެ ތާރީހީ ބިނާތައް ހިމެނޭ ހއ. އުތީމަށް ވަޑައިގެން އެރަށުގައި ތިބި ސަޕޯޓަރުންނާއެކު ބޭއްވި ބައްދަލު ކުރެއްވުމުގައި އިބޫ ވިދާޅުވީ ކަލްޗަރަލް އެންޑް ހެރިޓޭޖް މިނިސްޓްރީން ރާއްޖޭގެ ތާރީހީ ބިނާތައް ރައްކާތެރިކޮށް ބަލަހައްޓާނެ ކަމަށެވެ.\nއުތީމުގައި ހުރި ބޮޑުތަކުރުފާނުގެ ގަނޑުވަރުން ބެލެހެއްޓުމުގެ މަސައްކަތް މިހާރަށް ވުރެ ރަނގަޅަށް އެމަނިކުފާނުގެ ސަރުކާރު ބަލަހައްޓާނެ ކަމަށް އެމަނިކުފާނު ވިދާޅުވި އެވެ. ތާރީހީ ބިނާތައް ބެލެހެއްޓުމަކީ ދައުލަތުގެ ބަޖެޓްގައި ވަކިން އެކަމަށް ފައިސާ ކަނޑައަޅައިގެން ކުރަން ޖެހޭނެ ކަމެއް ކަމަށްވެސް އެމަނިކުފާނު ފާހަގަކުރެއްވި އެވެ.\nރަށުގެ ބިންތައް އެރަށަކަށް ދޫކޮށްލާނެ ކަމަށް ފާހަގަކުރައްވައި އިބޫ ވިދާޅުވީ ބޮޑުތަކުރުފާނު ގަނޑުވަރަށް ވަންނަ މީހުންގެ އަތުން ނެގޭ ފީ އަކީ ވެސް ރަށު ކައުންސިލްގެ ބަޖެޓަށް ވަންނަން ޖެހޭނެ ފައިސާ ކަމަށެވެ. އަދި އުތީމަކީ ކަލްޗްރަލް ޓޫރިޒަމް ހިންގިދާނެ ތަނެއް ކަމަށާއި ރަށުގައި އެ ވިޔަފާރި ފުޅާކުރުމަށް ސިޓީ ހޮޓާ އެޅުމުގެ ކަންކަން ވެސް ކައުންސިލަށް ދޫކޮށްލައްވާނެ ކަމަށް ވިދާޅުވިއެވެ.


Kulhudhuffushi STO in fiya, aluvi adhi bis aguheyokoh vikan fashaifi\n- ފިހާރަށް ނުގޮސް ތަކެތި ގަނެވޭނެ އިންތިޒާމު ވަނީ ހަމަޖައްސާފަ\n- އޯޑަރު ދިނުމަށް ގެޔާހަމައަށް ގެންގޮސްދޭ\nކުޅުދުއްފުއްޓަށް އެސްޓީއޯއިން ގެނައި ފިޔާ، އަލުވި، އަދި ބިސް އަގުހެޔޮކޮށް މިއަދު ވިއްކަން ފަށައިފި އެވެ.\nކޮންމެ އަހަރަކު ރޯދަ މަހާ ދިމާކޮށް އަގު އުފުލެމުންދާ ފިޔާ، އަލުވި އަދި ބިސް އެސްޓީއޯ އިން އަންނަނީ ކޮންޓްރޯލްކޮށް ވިއްކަމުން ނެވެ.\nއެގޮތުން އެސްޓީއޯއިން ބުނީ ފިޔާ ކިލޯއެއް 12 ރުފިޔާއަށް ވިއްކާއިރު ފިޔާ ބަސްތާއެއް 265 ރުފިޔާއަށް ލިބޭނެ ކަމަށާއި އަލުވި ކިލޯއެއް 14 ރުފިޔާއަށް، އަލުވި ބަސްތާއެއް 280 އަށް އަދި ބިހެއް 1.5 ރުފިޔާ އަށް ލިބޭނެ ކަމަށެވެ.\nއެސްޓީއޯ ކުޅުދުއްފުށީ ފިހާރައިން މިއަހަރު މިތަކެތި ވިއްކަނީ ވަރަށް ބޮޑުތަން ކޮންޓްރޯލްކޮށްގެނެވެ. އެ ގޮތުން ކޮންމެ ގެއަކަށް ވިއްކަނީ 1 ބަސްތާ އަލުވި، 1 ބަސްތާ ފިޔާ އަދި2ޓްރޭ ބިހެވެ.\nކުޅުދުއްފުށީ އެސްޓީއޯ ފިހާރައިން މި ތަކެތި ވިއްކުމަށް ހަމަޖެހިފައިވަނީ ފިހާރަޔަށް ދިއުމުގެ ބަދަލުގައި އޮންލައިންކޮށެވެ. އެހެން ކަމުން އެ ފިހާރައިގެ 3012579 އަށް ގުޅައިގެން ނޫނީ 9419800 އަށް 09:00 ން 12:00 އަދި 13:30 ން 15:00 ވައިބަރ ކުރުމުން އޯޑަރ ނަގާ ޑެލިވަރީ ކޮށްދޭނެ ކަމަށް ބުނެ އެވެ.\nއުތުރުގެ ރަށްތަކަށް ފޮނުވާފައިވަނީ 1800 ބަސްތާ ފިޔާ އާއި، 550 ބަސްތާ އަލުވި އަދި 1000 ކޭސް ބިހެވެ. އެތަކެތީގެ ތެރެއިން ބައެއް މިހާރުވަނީ އަތޮޅުތަކަށް ކުޅުދުއްފުށިން ފޮނުވާފަ އެވެ. އެގޮތުން ބ އަތޮޅަށްށާއި ހއ އަތޮޅަށް ވަނީ ފޮނުވާފަ އެވެ.


Ithuru 47 meehun alah positive vejje, balin faseyhavee 30 meehun - vNews.mv\nއިތުރު 47 މީހުން ކޮވިޑް-19 އަށް ޕޮޒިޓިވްވެއްޖެ، ބަލިން ފަސޭހަވީ 30 މީހުން\nސައިފް އަޒްހަރު 11 July 2020, 22:15\nއަލަށް ޕޮޒިޓިވްވި މީހުންގެ ތެރޭގައި 43 ދިވެހިން ހިމެނޭ\nއިތުރު 47 މީހުން ކޮވިޑް-19 އަށް އަލަށް ޕޮޒިޓިވް ވެއްޖެއެވެ.\nހެލްތު ޕްރޮޓެކްޝަން އޭޖެންސީން މިރޭ ކުރި ޓްވީޓެއްގައި ބުނެފައިވަނީ، އިއްޔެގެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި އަލަށް ޕޮޒިޓިވް ވެފައިވަނީ 47 މީހުން ކަމަށެވެ.\nއޭގެ ތެރޭގައި ހިމެނެނީ، 43 ދިވެހިންނާއި، ބަނގްލަދޭޝް3މީހުންނާއި، އިންޑިއާ މީހެކެވެ.\nއަލަށް ޕޮޒިޓިވްވި 47 މީހުންނާއެކު، ކޮވިޑް-19 އަށް ރާއްޖެއިން މިހާތަނަށް ޕޮޒިޓިވްވި ކަމަށް ރެކޯޑުކުރެވުނު މީހުންގެ ޖުމްލަ އަދަދުވަނީ 2،664 އަށް އަރާފައެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ކޮވިޑް-19 ބަލިން އިތުރަށް ފަސޭހަވެފައިވަނީ 30 މީހުން ކަމަށެވެ.\nމިއާއެކު، ރާއްޖެއިން ޕޮޒިޓިވްވި މީހުންގެ ތެރެއިން މިހާތަނަށް ބައްޔަށް ޝިފާލިބި، ބަލިން ފަސޭހަވި މީހުންގެ ޖުމްލަ އަދަދުވަނީ 2،268 އަށް އަރާފައެވެ.\nއެޗްޕީއޭއިން ބުނެފައިވަނީ، މިވަގުތު އެކްޓިވް ކޭސަސްގެގޮތުގައި ތިބީ 368 މީހުން ކަމަށެވެ.\nހެލ؛ްތު އިމަޖެންސީ އޮޕަރޭޝަން ސެންޓަރުގައި މިހާރު ކުރިއަށްދާ ޕްރެސް ކޮންފަރެންސްގައި ތަރުޖަމާނު ޑރ ނަޒްލާ ރަފީގު ވިދާޅުވީ، އެކްޓިވް ކޭސަސްގެ ތެރެއިން ދަރުމަވަންތަ ހޮސްޕިޓަލްގެ ޑީއެޗް11 ގައި އެޑްމިޓްކޮށްގެން އެކަކަށް ފަރުވާ ދެމުން ގެންދާ ކަމަށާއި، އަދި ހުޅުމާލޭ މެޑިކަލް ފެސިލިޓީގައި އެޑްމިޓްކޮށްގެން 22 މީހަކަށް ފަރުވާދެމުން ގެންދާ ކަމަށެވެ.\nއައިސޮލޭޝަންގައި މިވަގުތު 330 މީހުން ތިބިއިރު، ކަރަންޓީނުގައި ތިބީ 97 މީހުންނެވެ.\nމާލެ ސަރަހައްދުގައި ހިންގާފައިވާ ލޮކްޑައުންގެ ހާލަތަށް ޖޫންމަހުގެ 15 ގައި ލުއިދޭން ފެށިގެން އިއްޔެއަކީ މިހާތަނަށް އެންމެ ގިނަ އަދަދަކަށް މީހުން ޕޮޒިޓިވްވި ދުވަހެވެ. އިއްޔެ އެކަނިވެސް 64 މީހުން އަލަށް ޕޮޒިޓިވްވެފައި ވެއެވެ.


Addu aa hospital ge MRI machine genesfi | Mihaaru\nރޭ ފަތިހު ގަން އެއާޕޯޓަށް ޖެއްސި މެކްސިމަސްގެ ކާގޯ ފްލައިޓް. ފޮޓޯ/ ކިޔުންތެރިއެއް.\nއައްޑޫ އާ ހޮސްޕިޓަލްގެ އެމްއާރްއައި މެޝިން ގެނެސްފި\n25 ޖޫން 2019 - 10:07 57 comments\nއައްޑޫ އާ ހޮސްޕިޓަލަށް ބޭނުންވާ އެމްއާރްއައި މެޝިން ރޭ ފަތިހު އައްޑު އަށް ގެނެސްފި އެވެ.\nޗާޓަރުކޮށްގެން ގެނައި މެކްސިމަސްގެ ބިޔަ ކާގޯ ފްލައިޓެއްގައި އައްޑު އަށް އެމްއާރްއައި މެޝިން ގެނައި އިރު، އާ ހޮސްޕިޓަލް ހުޅުވުމުގެ ތައްޔާރީތައް މިހާރު އަންނަނީ ވަމުންނެވެ. އެގޮތުން އަންނަ އޮގަސްޓް މަހުގެ ތެރޭގައި ހުޅުވަން އަމާޒު ހިފާފައިވާ ހޮސްޕިޓަލްގެ އެކި ޑިޕާޓްމަންޓްތަކަށް ބޭނުންވާ ސާމާނު އިންސްޓޯލް ކުރުމުގެ މަސައްކަތްތައް މިހާރު ވެސް އަންނަނީ ކުރަމުންނެވެ.\nހިތަދޫ ރީޖަނަލް ހޮސްޕިޓަލް (އެޗްއާރްއެޗް) ގެ އޮފިޝަލަކު ވިދާޅުވީ އާ ހޮސްޕިޓަލަށް ގެނައި އެމްއާރްއައި މެޝިން ވެސް އިންސްޓޯލް ކުރުމުގެ މަސައްކަތް ވަރަށް އަވަހަށް ފަށާނެ ކަމަށެވެ. އަދި މަސައްކަތްތައް މިހާރު ކުރިއަށްދާ ސްޕީޑަށް ބަލާ އިރު، އާ ހޮސްޕިޓަލުން އޮގަސްޓް މަހުގެ ތެރޭގައި ހިދުމަތް ދޭން ފެށޭނެ ކަމުގެ އުންމީދު ވަރަށް ބޮޑު ކަމަށް ވިދާޅުވި އެވެ.\nއައްޑޫގައި ހުޅުވަން ތައްޔާރުވަމުން އަންނަ އާ ހޮސްޕިޓަލަކީ 100 އެނދުގަ ތަނެެކެވެ. އަދި މި ހޮސްޕިޓަލް ހިންގާނީ 2011 ގައި އައްޑޫގައި 17 ވަނަ ސާކް ސަމިޓް ބާއްވަން އިމާރާތް ކުރި އިކްއެޓޯރިއަލް ކޮންވެންޝަން ސެންޓަރު (އީސީސީ) ގަ އެވެ.\nއެ އިމާރާތްް ހޮސްޕިޓަލަކަށް ބަދަލުކުރުމުގެ މަސައްކަތް އެލިއާ ކޮންސްޓްރަކްޝަނާ ރައީސް އަބްދުﷲ ޔާމީންގެ ސަރުކާރުން ހަވާލުކުރީ ނޮވެމްބަރު 14، 2016 ގަ އެވެ.\nއެޗްއާރްއެޗުން ބުނި ގޮތުގައި އާ ހޮސްޕިޓަލް ބޭނުން ކުރަން ފެށުމާ އެކު، މިހާރު ހިދުމަތް ދެމުން އަންނަ ހޮސްޕިޓަލަށް ކުރިމަތިވެފައިވާ ގިނަ މައްސަލަތަކަށް ހައްލު ލިބިގެން ދާނެ އެވެ. އޭގެ ތެރޭގައި ޖާގައިގެ ދަތިކަމާއި އިމާރާތް ބާވުމާއި ވަސީލަތްތަކުގެ މައްސަލަ ހިމެނެ އެވެ.\nއިތުރު ލިޔުންތައް ސ. ހިތަދޫ އައްޑޫ ހިތަދޫ ރީޖަނަލް ހޮސްޕިޓަލް ގަން އިންޓަނޭޝަނަލް އެއާޕޯޓް ހެލްތު މިނިސްޓްރީ އައްޑޫ 100 އެނދުގެ ހޮސްޕިޓަލް\nއެޗްއާރްއެޗްގެ ހުރިހާ ހިދުމަތްތަކެއް އައްޑޫ އާ ހޮސްޕިޓަލަށް\nއައްޑޫ އާ ހޮސްޕިޓަލުން ހިދުމަތް ދޭން ފަށައިފި\nއައްޑޫ އާ ހޮސްޕިޓަލްގެ ޚިދުމަތް ފެށުން ފަސްކޮށްފި\n21 hours ago 24


ދިވެހި ރާއްޖޭއިން ‘އިންޑިޔާ ފަރސްޓް’ ސިޔާސަތެއް އިއުލާން ކުރުން ފާހަގަ ކުރަން – Maldivian Democratic Party\n13 އޮކްޓޯބަރު 2015\nދިވެހި ރާއްޖޭއިން ‘އިންޑިޔާ ފަރސްޓް’ ސިޔާސަތެއް އިއުލާން ކުރުން ފާހަގަ ކުރަން\nއިންޑިޔާގެ މިނިސްޓަރ އޮފް އެކްސްޓަރނަލް އެފެއަޜޒް ދިވެހިރާއްޖެއަށް ކުރެއްވި ދަތުރުފުޅާ ގުޅިގެން އިންޑިޔާ ސަރުކާރުން ޢާންމު ކުރެއްވި ނޫސް ބަޔާނުގައި ދިވެހިރާއްޖޭގެ ޚާރިޖީ ސިޔާސަތަކީ ‘އިންޑިޔާ ފަރސްޓް’ ކަމުގައި ރައީސުލްޖުމްހޫރިއްޔާ ވިދާޅުވެ އެކަން ޔަޤީންކޮށްދެއްވާފައިވާތީ އެކަން ދިވެހި ރައްޔިތުންގެ ޑިމޮކްރަޓިކް ޕާޓީން ފާހަގަ ކުރަމެވެ.\nދުނިޔާގެ އެންމެ ބޮޑު ޑިމޮކްރަސީ ކަމުގައިވާ އިންޑިޔާއަކީ ދިވެހިރާއްޖެއަށް އެންމެ ބޮޑަށް އެހީވަމުން އަންނަ އަދި ދިވެހިންގެ އެންމެ ގާތް އެކުވެރިޔާ ކަމުގައި އެމް.ޑީ.ޕީން އަބަދުވަސް އަންނަނީ ބުނަމުންނެވެ. އެހެންނަމަވެސް ރައީސް އަބްދުﷲ ޔާމީން ވަނީ ވަރަށް ސާފުކޮށް ސަރުކާރުގެ ވިސްނުން އިރުމައްޗަށް ބަދަލުވަނީ ކަމުގައި ވިދާޅުވެފައެވެ. އަދި ތަކުރާރުކޮށް ވިދާޅުވަނީ ޗައިނާގެ މަޝްރޫޢެއްކަމުގައިވާ ސިލްކް ރޫޓްގައި ބައިވެރިވުމުން ދިވެހިރާއްޖެއަށް ބޮޑެތި އިންވެސްޓްމަންޓް ލިބި އިޤްތިޞާދީ ގޮތުން ހީވެސް ނުކުރާފަދަ ނަފާތަކެއް ލިބޭނެ ކަމުގައެވެ. މިހެން ވިދާޅުވެފައިވީނަމަވެސް އިންޑިޔާގެ ޚާރިޖީ ވަޒީރުގެ ބައްދައްލުވުމަށްފަހު ސަރުކާރުގެ ވިސްނުން މިހާރު ބަދަލުވެފައިވާކަން ހާމަވެއެވެ. އަދި އެކަން އެމް.ޑީ.ޕީން ފާހަގަ ކުރަމެވެ.\nއިންޑިޔާ ކަނޑުގެ ރައްކާތެރިކަމާ ޞުލްޙައަށް ބުރޫ އަރާނެ އެއްވެސް ކަމެއް ދިވެހި ސަރުކާރުން ކޮށްގެން ނުވާނެއެވެ. ވަކީން ޚާއްޞަކޮށް ދިވެހިރާއްޖެއާ އިންޑިޔާއާ މެދު އުފެދިފައިވާ ޒަމާންވީ ގާތް ގުޅުމަށް ހީނަރުކަން އަތުވެދާނެ އެއްވެސް ކަމެއް ކުރުމަކީ ދިވެހިރާއްޖެއަށް ލިބޭނެ ނިކަމެތި ކަމެކެވެ. ފާއިތުވީ ދުވަސްތަކުގައި އިންޑިޔާއާ ދިވެހިރާއްޖެއާ މެދު އޮތް ގުޅުން ކޮންމެވެސް މިންވަރަކަށް ހީނަރުވެފައިވަނީ ދިވެހި ސަރުކާރުން އިރުމަތީ ޤައުމުތަކަށް ޚާއްސަކަމެއް ދީގެން ޚަރިޖީ ސިޔާސަތު ބައްޓަން ކުރުމުން ކަމުގައި ދެކެމެވެ.\nމި ދަނޑިވަޅުގައި އިންޑިޔާ ރައްޔިތުންނާ ސަރުކާރުން ދިވެހިރާއްޖެއާމެދު ބާއްވާ ގާތް ގުޅުމަށް ޝުކުރު އަދާ ކުރަމެވެ. އަދި ދިވެހިރާއްޖެއަށް ބޭނުންވާ އެހީތެރިކަން ފޯރުކޮށްދިނުމުގައި މެދު ނުކެނޑި ދެގޮތެއްނުވެ ދެމި ތިބޭ ކަމީ ދިވެހިރާއްޖޭ ތަރައްޤީގެ މަގުގައި އިންޑިޔާގެ މުހިއްމު ދައުރު ހާމަވާ ކަމެކެވެ.\nއިންޑިޔާގެ އެކްސްޓަރނަލް އެފެއަރޒް މިނިސްޓަރުގެ ދަތުރުފުޅުގައި އެމް.ޑީ.ޕީ ޕާލިމަންޓަރީ ގްރޫޕުގެ ލީޑަރ ހޮނަރަބްލް އިބްރާހީމް މުޙައްމަދު ޞާލިޙާ ބައްދަލުކުރެއްވިއެވެ. މި ބައްދަލުކުރެއްވުމުގައި މީގެ ކުރިންވެސް އެމް.ޑީ.ޕީގެ ރައީސް އަދި ކުރީގެ ރައީސުލްޖުމްހޫރިއްޔާ މުޙައްމަދު ނަޝީދު ވިދާޅުވެފައިވާ ފަދައިން އދ. ގެ ސެކިއުރިޓީ ކައުންސިލްގެ ދާއިމީ ސީޓަށް އިންޑިޔާ ހޮވުމަށް އެމް.ޑީ.ޕީން ތާޢީދު ކުރާކަމުގެ ޔަޤީންކަން ދެއްވިއެވެ.


Nizaamee Vote Aa Gulhey Gothun Heyluntheri Kuruvumah 8 Lakka Rufiya Beynun: EC - Vaguthu\nރައްޔިތުންގެ މަޖިލީހުގެ ބަޖެޓް ދިރާސާކުރާ ކޮމިޓީގައި އިލެކްޝަންސް ކޮމިޝަންގެ ބޭފުޅުން - ފޮޓޯ: މަޖިލިސް\nރާއްޖޭގެ ވެރިކަން ކުރާ ނިޒާމު ބަދަލު ކުރުމުގެ ވޯޓެއް ބާއްވަން އުޅޭ ނަމަ އެ ކަމުގެ ހޭޅުންތެރިކަމަށް އަށް ލައްކަ ރުފިޔާއަށް ވުރެ ގިނަ ފައިސާ ބޭނުންވާނެ ކަމަށް އިލެކްޝަންސް ކޮމިޝަން (އީސީ) ގެ ނައިބު ރައީސް އިސްމާއީލް ހަބީބު ރައްޔިތުންގެ މަޖިލީހުގައި އިއްޔެ ވިދާޅުވެއްޖެއެވެ.\nރައްޔިތުންގެ މަޖިލީހުގެ އިގްތިސާދީ ކޮމިޓީ އަދި މާލިއްޔަތު ކޮމިޓީ ހިމެނޭހެން އެކުލަވާލާފައިވާ ދައުލަތުގެ ބަޖެޓް ދިރާސާ ކުރާ ކޮމިޓީގައި ހަބީބް ވިދާޅުވީ 2023 ގެ ރިޔާސީ އިންތިޚާބުގެ ކުރިއަށް ވެސް ބޮޑު އިންތިޚާބެއް އައިސްދާނެ ކަމަށް ބެލެވޭތީ އެ ކަމުގެ ހޭލުންތެރިކަމުގެ ޕްރޮގްރާމެއް ހިންގަން ރާވާފައިވާ ކަމަށެވެ.\nމި ގޮތުން ފާހަގަ ކުރެއްވި ކަމަކީ އަންނަ އަހަރު ތިން ސިޓީއަކާއި ހަތް އަތޮޅުގައި ހޭލުންތެރި ކުރުމުގެ ޕްރޮގްރާމް ހިންގަން ވެގެން އަށް ލައްކަ ރުފިޔާ ބޭނުންވާ ކަމަށް ހަބީބް ވިދާޅުވިއެވެ. އަދި 2023 ގައި ބާކީ ހުރި އަތޮޅުތަކާއި އެއް ސިޓީގައި އެ ކަން ކުރަން ބޭނުންވާ ކަމަށް އޭނާ ވިދާޅުވިއެވެ.\nމި އިންތިޚާބު ބާއްވަން ޖެހޭނަމަ އީސީއިން ރާވަނީ ވެސް 2022 އަދި 2023 ގައި ދެ ބުރަކަށް ބަހާލައިގެން ކަމަށް ހަބީބް ވިދާޅުވިއެވެ. އެއީ އެ ކަން ކުރަން ނިންމައިފިނަމަ ވަގުތުން އިންތިޚާބު ބޭއްވޭނެ ފައިސާ ނުހުރެވެސް ގޮސްދާނެތީ ކަން އޭނާ ފާހަގަ ކުރެއްވިއެވެ.\nއެއީ ކޮން އިންތިޚާބެއް ކަން ހަބީބް ފުރަތަމަ ވިދާޅެއް ނުވެއެވެ. ދެން ކޮމިޓީގައި އިންނެވި ދާންދޫ ދާއިރާގެ މެންބަރު ޔައުގޫބް އަބްދުﷲ ވަނީ އެއީ ކޮން އިންތިޚާބެއް ކަން ސާފުކޮށްދޭން އެދިވަޑައިގެންފައެވެ.\nހަބީބް ދެން ވިދާޅުވީ އެއީ ވެރިކަމުގެ ނިޒާމު ކަނޑައެޅުމަށް ބާއްވާ ފެންނަ ނުފެންނަ ވޯޓު ކަމަށެވެ. އަދި އެ ވޯޓު ބާއްވަން ނިންމުމާ ގުޅޭ ވާހަކަތައް މީޑިއާގައި ވެސް ރިޕޯޓް ކުރެވެމުން ދާތީވެ އެ ކަމުގެ ހޭލުންތެރިކަން އިތުރު ކުރަން އީސީއިން ބަޖެޓެއް ބޭނުންވާ ކަމަށް އޭނާ ވިދާޅުވިއެވެ.\n"ބަރުލަމާނީ ނިޒާމުން ލިބޭނެ ފައިދާއާއި، ރިޔާސީ ނިޒާމުން ލިބޭނެ ފައިދާ، މި ކަންކަން ހޭލުންތެރި ކުރަން، މިހެން ހުރި ކަންކަމުގެ މައުލޫމާތު ދިނުމަކީ އިލެކްޝަންސް ކޮމިޝަންގެ މައްޗަށް އޮންނަ ޒިންމާއެއް،" ހަބީބް ވިދާޅުވިއެވެ.\nހަބީބް މިހެން ވިދާޅުވުމުން ޔައުގޫބް ވަނީ ރާއްޖޭގެ ވެރިކަން ކުރާ ނިޒާމާ ގުޅޭ ގޮތުން ފެންނަ ނުފެންނަ ވޯޓެއް ނަގަން ރައީސް އިބްރާހީމް މުހައްމަދު ސޯލިހްއާއި ރައްޔިތުންގެ މަޖިލީހާއި، އަދި ރާއްޖޭގެ އެއްވެސް ސިޔާސީ ޕާޓީއަކުން ވެސް ނިންމާފައި ނުވާ ކަމަށެވެ.\nނިޒާމީ ވޯޓަށް ދިއުމަށް މަސައްކަތް ކުރައްވަނީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުއާއި އެމަނިކުފާނުގެ އަރިސް ބޭފުޅުންނެވެ. ނަޝީދު އަބަދުވެސް ބޭނުންފުޅު ވަނީ ބަރުލަމާނީ ނިޒާމެއް ރާއްޖެއަށް ގެނައުމަށެވެ.\nދެހާސްހަތްވަނަ އަހަރު ބޭއްވި ފެންނަ ނުފެންނަ ވޯޓުގައި އެމްޑީޕީއާއި ނަޝީދު ތާއީދު ކުރީ ވެސް ބަރުލަމާނީ ނިޒާމަކަށެވެ. އެކަމަކު އެމްޑީޕީގައި މިހާރު ރިޔާސީ ނިޒާމަށް ތާއީދު ކުރާ މީހުން ވެސް މަދެއް ނޫނެވެ. އެމްޑީޕީގެ އެންމެ އިސް ލީޑަރު، ރައީސް ސޯލިހް މި ކަމުގައި ވަކި ކޮޅަކަށް ތާއީދު ކުރައްވާކަން އަދި ހާމަ ނުކުރެއްވިޔަސް، އެމަނިކުފާނުގެ އަރިސް ބޭފުޅުން ގެންދަވަނީ ރިޔާސީ ނިޒާމުގެ ދިފާއުގައި ވާހަކަ ދައްކަވަމުންނެވެ.\nނޮވެމްބަރު 15, 2021 12:53\nވޯޓު ނަގަން ނުޖެހުނަސް، އިންތިޚާބުތަކާ ގުޅޭގޮތުން ރައްޔިތުން ހޭލުންތެރި ކުރުވުމަކީ އީސީ އިން ކުރަންޖެހޭނޭ ކަމެއް. ބަޖެޓް ދީގެން ކުރެވޭނީ. ވޯޓު ނަގަންފެށީމާ އެއް ނޫން، ހޭޅުންތެރިކުރުވަންޖެހޭނީ.\nނޮވެމްބަރު 15, 2021 12:54\nނޮވެމްބަރު 15, 2021 13:10\nމިއޮތީވާކަމެއް ތީރައްޔިތުން ގޮތްނިންމާފައޮތްކަމެއް ވަކިމީހަކު ބޭނުންވީމަ ފުރޮޮޅައެެއްނުލެވޭނެ\nނޮވެމްބަރު 15, 2021 13:24\nތިޔައީ ކުރަންޖެހޭ ކަމެއްތަ ؟\nނޮވެމްބަރު 15, 2021 15:09\nއެއްކަމެއްވެސް ކުރާނެ ކަމެއް ނެތް. އޭރުން ހަރަދެއް ނުހިނގާނެނުން\nނޮވެމްބަރު 15, 2021 15:29\nދިވެހިރައްޔިތުންގެވޯޓަކުން ދިވެހިރާއްޖޭގައި އޮންނާނީ ރިޔާސީ ނިޒާމެއްކަމަށް ނިންމާފައޮށްވާ އެނިޒާމްބަދަލުކުރަން ދިވެހިންގެ ޓެކްސްފައިސާއިން ޚަރަދުކުރަންޖެހޭ އެއްވެސް ސަބަބެއްނެތް\nނޮވެމްބަރު 15, 2021 16:45\n2018 ގައި ރައްޔިތުން ވަނީ މިރާއްޖޭގައި ރިޔާސީ ނިޒާމަށް ވޯޓް ދީ ނިއްމާފައި !\nނޮވެމްބަރު 15, 2021 16:49\nކާކު ބުނެގެންތަ ނިޒާމީ ވޯޓު ނަގަން ތިއުޅެނީ މިހާތަނަށް ކުރި މާލީ މަންފާ ކުޑައީތަ؟\nސަރުކާރުން މިކަމުގަ ގޮތެއް ނުނިންމިއަސް އައްނި އެއްޗެއް ބުނާއިރަށް އީސީ މެމްބަރުންނާއި ވެރިންނަށްމިވާގޮތެއް ދޯ\nމިސްކިތްތައް މަރާމާތްކުރަންވީނު ތި ފައިސާއިނ. ނިޒާމަކުން ރައްޔިތުންނަށް އެއްޗެއް ލިބޭތަ. ވަކި މީހަކަށް ވެރިކަން ނުލިބިގެން ކިޔާ އެއްޗެއް ވިއްޔާ\nނޮވެމްބަރު 15, 2021 18:09\nކަލޭ މޮޔަވީތަ ހަބީބު ރައްޔިތުންދޯ ނިޒާމް ގޯސްވީމަ ވާހަކަ ދައްކާނީ ، އެކަން ބޭނުންވާ މީހަކު ހުއްޓަސް އިލެކްޝަން ނުޖެހޭދޯ ހޭބަލިވާކަށް ، އަދި 2018 ގައި ނެގި ވޯޓު އޮޅުވާލިކަމަށް ރައްޔިތުންގެ ތެރެއިން 95000 މީހުންނާއި މީޑިއާތަކާވެސް އެވާހަކަ ދެއްކި ކީއްވެ އިލެކްޝަން އިން ޒިންމާދާރުވެ އަލުން ވޯޓު ނުގުނީ ، ތީ ކޮންމެސް އަމިއްލަ އެޖެންޓާއެއް\nނޮވެމްބަރު 15, 2021 19:32\nޔައުގޫބާ ކަލޭ ދެބޯގެރި ދުއްވާނެކަމެއް ނެތް. އީސީއަކީ އެމްޑީޕީ އެމްޑީޕީ އަކީ އީސީ މިވަގުތަށް. ބަލަ ރައްޔިތުންނަކަށް ނޯޅޭ. ބައިތުލްމާލް އެއީ ކެނެރީގެ ކަމަށް ވެފަތި ތިއޮތީ. ބަލަ ރައްޔިތުން ބޭނުންވަނީ ނާގާބިލް އެމްޑީޕީ މުޅި މަސްރަހުން ބޭރުކޮށް މިރާއްޖޭގައި ގާބިލް ސަރުކާރެއް ގާއިމްކުރަން. ރިޔާސީ ނިޒާމު ނޫން ނިޒާމެއް ބޭނުމެއްނޫން. އެއީ ބުއްޅަބެއަށް ވެރިކަމަށް ނާދެވޭ ނިޒާމު.\nނޮވެމްބަރު 15, 2021 19:48\nސާބަހޭ... ހަމަ އަންތަރީސް ވެއްޖެ. ދަރަނި ބޮޑުވެގެން އުޅޭއިރުވެސް މިދެން ކުރަންޖެހޭ ކަމެއްތަ... ރާއްޖެ އިގްތިޞާދީގޮތުން ހަމަޔަކަށް އެޅެންދެން މިކަހަލަ ކަންތައްތައް މަޑުޖައްސާލަން ޖެހެއެއްނު އެބަ\nނޮވެމްބަރު 16, 2021 12:17\nބަލަ މީ ގ. ޚެނެރީގޭ ބަޖެޓުތޯ؟ މޮޔަފުޅުވެގެނޭ ތި އުޅެނީ...ބަލަގަ މީ ޝަމުޝއްދީނގެ ވެރިކަމެއްވެސް ނޫނޭ މީ.\nދިވެހިރައްޔިތުން މާކުރިން ގޮތް ނިންމާފަ އޮތްކަމެއް މީ. ވެރިކަމަށް ހުރި ދަހިވެތިކަމުގެ ބޮޑުކަމުންނާ ރިޔާސީ ނިޒާމެއްގެ ތެރެއިން ދުވަހަކުވެސް ވެރިކަން ލިބެން ނެތަތީ، ރައއޔިތުންގެ ބައިތުލްމާލް ކޮޅައިގެން ވެސް ރައްޔިތުންގެ ބޯކެވޭތޯ. އސނެއްކޮޅުން އީސީ ތި ހިންގަނީ ބޮޑު ޖަރީމާއެއް. އަމިއްލައިސްނެގުމެކޭ ކިޔައިގެން ގުޅިގެން އަޑިން ކުޅޭކަން އެގޭ. ހަމަވާނީ ފޭލް


Raajjeyge demand bodu vegen Air Astana ge flight bodu kohfi\nރާއްޖޭގެ ޑިމާންޑު މަތިވުމުން ފްލައިޓު ބޮޑުކޮށްފި\nއެއާ އަސްތާނާގެ ފްލައިޓެއް: ޓޫރިޒަމް ސީޒަނަށް ޑިމާންޑް ދަނީ މަތިވަމުން -- ފޮޓޯ: އެއާ އަސްތާނާ\nއަންނަ މަހު ދަތުރު ފަށާ، ކަޒަކިސްތާނުގެ ގައުމީ އެއާލައިން އެއާ އަސްތާނާ އިން ރާއްޖޭގެ ޑިމާންޑް މަތިވުމުން ޖާގަ ބޮޑު ފްލައިޓަކަށް ބަދަލުކޮށް، ދަތުރު އަޕްގްރޭޑްކޮށްފި އެވެ.\nއަންނަ މަހުގެ ފަސް ވަނަ ދުވަހުން ފެށިގެން ރާއްޖެއަށް އުދުހެން ފަށަން ނިންމާފައިވާ އެއާ އަސްތާނާ އެއާލައިނުން ބުނި ގޮތުގައި ރާއްޖެއަށް ދަތުރު ފަށާއިރު މީހުން އުފުލާނީ އެއާބަސް އޭ 321 އެލްއާރު މަރުކާ ބޯޓު ފަހަރުގަ އެވެ. ނަމަވެސް ޑިސެމްބަރު 16 އިން އަންނަ އަހަރުގެ ޖެނުއަރީ 16 ވަނަ ދުވަހުގެ ނިޔަލަށް މީހުން އުފުލަން ބޭނުން ކުރާ ފްލައިޓު ބޮޑު ކުރަން މިހާރު ވަނީ ނިންމާފަ އެވެ.\nމި ބަދަލު ގެނައީ ޓޫރިޒަމްގެ އާ ސީޒަނާ ދިމާކޮށް ޑިމާންޑު މަތިވަމުންދާތީ ކަމަށް އެ އެއާލައިނުން ބުންޏެވެ.\nއެއާ އަސްތާނާ އިން ބުނި ގޮތުގައި ރާއްޖޭގެ ޑިމާންޑު މަތިވުމުން އިތުރު ޝީޓުތައް ލިބޭ، ވައިޑް ބޮޑީ 767 މަރުކާރުގެ ބޯޓު ފަހަރަށް އަޕްގްރޭޑް ކޮށްފައިވެ އެވެ. މިފްލައިޓް ރާއްޖެއަށް ދަތުރު ކުރާނީ ބުދަ އަދި ހޮނިހިރު ދުވަހު އެވެ.\nކަޒަކިސްތާނުގެ އެންމެ ކުރިއަރާފައިވާ އެއް ސިޓީ ކަމަށްވާ އަލްމަތީ އިން ރާއްޖެއަށް އެއާ އަސްތާނާ ކުރާ ދަތުރުގައި އިކޮނޮމީ ކްލާހުގެ ފްލައިޓުގެ ޓިކެޓު ވިއްކަނީ 677 ޑޮލަރަށެވެ. އަދި ބިޒްނަސް ކްލާސް ޓިކެޓުގެ އަގުތައް ހުރީ 2067 ޑޮލަރަށެވެ.\nކަޒަކިސްތާނަކީ ރަޝިއާ ހިމެނޭ ރީޖަންގެ ގައުމެވެ. އެ ސަރަހައްދަކީ ރާއްޖެއަށް ގިނަ އަދަދެއްގެ ޓޫރިސްޓުން އަންނަ ސަރަހައްދެކެވެ. ކޮވިޑް-19 އަށްފަހު ރާއްޖޭގެ ޓޫރިޒަމް ހުޅުވުނު ފަހުން ރާއްޖެއަށް އެންމެ ގިނައިން ޓޫރިސްޓުން އަންނަ އެއް ސަރަހައްދަކީ ވެސް އެއީ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި ބޯޑަރު ޖުލައި 15 ގައި ހުޅުވި ފަހުން އަންނަ މީހުންގެ އަދަދު ދަނީ އިތުރުވަމުންނެވެ. ބޯޑަރު ހުޅުވި ޖުލައި މަހު ސަރުކާރުން 10،000 މީހުން އަންނާނެ ކަމަށް އަންދާޒާ ކުރި ނަމަވެސް އައީ 1،500 މީހުންނެވެ. ނަމަވެސް އޭގެ ފަހުން ޓޫރިސްޓުންގެ އަދަދު ދަނީ ހަލުއި ކަމާއެކު އިތުރު ވަމުންނެވެ. ޓޫރިޒަމް މިނިސްޓްރީން އެންމެ ފަހުން މިހާތަނަށް 59,105 ޓޫރިސްޓުން ރާއްޖެ އައިސްފައިވެ އެވެ. މިއާއެކު މި އަހަރުގެ މިހާތަނަށް އައި ޓޫރިސްޓުންގެ އަދަދުވަނީ، ބޯޑަރު ބަންދު ކުރުމާއެކު އައި 382,760 ޓޫރިސްޓުންނާއެކު ބަލާނަމަ 441,952 އަށް އަރާފަ އެވެ.\nމި އަހަރުގެ މާޗު މަހު ބޯޑަރު ބަންދު ކުރިއިރު އެވްރެޖު ގޮތެއްގައި ދުވާލަކު ރާއްޖެއަށް އަންނަނީ 4,206 މީހުންނެވެ. ނަމަވެސް މިހާރު ދުވާލަކު އަންނަނީ 1,991 މީހުންނެވެ. އަދި މިމަހުގެ އެއްކަކުން 18 ގެ ނިޔަލަށް 18,723 ޓޫރިސްޓުން އައިސްފައިވެ އެވެ.\nރަޝިޔާ ޓޫރިޒަމް ވެލާނާ އިންޓަނޭޝަނަލް އެއާޕޯޓް + އެމްއޭސީއެލް މިނިސްޓްރީ އޮފް ޓޫރިޒަމް ދަތުރުފަތުރު\nރަޝިއާ ސަރަހައްދުން މިއަދު ހާހަކަށްވުރެ ގިނަ ޓޫރިސްޓުން\nރަޝިއާ ޓޫރިސްޓުންގެ އަދަދު ބައި ލައްކައާ ގާތަށް\nޖާގަބޮޑު ޒަމާނީ އާ ވީއައިޕީ ޓާމިނަލް ހިދުމަތަށް


Syria'gai thibi dhivehin genamuge massakah eba kurevey!\nރާއްޖެ - ސީރިޔާ ގައި ތިބި ދިވެހިން\nސީރިއާގައި ތިބި ދިވެހިން ގެނައުމުގެ މަސައްކަތް އެބަކުރެވޭ!\nސީރިއާގައި ދިވެހިން ތިބިކަމުގެ މައުލޫމާތެއް ރަސްމީ ސިފައެއްގައި ލިބިފައެއް ނުވޭ\nދިވެހިންގެ 54 މީހަކު ކޭމްޕްތަކުގައި ތިބި ކަމަށް ވިދާޅުވި\nކ. މާލެ9މެއި 2019 | ބުރާސްފަތި 11:54 21,167\nސީރިއާގައި ހަނގުރާމަ ކުރަމުންދާ ކަމަށް ބުނާ ދިވެއްސެއް - އެމްއެންޑީއެފް\nޖިހާދުވުމަށް ކަމަށް ބުނެ ސީރިއާގައި ހިނގަމުންދާ ދާހިލީ ހަނގުރާމާގައި ބައިވެރިވާން އެ ގައުމަށް ގޮސްފައި ތިބި ދިވެހިން، އެ މީހުންގެ އާއިލާތަކުގެ އެދުމުގެ މަތިން އަނބުރާ ރާއްޖެ ގެނައުމުގެ މަސައްކަތް ސަރުކާރުން ކުރަމުން އަންނަ ކަމަށް ނޭޝަނަލް ކައުންޓަރ ޓެރަރިޒަމް ސެންޓަރުގެ (އެންސީޓީސީ) އިން ބުނެފިއެވެ.\nރާއްޖެއެމްވީ އަށް ދެއްވި އިންޓަވިއުއެއްގައި ޑައިރެކްޓަރ ޖެނެރަލް ބްރިގޭޑިޔާ ޒަކަރިއްޔާ މަންސޫރު ވިދާޅުވީ، އެކަން ކުރެވެން އޮތް އެންމެ ބާރުމިނުގައި ކުރަމުންދާ ކަމަށާއި ސީރިއާ އަށް ހަނގުރާމަ ކުރަން ގޮސް ތިބި މީހުންގެ އާއިލާތަކުން އެ މީހުން އަނބުރާ ރާއްޖެ ގެނައުމަށް އެދި ފޮރިން މިނިސްޓްރީ އަށާއި، ފުލުހުންނަށާއި އެހެނިހެން މުއައްސަސާތަކަށް ހުށައެޅުމާ ގުޅިގެން އެކަމާ މެދު މަޝްވަރާތަކެއް ކުރެވެމުންދާ ކަމަށެވެ.\nއެހެން ނަމަވެސް މިހާތަނަށް އދ. ނުވަތަ އެހެން ގައުމެއްގެ ސަރުކާރެއްގެ އެއްވެސް ފަރާތަކުން ވެސް ސީރިއާގައި ދިވެހިން ތިބި ކަމަށް މައުލޫމާތެއް ރަސްމީ ސިފައިގައި ލިބިފައިނުވާ ކަމަށް ވިދާޅުވިއެވެ.\nއެމީހުންގެ އާއިލާތަކުން ދީފައިވާ މައުލޫމާތުތަކަށް ބަލާއިރު ސީރިއާގެ ކޭމްޕްތަކުގައި އަންހެނުންނާއި ކުޑަކުދިން ހިމެނޭ ގޮތަށް 54 މީހުން އެތާނގައި ދިރިއުޅެމުންދާ ކަމަށް ޒަކަރިއްޔާ ވިދާޅުވިއެވެ. އިތުބާރު ހުރި މަސްދަރަކުން އެނގިފައިވާ ގޮތުން އެތަނުން ގިނަ ދިވެހިން ތިބެނީ ސީރިއަން ޑިމޮކްރެޓިކް ފްރޮންޓްގެ އަތްދަށުގައި އޮންނަ ހައުލް ރެފިއުޖީ ކޭމްޕުގައެވެ.\n''އައިލާތަކުން ހުށައަޅަފައި ހުރި މައުލޫމާތުތަކަށް ބަލާއިރުގައި އެތާ ވިހާފައި ތިބި ކުޑަކުދިންގެ ކަންތައްތަކާއި، އެތާ ތިބި ބައެއް މީހުންގެ އަތުގައި ޓްރެވެލް ޑޮކިއުމެންޓް ނެތް ވާހަކަތަކާ އެހެން ގޮސް ވަރަށް ގިނަ ކަންތައްތަކެއް އެބަހުއްޓޭ. ދައުލަތަށް ވެސް އިތުރަށް ހައްލުކުރަން ޖެހިފައި ހުރި،'' އޭނާ ވިދާޅުވިއެވެ.\nޒަކަރިއްޔާ ވިދާޅުވީ، އެތަނަށް ވިހާފައިވާ ކުދިން ރާއްޖޭގެ އެއްވެސް ތަނެއްގައި ރަޖިސްޓްރީވެފައި ނެތި، އެއްވެސް މައުލޫމާތުތެއް ނެތުމުން ފޮރިން މިނިސްޓްރީން އެކަންކަމާ ބެހޭ ފަރާތްތަކާ ގުޅިގެން ސާފުކުރަމުން ގެންދާ ކަމަށެވެ. އަދި ވަކިން ހާއްސަކޮށް އދ. އާ ގުޅިގެން މަސައްކަތް ކުރަމުން ދާ ކަމަށް ވިދާޅުވިއެވެ.\nސީރީޔާގައި ތިބި ދިވެހިން ގެނައުމުގެ ވާހަކަ ތިލަވުމާ އެކު ސޯޝަލް މީޑިއާގައި ވަނީ އެކަމާ ބެހޭ ގޮތުން ބަހުސް ފެށިފައެވެ. ގިނަ ބަޔަކު ބުނަނީ އެ މީހުން ރާއްޖެ ގެނެސްގެން ނުވާނެ ކަމަށާއި އެ މީހުންގެ ފަރާތުން ރާއްޖެ އަށް ނުރައްކާ އެބަ އޮތް ކަމަށެވެ. އަދި އޭގެ ތެރޭގައި ރޭވުމެއްގެ ދަށުން ރާއްޖެ އައިސް ހަމަލާތަކެއް ދިނުމަކީ ވެސް އެކަށީގެންވާ ކަމެއް ކަމަށެވެ. އަނެއް ބައި ފަރާތްތަކުން ބުނަނީ އެމީހުން ރާއްޖެ ގެނެސް މުޖުތަމައުގެ ތެރެއަށް ނެރުމުގެ ކުރިން އެ މީހުން ރިހެބިލިޓޭޓް ކުރަން ޖެހޭ ކަމަށެވެ.\nޒަކަރިއްޔާ ވެސް ވިދާޅުވީ، އާއިލާތަކުން ވެސް ބޭނުންވަނީ އެ މީހުން ރިހެބިލިޓޭޓް ކޮށްގެން މުޖުތަމައު އަށް އަނބުރާ ނެރުން ކަމަށެވެ. އެކަމަކު އަދި ރާއްޖޭގައި އެފަދަ މީހުން ރިހެބިލިޓޭޓް ކުރެވެން ނެތްކަން އޭނާ ފާހަގަ ކުރެއްވިއެވެ.


Mexico katuvaalumaha fahu Brazil quater ah\nމެކްސިކޯ ކަޓުވާލުމަށްފަހު ބްރެޒިލް ކްއާޓާއަށް\nދެ ވަނަ ބުރުގައި މެކްސިކޯގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި، ވޯލްޑްކަޕުގެ ކްއާޓާ ފައިނަލަށް ބްރެޒިލް ދަތުރު ކޮށްފި އެވެ.\nމެޗުގެ ފުރަތަމަ ހާފު ފަށައިގެން ރަނގަޅަށް ކުޅުނީ، މެކްސިކޯއިންނެވެ. މެޗު ފެށިގެން ވަކި ހިސާބަކުން، ބްރެޒިލް ގޭމް ތެރެއަށް ވަދެ މެކްސިކޯގެ ފަހަތަށް ނުރައްކާކޮށް މެޗު ޑޮމިނޭޓް ކުރި އެވެ. ފުރަތަމަ ހާފުގައި ނޭމާގެ ވިދުން ފެނުނީ ފަނޑުކޮށެވެ.\nދެ ވަނަ ހާފުގައި، އޭނާގެ ދައުރު މެޗުގައި ބޮޑުވެގެން ދިޔަ އެވެ. މެޗުގެ މޮލު ކުޅުންތެރިޔަކަށް ވެސް ހޮވުނީ އޭނާ އެވެ. ބްރެޒިލްގެ ލަނޑު ނޭމާ ކާމިޔާބު ކުރީ ދެ ވަނަ ހާފު ފެށިގެން ހަ ވަނަ މިނެޓްގަ އެވެ. އެ ލަނޑު އޭނާ ޖެހީ މެކްސިކޯގެ އޭރިއާ ތެރެއަށް ވަދެ ގޯލް ކުރިމައްޗަށް ވިލިއަން ނަގައިދިން ބޯޅަ ވެއްޓިގެންފައި ގޯލް ތެރެއަށް ފޮނުވާލައިގެނެވެ.\nމުޅި މެޗުގައިވެސް ވިލިއަން ވަނީ ރަނގަޅު ކުޅުމެއް ދައްކާފަ އެވެ. ލަނޑަށް ފަހުވެސް އޭނާ ވަނީ ނޭމާ އާއި ގްބްރިއަލް ޖެސޫސްއަށް ރަނގަޅު ބޯޅަތަކެއް ފޯރުކޮށްދީފަ އެވެ. ލަނޑުޖަހާނެ ރަނަގަޅު ބޯޅައެއް އޭނާ ވަނީ ނޭމާއަށް ތަނަވަސް ކޮށްދީފަ އެވެ. ނޭމާ ފޮނުވާލި ބޯޅަ މެކްސިކޯގެ ކީޕަރު އޮޗޯއާ ވަނީ ކޯނަރަކަށް ބޭރު ކޮށްލާފަ އެވެ.\nމެކްސިކޯގެ ހަމަލާތަކުގެ ހުރަހަކަށްވީ ބްރެޒިލްގެ ޑިފެންޑަރުންނާއި ކީޕަރު އެލިސަން އެވެ. މެކްސިކޮއިން ބްރެޒިލްގެ އޭރިއާގެ ބޭރުން ފޮނުވާލި ބޯޅަ ކެޕްޓަން ތިއާގޯ ސިލްވާ ދިފާއު ކުރީ އެވެ.\nބްރެޒިލްގެ ދެ ވަނަ ލަނޑު، މެޗުގެ 88 ވަނަ މިނެޓްގައި ކާމިޔާބު ކުރީ ރޮބާޓޯ ފިރުމީނޯ އެވެ. އެ ލަނޑު ޖެހުމުގައި، ނޭމާ މުހިން ދައުރެއް އަދާ ކުރި އެވެ. ބްރެޒިލްގެ ހާފުގެ ތެރެއިން ދިން ބޯޅަ ނޭމާ ބާރު ސްޕީޑް ބޭނުން ކޮށްގެން ހޯދައި، ބޯޅަ ހިފައިގެން ދުވެފައި އައިސް އޭނާ ނަގައިދިނީ އޭރިއާ ތެރެއަށެވެ.\nނަމަވެސް އެބޯޅަ ދިޔައީ މެކްސިކޯގެ ޑިފެންޑަރެއްގެ ފައިގައި ޖެހިލާފަ އެވެ. ގޯލް ކުރިމައްޗަށް ހުރަސް ވުމުން ފިރުމިނޯ ވަނީ ފަސޭހަ ކަމާއެކު ގޯލް ތެރެއަށް ބޯޅަ ކޮށްޕާލާފަ އެވެ.\nމެކްސިކޯ ވޯލްޑް ކަޕް 2018 ބްރެޒިލް\nބްރެޒިލަކީ ދުނިޔޭގެ އެއްވަނަ، މެކްސިކޯ ޖެހިލުމެއް ނުވޭ